**«ԱՐՎԵՍՏ-ԱՐՀԵՍՏ»**

**ՈՒՍՈՒՄՆԱԿԱՆ ԲՆԱԳԱՎԱՌ**

**«ԱՐՎԵՍՏ» ԻՆՏԵԳՐՎԱԾ ԴԱՍԸՆԹԱՑԻ ՉԱՓՈՐՈՇԻՉ**

**(7-12-ՐԴ ԴԱՍԱՐԱՆՆԵՐ)**

**«ԱՐՎԵՍՏ-ԱՐՀԵՍՏ»**

**ՈՒՍՈՒՄՆԱԿԱՆ ԲՆԱԳԱՎԱՌ**

«Արվեստ և արհեստ» ուսումնական բնագավառի առարկայախմբի բովանդակային տի­­րույթն ապահովում է գեղարվեստական կրթության և գեղագիտական դաստիարակության մի­ջո­ցով անձի մտավոր և ստեղծագործական կարողությունների բացահայտմանն ու զար­գաց­մանն ուղղված շարունակական գործընթաց, որն իրականացվում է միջառարկայական կա­պերի ակտիվ ներգրավմամբ, արվեստի տարբեր տեսակներին հաղորդակցվելու, ինքնուրույն գեղար­վեստական-ստեղծագործա­կան գործունեություն ծավալելու միջոցով:

Դասընթացի նպատակն է ժա­մա­նա­կա­կից 12-ամ­յա միջ­նա­կարգ կրթութ­յան շրջա­նակ­նե­րում և այ­լընտ­րան­քա­յին հա­յե­ցա­կար­գե­րով գոր­ծող դպրոց­նե­րի առ­կա­յութ­յան պայ­ման­նե­րում ա­պա­հո­վել արվեստի հավասարապես հասանելի, ներառական և որակյալ ու­սուցու­մ, Հանրա­կրթության պետական չափորոշիչով (ՀՊՉ) սահմանված կարողունակություններին համապա­տաս­խան՝ ուսումնական միա­տե­սակ վերջ­նա­կան արդ­յունք­՝ սովորող­ների` ստեղծա­գործա­կան գաղափարների մշակման, ստեղծա­գոր­ծական գործու­նեության, դրա ընկալման և մատուցման, արվես­տի ստեղծագործություններին գրագետ արձագանքելու և դրանք իմաստավորելու մի­ջոցով:

***Հանրակրթական դպրոցում արվեստի ուսումնական նպատակները.***

* Զարգացնել երևակայությունը, քննական, ստեղծագործական, պատկերավոր մտա­ծո­ղու­թյունը, դիտողականությունը, ուշա­դրությունը, նպատակասլացությունը, աշխա­տա­­սիրու­թյու­նը, դյուրազգացությունը, հանդուրժո­ղա­կանությունը:
* Ձևավորել դատողություններ, վերլուծություններ և որոշումներ կայացնելու, անհրա­ժեշտության դեպքում նաև հակազդելու կարողու­թյուններ:
* Ձևավորել գեղեցիկը և ներդաշնակը տեսնելու, զգալու, գնահատելու, պահպանելու և արարելու ցանկու­թյուն և կարողություն:
* Ձևավորել ակտիվ ունկնդիր, համերգասրահներ, թանգարաններ, պատկերա­սրահներ այցելելու ցանկություն և պահանջ:
* Սովորեցնել գործնականում կիրառել գեղարվեստական գործունեության ընթացքում ձեռք բերված գիտելիքները և կարողությունները:
* Ձևավորել ազգային, համամարդկային, սոցիալական, խմբային, անհատական և անձ­նական խնդիրները ստեղծագործաբար լուծելու կարողություններ։
* Ձևավորել մշակութային արժեքների պահպանման, բազմացման, փոխանցման գործում սեփական մասնակցությունն ունենալու պահանջմունք:
* Ստեղծել մշակույթի և արվեստի ոլորտում մասնագիտական կողմնորոշման համար նպաստավոր պայմաններ։
* Պահպանել և զարգեցնել մշակույթի և արվեստի բնագավառներում Հայաստանում ձևա­վոր­ված գեղարվեստական կրթության ավանդույթները, համապատասխանեցնել նոր տնտե­սական հարաբերություններին, ժամանակակից պահանջներին և միջազգային կրթական չա­փո­­րոշիչներին։

***Դասընթացի խնդիրները***

* Ընդլայնել երեխաների աշխարհայացքը:
* Զարգացնել գեղագիտական և գեղարվեստական ընկալունակությունը:
* Հաղորդակից դարձնել ազգային և համաշխարհային մշակութային արժեքներին, ժո­ղովրդական արվեստի նմուշներին։
* Սովորեցնել աշխատել նյութերով։

***Հիմնական սկզբունքները***

* Գեղարվեստական կրթության և գեղագիտական դաստիարակության անհրա­ժեշ­տու­թյուն բոլոր սովորողների համար:
* Գեղարվեստական կրթության և գեղագիտական դաստիարակության լավագույն ավան­դույթների պահպանում և արդիականացում:
* Յուրաքանչյուր աշակերտի համար մատչելիության և հասանելիության ապահովում:
* Սովորողների ակտիվ և ազատ ստեղծագործական գործունեության խրախուսում:
* Դասընթացի ուսումնասիրման ընթացքում «գիտելիքի ձեռքբերում-գործնական կի­րա­­ռում-արժեքային համակարգի և վերաբերմունքի ձևավորում» շղթայի անքակ­տելիության ապա­­­հովում:

Հանրակրթական դպրոցում «Արվեստ և արհեստ» ուսումնական բնագավառը ներկա­յաց­նող ծրագրերը կառուցվում են հիմնական գաղափարների հենքի վրա, պարուրաձև սկզբու­ն­քով: Առարկայական (ինտեգրված) ծրագրերն ապահովում են արդյունավետ ներառար­կայական և միջառարկայական կապեր՝ նպաստելով սովորողների ընդհանրական աշխար­հայացքի ձևա­վորմանը։

***Ուսումնական գործունեության ձևերը***

* Արվեստի տարբեր գործերի ուսումնասիրում, կատարում, երաժշտության ունկնդրում, կերպարվեստի ստեղծագործությունների դիտում: Հանդիպումներ արվեստագետների հետ:
* Բանավեճեր, քննարկումներ, ինքնավերլուծություն, զրույցներ:
* Ուսումնական տարբեր նպատակներով կիրառվող խաղեր, մրցույթներ, հանդեսներ, ցու­ցա­դրություններ և ներկայացումներ:
* Նյութերի, միջոցների և տարբեր մոտեցումների փորձարկումներ:
* ​​Հետազոտություններ, տարբեր լրատվամիջոցների և տեղեկատվության  աղբյուրների ուսում­նասիրում:
* Անհատական և խմբային, ինքնուրույն և համագործակցային աշխատանքներ և նա­խա­գծեր:
* Ներկայացումներ և մոդելավորումներ, գծապատկերների և սխեմաների ստեղծում, ուսու­ցողական և գեղարվեստական ֆիլմերի դիտում­ներ, քննարկում:
* Մասնագիտական եզրույթների, արվեստագիտական բառապաշարի և լեզվի գործածում, գաղափարների և հասկացությունների սահմանում և վերհանում:
* Տեղեկույթ ու փաստարկներ որոնելու նպատակով մեդիագրագիտության հմտություն­ների կիրառում, համապատասխան տեղեկատվության և ուսումնասիրման նյութի տեղե­կաց­ված ընտրություն:
* Աշխատանքային թերթիկներ և ռուբրիկներ՝ տարբեր տիպի առաջադրանքներով, թեմա­տիկ միավորի վերաբերյալ առաջադրանքներ:

**ԴԱՍԸՆԹԱՑԻ ԸՆԴՀԱՆՈՒՐ ԲՆՈՒԹԱԳԻՐԸ**

Արվեստը հոգևոր գործունեության առանցքային տարրն է, աշխարհի զգացական-գործ­նա­կան յուրացման յուրահատուկ տեսակ, որի առաջացումը կապված է մարդկային հա­սա­րա­կու­թյան զարգացման հնագույն շրջանների հետ: Արվեստը նաև իրականության գեղա­գիտական-գեղ­ար­վեստական վերարտա­դրություն է` իր բազմաթիվ տեսակներով ու դրսևո­րումներով: Այն մարդկային կյանքի մշտական ուղեկիցն է, գործունեության արժեքա­վոր դրսևորումներից մեկը:

Արվեստի միջոցով կարելի է ճանաչել և հասկանալ մարդկության անցած ճանա­պարհը՝ սկսած նախապատմական ժամանակներից: Զարդանախշի, կենցաղային իրերի, երգվող մեղե­դիների, ծիսական պարերի, դրամատիկ պատմությունների տեսքով ձևավորված արվես­տը հասել է մինչև մեր օրեր: Դրանք հսկայական տեղեկատվություն են պարունակում, շատ դեպ­քե­րում՝ նաև դեռևս չվերծանված:

Դժվար է պատկերացնել ժամանակակից աշխարհն առանց երաժշտության, նորա­ձևու­թյան, թատրոնի, կինոյի, գրաֆիկական դիզայնի, կերպարվեստի, պարի և այլն: Ար­վեստի տար­բեր տեսակների դրսևումներն այնքան ներկա են մեր կյանքում, որ դրանց ուսում­նա­սի­րությունը կրթության կարևոր բաղադրիչ է հանդիսանում:

Արվեստի դասավանդումն իրականացվում է հայ ազգային մշակույթի հիմքի վրա։ Այն նպաս­­տում է սովորողի ինքնաճանաչմանը և ինքնարտա­հայտ­մանը, նրա մտահորիզոնի ընդ­լայն­­մանը, երևակայության, քննական, վերլուծական և ստեղծա­գործական մտածողության զար­­­գաց­­մանը, վարպետության, ստեղծարարության, կատա­րողա­կան առանձնահատ­կություն­ներին միտված ուսումնական գործունեության, գե­ղա­­­գիտա­կան և բարոյական չափանիշների, հայրե­նասիրական և մարդասիրական զգացում­ների ձևավորմանը և կյանքի, շրջապատող աշխար­հի, աշխատանքի նկատմամբ ստեղծա­գործական վերաբեր­մուն­քի դրսևորմանը:

Հանրակրթական դպրոցում «Արվեստ-արհեստ» ուսումնական բնագավառը ներ­կայացված է երաժշտություն, կերպարվեստ, պար, թատրոն և դեկորատիվ-կիրառական արվեստ (ԴԿԱ) ուսում­նական առարկաներով տարրա­կան, միջին և ավագ դպրոցներում, առանձին կամ ինտե­գրված դասընթացով:

Չնայած արվեստի այս տեսակները փոխկապակցված են և շատ հաճախ ներկայանում են ինտեգրված, դրանցից յուրաքանչյուրը դրսևորվում է ստեղծագործական գործունեության իրեն հատուկ մոտեցումներով և կարող է ուսումնասիրվել առանձին: Յուրաքանչյուր առարկա ունի մասնագիտական իր եզրույթ­ները, ուսումնասիրման իր շրջանակը, ձևերը և մեթոդները, որոնք ձևավորում են գիտելիքներ և հմտություններ, յուրահատուկ աշխարհընկալում:

**ՊԱՐ** - Սովորողներն ուսումնասիրում են մարմնի շարժումը՝ որպես գաղափարի փո­խանց­ման և հաղորդակցության միջոց: Պարային գործունեությունն ընդգրկում է (և չի սահ­մա­նա­փակ­վում) ազգային, ժողովրդական, պարահանդեսային, ժամանա­կա­կից պարեր, խորեոգրա­ֆիա, կատարում, պարային տարրեր, իմպրովիզացիա, պարային նոտագրություն, պարային բեմա­դրություն, պարարվեստի պատմություն և արձագանք:

**ԹԱՏՐՈՆ** - Սովորողներն ուսումնասիրում և ներկայացնում են մարմնի լեզուն, շարժումն ու տարածությունը, բեմական խոսքը, ասմունքը, իրական և մտացածին աշխարհը՝ կատա­րումներին իմաստ հաղորդելով: Հանդես են գալիս որպես կատարող և որպես հանդիսատես: Ստեղծում են դրամա, փորձում, կատարում, ցուցադրում և արձագանքում են:

**ԵՐԱԺՇՏՈՒԹՅՈՒՆ** - Սովորողներն ուսումնասիրում և կատարում են տարբեր տարբեր ժանրերի, ոճերի երաժշտություն: Նրանք կատարում, ստեղծում, ներկայացնում, քննում և վեր­լուծում են ձայնը ժամանակի և տարածության մեջ: Երաժշտական գործունեությունն իրա­կա­նաց­վում է երեխայի ակտիվ գեղարվեստական գործունեության միջոցով՝ ունկնդրելու, երաժշտու­թյան, երաժիշտների և երաժշտության պատմության վերաբերյալ գիտելիքներ ձեռք բերելու միջոցով:

**ԿԵՐՊԱՐՎԵՍՏ** - Սովորողներն ուսումնասիրում են տարբեր մշակույթների, ոճերի և ուղղու­թյունների առանձնահատկությունները, արվեստագետներին, նրանց ստեղ­ծագոր­ծա­կան մոտե­ցումներն ու սկզբունքները: Զբաղվում են կերպարվեստային գործու­նեու­­թյամբ, արվեստի, արհեստների և դիզայնի ուսումնասիրմամբ՝ ձևավորելով գործնական հմտու­թյուն­ներ և քննա­կան արձագանք արվեստի ստեղծագործությունների վերաբերյալ:

**ԴԵԿՈՐԱՏԻՎ-ԿԻՐԱՌԱԿԱՆ ԱՐՎԵՍՏ** - Սովորողներն ուսումնասիրում են դեկորատիվ ար­վեստի և ժողովրդական ստեղծագործության նյութական ու հոգևոր ժառանգությունը։ Նրանք ստեղծում, ձևավորում և ներկայացնում են, քննում և վերլուծում են դեկորատիվ-կիրա­ռա­կան արվեստը՝ ըստ գործնա­կան նշանակության, ըստ նյութի (գործվածք, մետաղ, փայտ, խեցի), ըստ կատար­ման տեխնիկայի (փորա­գրում, ասեղնագործում, ձուլում, դաջում, դրվա­գում)։ Զբաղ­­վում են կենցաղային իրերի (կահույք, սպասք, գործվածք, զգեստ, զարդ) գեղար­վեստա­կան ձևա­վորմամբ և պատրաստմամբ։

«Արվեստ-արհեստ» բնագավառի ինտեգրված դասընթացները հնարավորություն են տալիս հա­ղորդակցվելու արվեստին ազգային, ավանդական, ժամանակակից և ձևավորվող նոր ուղ­ղությունների տեսանկյունից՝ արդեն ծանոթ միջոցները, նյութերն ու մոտեցում­ները կի­րառելով ուսումնասիրությունների մեջ: Ժամանակակից մարտա­հրավերները նոր խնդիրներ են առաջադրում ուսումնական բոլոր բնագավառների համար: Արվեստի առար­կայախմբի ուսում­նական ծրագրերը կառուցված են «ստեղծագոր­ծության» շուրջ գի­­տելիքների, կա­րո­ղու­թյունների և հմտությունների, վերաբերմունքի, արժեքների ձևավոր­ման, զարգաց­ման և կատա­րելագործ­ման սկզբունքով, երբ սովորողը հանդես է գալիս որպես ստեղծագործող, հանդիսա­տես և արվեստաբան:

«Արվեստ-արհեստ» բնագավառի պար, թատրոն, երաժշտություն, կերպարվեստ և ԴԿԱ առար­կաների և «Արվեստ» ինտեգրված դասընթացների չափորոշիչով սահմանվել են հիմնական գաղափարներ և ենթագաղափարներ, որոնց համապատասխան՝ յուրաքանչյուր տարիքային խմբի համար նախատեսվել են չափորոշիչային պահանջներ կամ վերջնար­դյունք­ներ:

Սահմանված են հետևյալ հիմնական գաղափարներն ու ենթա­գաղափարները (հաս­կացու­թյունները).

**ՍՏԵՂԾՈՒՄ** - Նոր գեղարվեստա­կան ​​գաղափարների ձևա­­կեր­պում և ստեղ­­ծագործու­թյուն­ների ձևավորում, զարգա­ցում և ավարտ: Իրականացվում է՝

* նյութերի, միջոցների և մոտեցումների, գաղափարների ուսումնասիրման, փորձարկ­ման և հետազոտման,
* մասնագիտական բառապաշարի ձևավորման,
* անվտանգ և ապահով գործունեության,
* արվեստի տվյալ տեսակին բնորոշ տարրերի և սկզբունքների ուսումնա­սիրման,
* նորարարության և երևակայության վրա հիմնված ստեղծագործական գործու­նեության միջոցով։

**ՆԵՐԿԱՅԱՑՈՒՄ -** Գեղարվեստական​​ ստեղ­­ծագործություն­ների կատարում, մեկ­նա­բա­նություն և ներ­կա­յացում: Ընտրվում, կատարվում, խմբավորվում, վերանայվում և ցուցադրվում կամ ներկա­յացվում են աշխա­տանքները: Դիտվում, վերլուծվում և մեկնաբանվում են արվեստի ստեղծա­գոր­ծությունները:

**ԱՐՁԱԳԱՆՔՈՒՄ (ԸՆԿԱԼՈՒՄ)** - Արվեստի միջոցով իմաստի արտահայտման/հաղորդ­ման գիտակ­ցում, ընկալում և արժևորում: Լինել ակտիվ հանդիսատես, ընկալել, արձագանքել և գնահա­տել (գրավոր և բանավոր) իր և մյուսների ստեղ­ծագործությունները:

**ԿԱՊԱԿՑՈՒՄ** - Գեղարվեստական ​​գա­ղա­փարների և աշ­խա­տանքների հա­մադրումը իր իմաստի և ար­տա­քին համա­տեքս­տի հետ: Արվեստի ստեղծա­գոր­ծու­­թյունների և ստեղծա­գործական գործունեության համադրումը պատմության տարբեր շրջան­ների, տեխնոլոգիական տարբեր միջոցների և մոտեցումների, սեփական կենսափորձի և շրջապատող իրականության տեսանկյունից:

|  |  |  |  |
| --- | --- | --- | --- |
| **ԱՐՎԵՍՏ-ԱՐՀԵՍՏ ԲՆԱԳԱՎԱՌ**  ԵՐԱԺՇՏՈՒԹՅՈՒՆ, ԿԵՐՊԱՐՎԵՍՏ, ՊԱՐ, ԹԱՏՐՈՆ, ԴԿԱ | | | |
| ՍՏԵՂԾՈՒՄ | ՆԵՐԿԱՅԱՑՈՒՄ | ԱՐՁԱԳԱՆՔՈՒՄ | ԿԱՊԱԿՑՈՒՄ |
| Նոր գեղարվեստա­կան​​գաղափարների և ստեղ­­ծագործու­թյուն­ների ձևա­­կեր­պում, զարգա­ցում և ավարտ: | Գեղարվեստական​​ ստեղ­­ծագործություն­ների մեկ­նա­բա­նություն և ներկա­յացում: | Արվեստի միջոցով իմաստի արտահայտման/հաղորդման ընկալում գիտակցում և գնահատում: | Գեղարվեստական ​​գա­ղա­փարների և աշ­խա­տանքների հա­մադրում անհա­տա­կան/մասնա­վոր իմաստի և ար­տա­քին համա­տեքս­տի հետ: |
| **Նյութ, միջոց,**  **մոտեցումներ** | **Վերանայում և ցուցադրում** | **Քննադատական արձագանք** | **Արվեստ, տեխնոլոգիաներ, գյուտեր** |
| **Տարրեր և սկզբունքներ** | **Մեկնաբանում** | **Գնահատում և ինքնագնահատում** | **Արվեստի պատմություն** |
| **Նորարարություն, երևակայություն** | **Արվեստի դերը և նշանակությունը** |

Յուրաքանչյուր գաղափարի համապատասխան վերջնարդյունքները ձևավորում են սովորողի գնահատման չափանիշը:

**ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ**

Ուսումնառության արդյունքների գնահատումն իրականացվում է ուսումնառության և դասավանդման գործընթացների արդյունավետությունը պարզելու և դրանց վրա ներազդելու նպատակով և նպատակաուղղված է չափորոշիչով սահմանված կարողունակությունների ձևավորմանը և զարգացմանը։

Առաջադիմու­թյան գնահատականն արձանագրում է սովորողի կարողունակության զարգացման աստիճանը՝ ըստ «Արվեստ-արհեստ» բնագավառի պար, թատրոն, երաժշտու-թյուն, կերպարվեստ և ԴԿԱ առար­կաների և «Արվեստ» ինտեգրված դասընթացների չափո­րո­շիչով սահմանված վերջնարդյունքներին համապատասխան ձեռք բերված գիտելիքների, հմտու­­թյուն­ների, վերաբերմունքի և արժեքների մակարդակի:

Գնահատումն իրականացվում է ուսում­նա­կան տարվա ընթացքում (ընթացիկ), կիս­ամ­յակի և ուսումնական տարվա ավարտին (ամփոփիչ) և հանրակրթական ծրագրի յուրա­քանչյուր աստիճանի ավարտին (ամփոփիչ ատեստավորում)։

«Արվեստ-արհեստ» բնագավառի առար­կաների և «Արվեստ» ինտեգրված դասընթացների ընթացիկ գնահատումն իրակա­նացվում է քանակական (միավորային) և ձևավորող (ուսու­ցանող) ձևերով՝ դպրոցի մանկա­վարժական խորհրդի կողմից հաստատված կարգով։

Ձևավորող գնահատման դեպքում օգտագործվում են սովորողի առաջ­ընթացը բնութա­գրող որակումներ, վերլուծություն­ներ և մեկնաբանություններ, որոնք համեմատվում են ՀՊՉ տարրական, հիմնական և միջնակարգ հանրակրթական ծրագրի վերջնարդյունքների հետ:

Գնահատման այս ձևում կարևորվում է հետադարձ կապի առկայությունը, որն իր հերթին ապահովում է կրթական գործըն­թացի բարելավումը և շարունակականությունը:

Առաջադրանքները բնույթով կարող են տարբեր լինել: Հաշվի են առնվում աշա­կերտների՝ արվեստի հայտնի գործիչների ստեղծա­գոր­ծու­թյուններին առնչվող փաստերի իմա­ցությունը, գիտելիքների կիրառումը, տրամա­բանական եզ­րա­հանգումները, վերլուծու­թյուն­­ները, համե­մատություն­ները, ինքնուրույն ստեղծա­գործական և գեղարվեստական գործունեու­թյունը:

«Արվեստ-արհեստ» բնագավառի դասերի ընթացքում ձևավորող գնահատման նպա­տակով երաշխա­վոր­վում են աշխատանքների հետևյալ տեսակները`

* թեմայի բովանդակության ընկալման և ստեղծագործական գործունեության վերա­բեր­յալ բա­նավոր և գրավոր հարցումներ,
* ինքնուրույն գործնական աշխատանքում նյութերի, միջոցների և մոտեցումների կիրառում, բովանդակության վերլուծու­թյուններ, քննարկումներ, զրույցներ,
* ինքնագնահատում և փոխադարձ գնահատում,
* ուսուցման խմբային աշխատանքի կազմա­կերպ­ում,
* ցուցահանդեսներ, միջոցառումներ, համերգներ, ելույթներ, ստուգատեսներ և այլն:

Միավորային գնահատումն իրականացվում է որոշակի ժամանակա­հատ­վա­ծում ուսում­նական նյութի որոշակի ծավալի շրջանակներում սովորողների ձեռք­բե­րում­ները պարզելու և պաշտոնապես գրանցելու նպատակով: Միավորային գնա­հատումը սովո­րաբար իրականաց­վում է առանձին թեմատիկ միավորի ուսուցման, քառորդի կամ կիսամյակի վերջում:

Միավորային գնահատումն իրականացվում է 10 միավորային սանդղակով: 10 միավո­րային սանդղակում որևէ թիվ չի համարվում անբավարար գնահատական, և յուրաքանչյուր նիշ նկարագրում է աշակերտի հաջողության որևէ մակարդակ: Քանակական գնահատումը ցույց է տալիս աշակերտի ուսումնական հաջողությունները և սկսվում 1 միա­վո­րից:

Սովորողների նախագծային աշխատանքները գնահատվում են կիսամյակի ավարտին կամ տարեվերջին։ 7-12-րդ դասարաններում սովորողների միավորային գնահատականները ձևա­վոր­վում են անհատական կամ խմբային ուսումնական նախագծերի հիման վրա։ Արվեստի դպրոց­ներում կամ ստեղծագործական խմբակներում սովորողների ուսում­նա­ռու­թյունը հա­վելյալ նիշ է բերում միավորային սանդղակին՝ ապահովելով հաջողության ավելի բարձր մա­կարդակ։

**«ԱՐՎԵՍՏ և ԱՐՀԵՍՏ» ՈՒՍՈՒՄՆԱԿԱՆ ԲՆԱԳԱՎԱՌԸ ՆԵՐԿԱՅԱՑՆՈՂ ԱՌԱՐԿԱՆԵՐԻ ՀԻՄՆԱԿԱՆ ԳԱՂԱՓԱՐՆԵՐ**

**ԵՐԱԺՇՏՈՒԹՅՈՒՆ**

|  |  |  |  |  |
| --- | --- | --- | --- | --- |
| - Ստեղծել և ձևավորել երաժշտական գաղափարներ, հաղորդակցվել և ինքնարտահայտվել դրանց միջոցով |  | **ՍՏԵՂԾՈՒՄ** | **Երգեցողություն** | *1. Երաժշտական կերպարի ստեղծում երգեցողության միջոցով, մաքուր ինտոնացիայով, երգեցողության ճիշտ կանոններով ու կեցվածքով և արտահայտիչ դիմախաղով ներկայացնել երաժշտական կերպարը:* |
| *2. Վերարտադրել երգի բովանդակությունը* |
| *3. Ընկալել երգը և որոշել ժանրը (ժողովրդական, կոմպոզիտորական, օրորոցային, աշխատանքային, քնարական) և ժամանակաշրջանը:* |
|  | **Ունկնդրում** | *1. Ներկայացնել ունկնդրվող ստեղծագործությունից ստացած տպավորությունները, բնութագրել սեփական զգացողությունները գրագետ կապակցված խոսքով կամ նկարելով:* |
| *2. Մեկնաբանել գեղարվեստական ստեղծագործության գաղափարը, ընդգծել համապատասխան արտահայտչամիջոցները:* |
|  | **Ռիթմական շարժման ստեղծում** | *1. Երաժշտական նյութին համապատասխան նվագակցել բնական կամ ռիթմական նվագարաններով:* |
| *2. Նյութի տրամադրությունը, տեմպը, ռիթմը ուղեկցել համապատասխան ռիթմական կամ պարային շարժումներով:* |
| *3. Ստեղծել բազմաձայն ռիթմական նվագակցություններ:* |
| **Իմպրովիզացիա** | *1. Շարունակել և ավարտել մեղեդին:* |
| *2. Տրված արտահայտչամիջոցներով ստեղծել ռիթմական պատկեր և մեղեդի:* |
| *3. Ըստ ստեղծագործության ոճի և տրամադրության՝ ստեղծել համապատասխան պարային իմպրովիզացիաներ և բեմականացնել:* |

|  |  |  |  |  |
| --- | --- | --- | --- | --- |
| Կատարել և ներկայացնել երաժշտական ստեղծագործություններ, մեկնաբանել, փոխանցել իմաս­տը, հիմնական գաղափարը |  | **ՆԵՐԿԱՅԱՑՈՒՄ** | **Կատարում** | *1. Կատարել և ներկայացնել հայ ժողովրդական և կոմպոզիտորական երաժշտություն:* |
| *2. Ներկայացնել հանրահայտ երգեր:* |
| **Մեկնաբանում** | *1. Բնութագրել և ներկայացնել հայ ժողովրդական և կոմպոզիտորական երաժշտությունը:* |
| *2. Բնութագրել մեղեդու տրամադրությունը, տեմպը, դինամիկան:* |
|  | *3. Ներկայացնել ազգային դասական և ժամանակակից նվագարանները, կառուցվածքը և հնարավորությունները:* |

|  |  |  |  |  |
| --- | --- | --- | --- | --- |
| Մեկնաբանել գեղարվեստական աշխատանքի բովանդակությունն ու գաղափարը |  | **ԱՐՁԱԳԱՆՔՈՒՄ**  **(ԸՆԿԱԼՈՒՄ)** | **Քննադատում, արձագանք** | *1. Վերլուծել և համեմատել միևնույն ստեղծագործության տարբեր կատարւմներ:* |
| *2. Վերլուծել ժողովրդական և կոմպոզիտորական ստեղծագործությունների առանձնահատկությունները, ընդհանրությունները, ընդգծել արտահայտչամիջոցները:* |
| **Գնահատում, ինքնագնահատում** | *1. Մեկնաբանել մարդկային ձայնով կատարվող և վոկալ-գործիքային երաժշտությունը:* |
|  | *2. Համեմատել ազգային, դասական, ժամանակակից նվագարանների և նվագախմբերի երաժշտությունը:* |
| *3. Մեկնաբանել անձնական տպավորությունները, զգացողությունները և նախասիրությունները, հիմնավորել և գնահատել կատարումը:* |

|  |  |  |  |  |
| --- | --- | --- | --- | --- |
| Սինթեզել և կապել գիտելիքներն ու անձնական փորձը երաժշտական ստեղծագործությունը հասկանալու և ընկալելու համար |  | **ԿԱՊԱԿՑՈՒՄ** | **Երաժշտական արվեստ, տեխնոլոգիաներ և գյուտեր** | *1. Դիտարկել և մեկնաբանել մարդկության զարգացման փուլերի ազդեցությունը նվագարանների ստեղծման և կատարելագործման վրա:* |
| *2. Համեմատել ազգային, դասական, ժամանակակից նվագարանների և նվագախմբերի երաժշտությունը:* |
|  | **Երաժշտության պատմություն** | *1. Այլ ժողովուրդների երաժշտությունը համեմատել հայ ազգային երաժշտության հետ:* |
| *2. Դիտարկել երաժշտական արվեստը հասարակական, մշակութային և պատմական համատեքստում:* |
|  | **Երաժշտության դերը և նշանակությունը** | *1. Համադրել և կապել գիտելիքներն ու անձնական փորձը հայ ազգային երաժշտությունը հասկանալու և ընկալելու համար:* |
| *2. Ընդունել և արժևորել մշակութային բազմազանությունը:* |
| *3. Ներկայացնել տարբեր ժանրերում ստեղծագործող ազգային և համաշխարհային համբավ ունեցող ժամանակակից երաժիշտների դերը:* |

**ԿԵՐՊԱՐՎԵՍՏ (Կ)**

|  |  |  |  |  |
| --- | --- | --- | --- | --- |
| Նոր գեղարվեստա­կան​​գաղա­փար­ների և ստեղ­­ծա­գոր­ծու­թյուն­ների ձևա­­կեր­պում, զարգա­ցում և ավարտ |  | **ՍՏԵՂԾՈՒՄ**  **(Ս)** | **Նյութեր, միջոցներ և մոտեցումներ**  **(ՆՄ)** | *1. Օգտագործել տարբեր նյութեր, մոտեցումներ ստեղծագոր­ծական աշխատանքներ ստանալու համար /2D, 3D:* |
| *2. Ձևավորել համապատասխան բառապաշար:* |
| *3. Հոգ տանել նյութերի և գործիքների մասին, պահպանել անվտանգության կանոնները:* |
|  | **Դիզայնի տարրեր և սկզբունքներ**  **(ԴՏ)** | *1. Ցուցադրել գիտելիքներ կերպարվեստի և դիզայնի տարրերի վերաբերյալ* |
| *2. Կիրառել դիզայնի սկզբունքները գործնական աշխատանքներում:* |
|  | **Նորարարություն, երևակայություն**  **(ՆԵ)** | *1. Ստեղծել 2D և 3D իրատեսական արվեստի աշխատանքներ:* |
| *2. Ստեղծել 2D և 3D վերացական արվեստի աշխատանքներ:* |
| *3. 2D և 3D երևակայական աշխատանքներ:* |
| Գեղարվեստական​​ ստեղ­­ծագործու­թյուն­ների մեկ­նա­բա­նություն և ներկա­յացում |  | **ՆԵՐԿԱՅԱՑՈՒՄ**  **(Ն)** | **Վերանայում և ցուցադրում**  **(ՎՑ)** | *1. Ընտրել և խմբավորել աշխատանքները, ստեղծել պորտֆոլիո:* |
| *2. Խմբով աշխատել ցուցադրություններ կազմակերպելու նպատակով:* |
| *3. Պատրաստել նախագծեր և առավել արդյունավետ ցուցադրել դրանք:* |
|  | **Մեկնաբանում**  **(Մ)** | *1. Ընտրել և քննարկել աշխատանքները ցուցադրության համար:* |
| *2. Նշել այն սկզբունքները, որոնցով առաջնորդվել են ցուցադրություն կազմակերպելիս:* |
| Արվեստի միջոցով իմաստի արտահայտման /փոխանցման գիտակցում և գնահատում |  | **ԱՐՁԱԳԱՆՔՈՒՄ**  **(ԸՆԿԱԼՈՒՄ)**  **(Ա)** | **Քննադատական արձագանք**  **(ՔԱ)** | *1. Քննարկել արվեստի ստեղծագործությունը:* |
| *2. Դասակարգել կերպարվեստի տեսակները, ժանրերը, ոճերը:* |
| *3. Մեկնաբանել և վերլուծել իր և ընկերների աշխատանքները:* |
|  | **Գնահատում և ինքնագնահատում**  **(Գ)** | *1. Ձևակերպել ստեղծագործությունները գնահատելու չափանիշներ:* |
| *2. Ցույց տալ աշխատանքների ուժեղ և թույլ կողմերը:* |

|  |  |  |  |  |
| --- | --- | --- | --- | --- |
| Գեղարվեստական ​​գա­ղա­փարների և աշ­խա­տանքների հա­մադրումն անհա­տա­կան/մասնա­վոր իմաստի և ար­տա­քին համա­տեքս­տի հետ |  | **ԿԱՊԱԿՑՈՒՄ**  **(Կ)** | **Արվեստ, տեխնոլոգիաներ և գյուտեր**  **(ԱՏ)** | *1. Սեփական աշխատանքները ներկայացնել տեխնոլոգիական նոր մոտեցումներով:* |
| *2. Վերլուծել, թե ինչ նյութեր և միջոցներ են օգտագործում նկարիչները:* |
|  | **Արվեստի պատմություն**  **(ԱՊ)** | *1. Ներկայացնել գիտելիքներ արվեստի պատմությունից և տեսությունից:* |
| *2. Ներկայացնել հայկական կերպարվեստի հիմնական ուղղությունները:* |
|  | **Արվեստի դերը և նշանակությունը**  **(ԱԴ)** | *1. Ներկայացնել արվեստի ստեղծագործությունների ազդեցությունը:* |
| *2. Իմանալ մշակութային հաստատությունների նշանակությունը:* |
| *3. Ներկայացնել արվեստի դերը առօրյայում:* |

**ԹԱՏՐՈՆ (Թ)**

|  |  |  |  |  |
| --- | --- | --- | --- | --- |
| Նոր գեղարվեստա­կան​​գաղափար­ների և ստեղ­­ծագործու­թյուն­ների ձևա­­կեր­պում, զարգա­ցում և ավարտ |  | **ՍՏԵՂԾՈՒՄ**  **(Ս)** | **Բեմադրական նյութեր, միջոցներ և մոտեցումներ**  **(ԲՆ)** | *1. Օգտագործել տարբեր ժանրերի տեքստային, բեմադրական նյութեր համապատասխան տրամադրություններ և իրավիճակներ արտահայտելու/ստեղծելու համար:* |
| *2. Ձևավորել համապատասխան արտահայտիչ խոսք:* |
| *3. Հոգ տանել սեփական մարմնի, նյութերի և գործիքների, բեմական հագուստների, պարագաների մասին, պահպանել անվտանգության կանոնները:* |
|  | **Դրամայի/թատրոնի տարրեր և սկզբունքներ**  **(ԴՏ)** | *1. Ցուցաբերել գիտելիքներ դրամայի/թատրոնի տարրերի վերաբերյալ:* |
| *2. Ցուցաբերել գիտելիքներ թատրոնի տեսակների վերաբերյալ (դրամա, մելոդրամա, տրագիկոմեդիա, երաժշտական թատրոն, ողբերգություն, կատակերգություն):* |
|  | *3. Ցուցադրել դրվագներ՝ օգտագործելով բեմական հարդարանք (ռեկվիզիտ):* |
|  | **Նորարարություն, երևակայություն**  **(ՆԵ)** | *1. Ստեղծել տարբեր տրամադրություններ արտահայտող իրավիճակներ:* |
| *2. Գրագետ շարժումներով ստեղծել (վերարտադրել) խաղարկային դրվագ:* |
| *3. Ստեղծել ամբողջական (երևակայական իմպրովիզացիա) խաղարկային շարք՝ գրագետ կառուցվածքով և քայլաշարով (սկիզբ, միջուկ, ավարտ):* |
|  |  |  |  |  |
| Գեղարվեստական​​ ստեղ­­ծագործություն­ների մեկ­նա­բա­նություն և ներկա­յացում |  | **ՆԵՐԿԱՅԱՑՈՒՄ**  **(Ն)** | **Վերանայում և ներկայացում**  **(ՎՆ)** | *1. Ընտրել և ցուցադրել բեմական արվեստի հմտություններ և տեխնիկա:* |
| *2. Խմբով աշխատել թատերական ներկայացում կազմակերպելու նպատակով:* |
| *3. Պատրաստել նախագծեր և առավել արդյունավետ ցուցադրել դրանք:* |
|  | **Մեկնաբանում**  **(Մ)** | *1. Ընտրել և մեկնաբանել թատերական ներկայացումը,* |
| *2. Բացահայտել և մեկնաբանել գործող անձանց, կերպարները:* |
| *3. Նշել այն չափանիշները, պայմանները և հանդիսատեսին, որոնցով առաջնորդվել է ներկայացում կազմակերպելիս:* |

|  |  |  |  |  |
| --- | --- | --- | --- | --- |
| Արվեստի միջոցով իմաստի արտահայտման/  փոխանցման գիտակցում և գնահատում |  | **ԱՐՁԱԳԱՆՔՈՒՄ**  **(ԸՆԿԱԼՈՒՄ)**  **(Ա)** | **Քննադատական արձագանք**  **(ՔԱ)** | *1. Քննարկել ստեղծագործությունը, գործողության ընթացքը, կերպարները:* |
| *2. Դասակարգել թատրոնի տեսակները, ժանրերը, ոճերը:* |
| *3. Մեկնաբանել և վերլուծել իր և ընկերների խաղը:* |
|  | **Գնահատում և ինքնագնահատում**  **(Գ)** | *1. Ձևակերպել կատարումը գնահատելու չափանիշներ:* |
| *2. Ներկայացնել կատարումների ուժեղ և թույլ կողմերը:* |
|  |  |  |  |  |
| Գեղարվեստական ​​գա­ղա­փարների և աշ­խա­տանքների հա­մադրումը անհա­տա­կան/մասնա­վոր իմաստի և ար­տա­քին համա­տեքս­տի հետ |  | **ԿԱՊԱԿՑՈՒՄ**  **(Կ)** | **Թատրոն և տեխնոլոգիաներ**  **(ԹՏ)** | *1. Ներկայացնել դրամայի/թատրոնի նորարարական մոտեցումներ՝ կիրառելով տեխնոլոգիական հնարներ:* |
| *2. Վերլուծել ազգային և դասական դրամայի/թատրոնի առանձնահատկությունները:* |
|  | **Թատրոնի պատմություն**  **(ԹՊ)** | *1. Ներկայացնել գիտելիքներ թատրոնի պատմությունից և տեսությունից:* |
| *2. Ներկայացնել հայ թատրոնի հիմնական ուղղություններն ու առանձնահատկությունները:* |
|  | **Թատրոնի դերը և նշանակությունը**  **(ԹԴ)** | *1. Ներկայացնել թատրոնի ազդեցությունը:* |
| *2. Իմանալ մշակութային հաստատությունների նշանակությունը:* |
| *3. Ներկայացնել թատրոնի դերն առօրյայում:* |

**ՊԱՐԱՐՎԵՍՏ (Պ)**

|  |  |  |  |  |
| --- | --- | --- | --- | --- |
| Նոր գեղարվեստա­կան​​գաղափարների և ստեղ­­ծագործու­թյուն­ների ձևա­­կեր­պում, զարգա­ցում և ավարտ |  | **ՍՏԵՂԾՈՒՄ**  **(Ս)** | **Շարժում, միջոցներ և մոտեցումներ**  **(ՇՄ)** | *1. Օգտագործել տարբեր ժանրերի երաժշտություն և ռիթմ նոր շարժումներ ստանալու համար:* |
| *2. Ձևավորել համապատասխան բառապաշար:* |
| *3. Հոգ տանել սեփական մարմնի մասին, պահպանել անվտանգության կանոնները:* |
|  | **Պարարվեստի տարրեր և սկզբունքներ (ՊՏ)** | *1. Ցուցադրել գիտելիքներ պարի տարրերի վերաբերյալ:* |
| *2. Ցուցադրել գիտելիքներ պարարվեստի տեսակների վերաբերյալ:* |
|  | *3. Ցուցադրել պարային դրվագներ,՝ օգտագործելով բեմական հարդարանք (ռեկվիզիտ):* |
|  | **Նորարարություն, երևակայություն**  **(ՆԵ)** | *1. Ստեղծել տարբեր տրամադրություններ արտահայտող շարժումներ:* |
| *2. Գրագետ շարժումներով ստեղծել պարային դրվագ:* |
| *3. Ստեղծել ամբողջական պարային շարժումների շարք՝ գրագետ կառուցվածքով և քայլաշարով (սկիզբ, միջուկ, ավարտ):* |
|  |  |  |  |  |
| Գեղարվեստական​​ ստեղ­­ծագործություն­ների մեկ­նա­բա­նություն և ներկա­յացում |  | **ՆԵՐԿԱՅԱՑՈՒՄ**  **(Ն)** | **Վերանայում և կատարում**  **(ՎԿ)** | *1. Ընտրել և ցուցադրել ճիշտ պարելու հմտություններ և տեխնիկա:* |
| *2. Խմբով աշխատել պարային ներկայացում կազմակերպելու նպատակով:* |
| *3. Պատրաստել նախագծեր և առավել արդյունավետ ցուցադրել դրանք:* |
|  | **Մեկնաբանում**  **(Մ)** | *1. Ընտրել և մեկնաբանել պարը:* |
| *2. Բացահայտել և մեկնաբանել կերպարները:* |
| *3. Նշել այն չափանիշները, պայմանները և հանդիսատեսին, որոնցով առաջնորդվել է պարային ներկայացում կազմակերպելիս:* |

|  |  |  |  |  |
| --- | --- | --- | --- | --- |
| Արվեստի միջոցով իմաստի արտահայտման/փոխանցման գիտակցում և գնահատում |  | **ԱՐՁԱԳԱՆՔՈՒՄ**  **(ԸՆԿԱԼՈՒՄ)**  **(Ա)** | **Քննադատական արձագանք**  **(ՔԱ)** | *1. Քննարկել ստեղծագործությունը:* |
| *2. Դասակարգել պարի տեսակները, ժանրերը, ոճերը:* |
| *3. Մեկնաբանել և վերլուծել իր և ընկերների պարը:* |
|  | **Գնահատոմ և ինքնագնահատում**  **(Գ)** | *1. Ձևակերպել կատարումը գնահատելու չափանիշներ:* |
| *2. Ներկայացնել կատարումների ուժեղ և թույլ կողմերը:* |
|  |  |  |  |  |
| Գեղարվեստական ​​գա­ղա­փարների և աշ­խա­տանքների հա­մադրումն անհա­տա­կան/մասնա­վոր իմաստի և ար­տա­քին համա­տեքս­տի հետ |  | **ԿԱՊԱԿՑՈՒՄ**  **(Կ)** | **Պարարվեստ և տեխնոլոգիաներ**  **(ՊՏ)** | *1. Ներկայացնել պարի նորարարական մոտեցումներ՝ կիրառելով տեխնոլոգիական հնարներ:* |
| *2. Վերլուծել ազգային և դասական պարի առանձնահատկությունները:* |
|  | **Պարարվեստի պատմություն**  **(ՊՊ)** | *1. Ներկայացնել գիտելիքներ պարարվեստի պատմությունից և տեսությունից:* |
| *2. Ներկայացնել հայկական պարարվեստի հիմնական ուղղություններն ու առանձնահատկությունները:* |
|  | **Պարարվեստի դերը և նշանակությունը**  **(ՊԴ)** | *1. Ներկայացնել պարի ազդեցությունը:* |
| *2. Իմանալ մշակութային հաստատությունների նշանակությունը:* |
| *3. Ներկայացնել պարարվեստի դերն առօրյայում:* |

**ԴԵԿՈՐԱՏԻՎ ԿԻՐԱՌԱԿԱՆ ԱՐՎԵՍՏ (ԴԿԱ)**

|  |  |  |  |  |
| --- | --- | --- | --- | --- |
| Նոր գեղարվեստա­կան​​գաղափար­ների և ստեղ­­ծագործու­թյուն­ների ձևա­­կեր­պում, զարգա­ցում և ավարտ |  | **ՍՏԵՂԾՈՒՄ**  **(Ս)** | **Նյութեր, միջոցներ և մոտեցումներ**  **(ԴԿԱՆ)** | *1. Տարբերել նյութերի կիրառությունը՝ ըստ գործնական նշանակության և կատարման տեխնիկայի (բրուտագործություն, խեցեգործություն, փայտի գեղարվեստական մշակում, գորգագործություն, կարպետագործություն, ասեղնագործություն, տարազ, ապակու գեղարվեստական մշակում, ոսկերչություն, արծաթագործություն և այլն):* |
| *2. Ձևավորել համապատասխան մասնագիտական բառապաշար:* |
| *3. Հոգ տանել սեփական մարմնի, նյութերի, գործիքների և պարագաների մասին, պահպանել անվտանգության կանոնները:* |
|  | **ԴԿԱ տարրեր և սկզբունքներ**  **(ԴԿԱՏ)** | *1. Ցուցաբերել գիտելիքներ դեկորատիվ կիրառական արվեստի տարրերի և սկզբունքների վերաբերյալ (մակերես, ծավալ, ձև, գույն, մասշտաբ, կրկնություն, կառուցվածք):* |
| *2. Ցուցադրել գիտելիքներ ԴԿԱ տեսակների վերաբերյալ, գործնական աշխատանքներում, պահպանել կիրառական և գեղարվեստական սկզբունքները (բրուտագործություն, խեցեգործություն, փայտի գեղարվեստական մշակում, գորգագործություն, կարպետագործություն, ասեղնագործություն, տարազ, ապակու գեղարվեստական մշակում, ոսկերչություն, արծաթագործություն և այլն):* |
|  |
|  | **Նորարարություն, երևակայություն**  **(ՆԵ)** | *1. Ստեղծել կրկնօրինակներ, պահպանել բնօրինակի հիմնական օրինաչափությունները. արխիտեկտոնիկա, մասշտաբ, նյութ, համաչափություն, աշխատանքի տեխնոլոգիական պահանջներ և այլն:* |
| *2. Ստեղծել աշխատանքներ՝ պահպանելով տեխնոլոգիական պահանջները, հիմնական օրինաչափություններին ավելացնելով ստեղծագործական նոր գաղափարներ խորհրդանշանների և հուզական ազդակների միջոցով:* |

|  |  |  |  |  |
| --- | --- | --- | --- | --- |
| Գեղարվեստական​​ ստեղ­­ծագործություն­ների մեկ­նա­բա­նություն և ներկա­յացում |  | **ՆԵՐԿԱՅԱՑՈՒՄ**  **(Ն)** | **Վերանայում և ներկայացում**  **(ՎՆ)** | *1. Ներկայացնել և հիմնավորել խմբային և անհատական, դասարանական կամ դպրոցական միջոցառումների, ցուցադրության, թեմաների կամ սկզբունքների ընտրությունը:* |
| *2. Ներկայացնել արվեստի մի քանի բնագավառ ընդգրկող խմբային կամ անհատական նախագծեր:* |
| *3. Մենակ կամ խմբով վերլուծել և ներկայացնել սոցիալական կամ մշակութային հետաքրքրություն ներկայացնող թեմատիկ նախագծեր:* |
|  | **Մեկնաբանում**  **(Մ)** | *1. Ձևավորել ստեղծագործական նախագծերի գեղագիտական չափանիշներ:* |
| *2. Ձևավորել ստեղծագործական նախագծերի տեխիկական չափանիշներ:* |

|  |  |  |  |  |
| --- | --- | --- | --- | --- |
| Արվեստի միջոցով իմաստի արտահայտման/փոխանցման գիտակցում և գնահատում |  | **ԱՐՁԱԳԱՆՔՈՒՄ**  **(ԸՆԿԱԼՈՒՄ)**  **(Ա)** | **Քննադատական արձագանք**  **(ՔԱ)** | *1. Տարբեր աշխատանքների վերաբերյալ ձևավորել մասնագիտական քննադատական կարծիքներ:* |
| *2. Քննարկել և վերլուծել տարբեր ժամանակներում ստեղծված աշխատանքները, դրանց կիրառական և գեղարվեստական նշանակությունը:* |
| *3. Վերլուծել տարբեր կարծիքներ արդիականության, մշակութային արժևորման տեսանկյունից:* |
|  | **Գնահատում և ինքնագնահատում**  **(Գ)** | *1. Քննարկել և վերլուծել տարբեր ժամանակներում ստեղծված աշխատանքները, դրանց կիրառական և գեղարվեստական արժեքը:* |
| *2. Ներկայացնել աշխատանքների ուժեղ և թույլ կողմերը:* |

|  |  |  |  |  |
| --- | --- | --- | --- | --- |
| Գեղարվեստական ​​գա­ղա­փարների և աշ­խա­տանքների հա­մադրումն անհա­տա­կան/մասնա­վոր իմաստի և ար­տա­քին համա­տեքս­տի հետ |  | **ԿԱՊԱԿՑՈՒՄ**  **(Կ)** | **ԴԿԱ և տեխնոլոգիաներ**  **(ԴԿԱՏ)** | *1. Առաջարկել տեխնիկական նոր լուծումներ՝ ստեղծագործությունների կյանքը երկարացնելու, նորովի մատուցելու նպատակով:* |
| *2. Բնութագրել ստեղծագործության տեխնիկական հատկանիշները, բնորոշ գծերը՝ հաշվի առնելով ստեղծման ժամանակաշրջանը:* |
|  | **ԴԿԱ պատմություն**  **(ԴԿԱՊ)** | *1.Ներկայացնել գիտելիքներ դեկորատիվ կիրառական արվեստի պատմությունից և տեսությունից* |
| *2.Ներկայացնել հայկական դեկորատիվ կիրառական արվեստի հիմնական ուղղություններն ու առանձնահատկությունները:* |
|  | **ԴԿԱ դերը և նշանակությունը**  **(ԴԿԱԴ)** | *1.Ներկայացնել ԴԿԱ նշանակությունը և ազդեցությունը ստեղծագործական գործընթացների վրա:* |
| *2. Իմանալ ժողովրդական արհեստները և կիրառական արվեստները ներկայացնող հիմնական հաստատությունների նշանակությունը:* |
| *3. Ներկայացնել դեկորատիվ կիրառական արվետների դերն առօրյայում:* |

**«ԱՐՎԵՍՏ» ԻՆՏԵԳՐՎԱԾ ԴԱՍԸՆԹԱՑԻ**

**ՉԱՓՈՐՈՇԻՉ ԵՎ ԾՐԱԳՐԵՐ**

**7-12-ՐԴ ԴԱՍԱՐԱՆՆԵՐ**

**ԲԱՑԱՏՐԱԳԻՐ**

Իր յուրահատկության և բովանդակության, ինչպես նաև ուսումնական բոլոր առար­կաների հետ փոխադարձ կապ ստեղծելու բացառիկ հնարավորության շնորհիվ, ար­վես­տը կոչված է խթանելու սովորողների մտավոր և հոգևոր ներուժի բացա­հայտումը, զար­գացումը և հարստա­ցումը, ընդհանուր աշխարհայացքի ձևավոր­ումը:

Արվեստի տարբեր տեսակներին հաղորդակցվելը և գեղարվես­տական գործունեու­թյուն իրակա­նաց­նելը նպաստում է`

* իրականության գիտակցական և զգայական ընկալման ձևավորմանը,
* վերլուծական և ստեղծագործական մտածողության զարգացմանը,
* անձի ինքնաճանաչմանը, ինքնարտահայտմանը և մտահորիզոնի ընդլայնմանը,
* սովորողների գեղարվեստական կրթությանը, գեղագիտական և բարոյական դաս­տիա­րակությանը,
* ազգային-հայրենասիրական և մարդասիրական զգացումների, բնապաշտության ար­մա­տա­վոր­մանը:

**ԴԱՍԸՆԹԱՑԻ ՀԻՄՆԱԿԱՆ ԿԱՌՈՒՑՎԱԾՔԸ**

Դասընթացն իրականացվում է երկու հիմնական բաժիններով` ստեղծա­գոր­ծական գոր­ծունեություն և արվեստի միջոցով իրականության ընկալում:

**Գեղարվեստական գործունեություն** - պար, թատրոն, երաժշտություն, կերպարվեստ, ԴԿԱ ավարտուն նախագծեր և ներկայացումներ:

Գաղափարների հավաքագրում, ստեղծագործական աշխատանքների կատարման պայ­ման­ների, մոտեցումների և միջոցների ուսումնասիրություն, անհրաժեշտ նյութեր և գործիքներ:

Արվեստի տարրերի և սկզբունքների ուսումնասիրություն և փորձարկումներ, գաղա­փար­ների մշա­կում, ստեղծագործական աշխատանքներ և նախագծեր: Վերանայում, ավարտ և ցուցադրություն կամ ներկայացում:

**Արվեստի միջոցով իրականության ընկալում** - ստեղծագործական աշխատանքների մեկ­նաբանություն, վերլուծություն, քննում, գնահատում և արժևորում: Արվեստի ստեղծա­գոր­ծու­թյուն­ների նշանակության, նպատակների, իմաստի ուսումնասիրում:

Արվեստագետների դերը հասարակության մեջ: Տարբեր ժամանակաշրջանների արվեստի տեսակ­նե­­րի, ժանրերի, ձևերի, ոճերի և ուղղությունների ուսումնա­սիրում: Տեխնոլո­գիական նո­րա­րարու­թյուն­ների դերը արվեստի բնագավառում: Արվեստագի­տական տարբեր մաս­նագի­տություններ: Արվեստի ուսում­նասիրումը և մյուս առարկայական բնագավառները: Արվես­տի կապը գիտության մյուս ճյուղերի հետ:

**ՈՒՍՈՒՄՆԱԿԱՆ ԳՈՐԾԸՆԹԱՑԻ ՈՒՍՈՒՄՆԱՄԵԹՈԴԱԿԱՆ ԵՎ ՆՅՈՒԹԱՏԵԽՆԻԿԱԿԱՆ ԱՋԱԿՑՈՒԹՅԱՆ ՆԿԱՐԱԳՐՈՒԹՅՈՒՆԸ**

Ժամանակակից հանրակրթական դպրոցում յուրաքանչյուր ուսումնական բնագա­վառում ուսում­նա­կան գործունեության տեսակները նախագծելիս պետք է նկատի ունենալ ոչ միայն տվյալ առարկայի գծով գիտելիքների հաղորդման, այլև սովորողի մեջ նշված հատ­կանիշների ձևա­վորման և զարգացման ան­հրաժեշտությունը:

Արվեստի ուսումնական գործունեությունն իրակացվում է խառը ուսուցման ձևաչափով՝ ելնելով թեմայի բովանդա­կությունից, աջարկվող գործունեության ձևերի բնույթից, դասի նպա­տակից, դասարանի, սովորող­ների, ուսումնասիրվող նյութի, քննարկվող հիմնա­խնդրի  առանձ­նա­հատկու­թյուն­ներից, առկա հնարավորություններից և այլ հանգամանքներից։ Առաջարկվում է կիրառել դեմ առ դեմ և առցանց ուսուց­ման եղանակները՝ համադա­սա­րանական, անհատական, զույգերով և փոքր խմբային աշխա­տանքների միջոցով։ Ուսուցումն իրականացվելու է համապա­տասխան նկարա­կալներով, դազգահներով, երաժշտա­կան գործիքներով, տեխնիկապես հագե­ցած արվեստի սեն­յակ­ներում կամ դպրոցական արվեստա­նոցներում։ Ուսում­նական գործըն­թացում, կարող են ընտրվել ուսում­նական գործունեության այլընտրան­քային տեսակներ։

**ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ**

Ծրագրերում առարկայի բովանդակային գծերը տարածվում են միասնաբար և փոխ­կա­պակց­ված ձևով, ամբողջական թեմատիկ միավորների միջոցով, պահպանելով բովանդա­կու­թյան պարու­րաձև սկզբունքը:

Ուսումնասիրվող յուրաքանչյուր միավորի համար նշված են՝

* համապատաս­խանությունը առարկայական վերջնարդյունքին,
* տվյալ թեմայի ուսումնասիրության ար­դյունքում ակնկալ­վող վերջնարդյունքները,
* նպատակը, ուղղորդող հարցադրումները,
* թեմայի բովան­դակային բաղադրիչը, դրա հետ առնչվող գործունեության ձևերը,
* խաչվող ընդհանրական հասկացությունները, որոնք ընդհանրական են տարբեր գիտու­թյուն­ների համար և օգնում են սովորողներին միավորելու տարբեր առար­կա­ներից ձեռք բերած գիտելիքները աշխարհի մասին մեկ ամբողջական պատկերաց­ման շրջանակներում,
* առաջարկվող թեմատիկան, որի շուրջ կազմակերպվում է ստեղծագործական գործու­նեու­թյունը,
* միջառարկայական կապերը, որոնք ապահովելու են տվյալ միավորի ուսումնա­սիրության ամբող­ջա­կա­նու­թյունը,
* համապատասխանությունը Հանրակրթության պետական չափորոշչին։

Կարևոր է նկա­­­տի ունենալ, որ սովո­րող­ների գեղարվեստական հմտու­թյունների զարգա­ցումն ու արժեքային համակարգի ձևավորումը դիտվում են որպես բոլոր թեմաների ուսուց­մանն ուղեկցող խնդիր­ներ:

**ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐ**

Յուրաքանչյուր տարիքային խմբի համար նախատեսված ստեղծագործական գործըն­թաց­ները ձևա­վորված են սովորողներին ներկա­յաց­վող ուսումնառության ակնկալվող վերջնար­դյունք­ների հիման վրա՝ սահմանված չափորոշիչով և միտված կարողունակություններին։ Մյուս վերջնար­դյունքներին ար­վես­տի դասընթացն առնչվում է անուղղակիորեն։

Առաջարկվող առարկա­յական ծրագրերը կառուցված են երկամյա դասընթաց­ների ուսում­նառության վերջ­նարդյունքների հիմքով։ Այս ձևաչափը թույլ է տալիս ուսումնասիրվող բովան­դակու­թյու­նը յու­րաց­նել առավել ամբող­ջական՝ սովորողներին չկաշկանդելով ստեղծագործական գործունեության պարտա­դրանքով։

Արվեստ ինտեգրված առարկայի շրջանակներում իրականացվող ստեղծագործական գոր­ծու­նեու­թյան համար մշակված վերջնարդյունքները ներկայացված են հանրա­կրթական դպրոցի միջին և ավագ աստիճան­նե­րում և ընդհանրական են 7-8-րդ և 10-12-րդ դասարանների համար։ 9-րդ դասարանը ներակայացված է առանձին վերջնար­դյունքներով, որպես Հանրակրթական հիմնական ծրագրի ավարտական փուլ։

**Առարկայի ուսուցման չափորոշչային ընդհանրական վերջնարդյունքների ծածկա­գրումը**

Դասարան(ներ)


Առարկա


Հիմնական գաղափար

Ենթագաղափար

Վերջնարդյունք (ընդհանուր)

Վերջնարդյունք (տվյալ դասարան(ներ)ում)





**Խաչվող հասկացություններ**

Աշխարհի ճանաչողության միասնական մեթոդաբանական հիմքերի ապահովման նպա­տակով առարկայի բովանդակությունը կառուցվում է նաև մի շարք ընդհանրական խաչվող հաս­կացություն­ների հենքի վրա: Դրանք առանցքային հասկացություններ են, որոնք օգնելու են սովո­րողներին միավորելու, փոխկապակցելու տարբեր առարկաներից ձեռք բերած գիտելիք­նե­րը աշխարհի մասին մեկ ամբողջական պատկերացման շրջանակներում:

Առաջարկում ենք տասներկու առանցքային գաղափարներ՝

* **Օրինաչափություն**
* **Պատճառ և հետևանք**
* **Մասշտաբ, համամասնություն, քանակ**
* **Կառուցվածք և գործառույթ**
* **Համակարգ և մոդել**
* **Էներգիա, նյութ**
* **Կայունություն և փոփոխություն**
* **Զարգացում**
* **Անհատ և հարաբերություններ**
* **Ժամանակ և տարածություն**
* **Անհատական և մշակութային արժեհամակարգ**
* **Համաշխարհայնացում**

**Հանրակրթության պետական չափորոշչի հետ համապատասխանությունը**

Առարկայական ծրագրերի բոլոր բաժիններում նշված են կարողունակությունների ձևավոր­մանը միտված ակնկալվող վերջնարդյունքները ներկայացված են ծածկագրերով՝ հան­րա­կրթա­կան հիմ­նական (Հ) և միջնակարգ (Մ) ծրագրի և շրջանավարտի ուսումնա­ռության ակնկալվող վերջնար­դյունքների հաջորդական թվին համապատասխան։

**ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԸ՝ ԸՍՏ ԿՐԹԱԿԱՆ ԱՍՏԻՃԱՆՆԵՐԻ**

|  |  |  |  |
| --- | --- | --- | --- |
| **ԱՐՎԵՍՏ**  **Սովորողները հետազոտում, ստեղծում, ներկայացնում, վերլուծում, քննարկում և կապակցում են արվեստագիտական գաղափարներ և ստեղծագործություններ** | | | |
| **Հիմնական (միջին) դպրոց** | | | **Միջնակարգ (ավագ) դպրոց** |
| **ՍՏԵՂԾՈՒՄ**  Նոր գեղարվեստա­կան​​գաղափարների և ստեղ­­ծագործու­թյուն­ների ձևա­­կեր­պում, զարգա­ցում և ավարտ | **Նյութեր, միջոցներ և**  **մոտեցումներ** | *Ուսումնասիրել արվեստի տարբեր ուղղությունները, ստեղծագործական աշխատանքներում նույն բովանդակությունը ներկայացնել տարբեր արտահայտչամիջոցներով, նյութերով և միջոց-ներով։ Հետազոտել, գտնել նոր նյութեր և արտահայտչամիջոցներ ստեղծագործությունների իմաստն առավել դիպուկ հաղորդելու նպատակով (2D, 3D, 4D, գրավոր, բանավոր, մնջախաղ)։* | *Հետազոտել տարբեր նյութեր, արտահայտ­չա­մի­ջոցներ, գտնել ստեղծագոր­ծական աշխա­տանք­ներ ստանալու նոր մոտեցումներ (2D, 3D, 4D, գրավոր, բանավոր, մնջախաղ), որոնք կարող են ունենալ հասարակական ներգործություն։* |
| *Պատրաստել պաստառներ արվեստի տարրերի և սկզբունքների վերա­բե­ր­յալ:*  *Բանավոր և գրավոր խոսքում օգտագործել համապատասխան արվեստագիտական եզրույթներ:*  *Հետազոտական աշխատանքներում կամ զրույցներում կիրառել համապատասխան արվեստագիտական բառապաշար։* | *Ձևակերպումներում կիրառել մասնագիտական եզրույթներ, բառամթերք։* |
| *Հոգ տանել նյութերի և գործիքների, բեմական հագուստների, պարագաների, նվագարանների մասին, պահպանել անվտանգության կանոնները:*  *Ցուցաբերել նյութերի, գործիքների և միջոցների անվտանգ կիրառման հմտություններ:*  *Մեկնաբանել ավանդական և ոչ ավանդական աշխատանքային գործիքների և միջոցների ազդեցությունը մարդկանց առողջության և շրջակա միջավայրի վրա:* | *Բացատրել ավանդական և ոչ ավանդական աշխատանքային գործիքների և միջոցների ազդեցությունը մարդկանց առողջության և շրջակա միջավայրի վրա: Ապահովել նյութերի, գործիքների և միջոցների անվտանգ կիրառություն։* |
| **Արվեստի տարրեր և**  **սկզբունքներ** | *Ստեղծագործական աշխա­տանք­ներում կիրառել արվեստի տարրեր և արտահայտչամիջոցներ,*  *ցուցաբերել գրագիտություն։*  *Ստեղծել գրագետ աշխատանք՝ ապահովելով աշխատանքի սկիզբը, բուն գործունեությունը և ավարտը:* | *Ստեղծել գրագետ ամբողջական նախագիծ` պահպանելով աշխատանքի բոլոր փուլերը՝ սկիզբը, գործընթացը և ավարտը։* |
| *Ստեղծագործական աշխատանքներում կիրառել գաղափարն արվեստի լեզվով հաղորդելու հմտություններ, պահպանել հիմնական գաղափարը, մեղեդին խորհրդանշաններով փոխանցելու սկզբունքները։ Ձևավորել, զարգացնել և ավարտել ստեղծագործական գաղափարը, կիրառել խորհրդանշաններ, նրբերանգներ և հուզական ազդակներ։* | *Ստեղծագործական նախագծեր, որոնց գաղափարը հաղորդել խորհրդանշանների և հուզական ազդակների միջոցով։* |
| **Նորարարություն,**  **երևակայություն** | *Արվեստի ստեղծագործությունը ներկայացնել նորարարական մոտեցումներով (2D, 3D, 4D,նոր ռիթմական նվագակցությամբ, գրավոր, բանավոր, ժամանակակից մշակումներով, մնջախաղ)։* | *Արվեստի ստեղծագործությունը ներկայացնել այլ մեկնաբանությամբ (2D, 3D, 4D, նորովի մշակմամբ, գրավոր, բանավոր, մնջախաղ)։* |
| *Ստեղծել թեմատիկ աշխատանքներ՝ բնօրինակը ներկայացնելով վերացական արվեստի տեսանկյունից (2D, 3D, 4D, գրավոր, բանավոր, մնջախաղ)։* | *Ստեղծել աշխատանքներ՝ բնօրինակը ներկայացնելով վերացական արվեստի տեսանկյունից (2D, 3D, 4D, գրավոր, բանավոր, մնջախաղ)։* |

|  |  |  |  |
| --- | --- | --- | --- |
| **Հիմնական (միջին) դպրոց** | | | **Միջնակարգ (ավագ) դպրոց** |
| **ՆԵՐԿԱՅԱՑՈՒՄ**  Գեղարվեստական​​ ստեղ­­ծագործու­թյուն­ների մեկ­նա­բա­նություն և ներկա­յացում | **Վերանայում, ցուցադրում**  **ներկայացում** | *Առաջարկել խմբային և անհատական ելույթների, ցուցադրության թեմաներ կամ սկզբունքներ:*  *Քննարկել, ներկայացնել և հիմնավորել խմբային և անհատական, դասարանական կամ դպրոցական միջոցառումների, ցուցադրության, թեմաների կամ գաղափարների ընտրությունը:*  *Քննարկել և ներկայացնել թեմատիկ նախագծեր որոշակի հանդիսատեսի համար:*  *Ներկայացնել ուսումնական մի քանի բնագավառ ընդգրկող խմբային կամ անհատական նախագծեր։* | *Ներկայացնել (խմբով կամ մենակ) հասարակական նշանակություն կամ ազդեցություն ունեցող արվեստագիտական նախագծեր։* |
| *Առաջարկել միևնույն նախագծի ներկայացման մեկից ավելի տարբերակներ (2D, 3D, 4D, գրավոր):*  *Առաջարկել հանդիսատեսի համոզմունքների, գաղափարների, տեսակետների վրա ազդեցություն թողնող միջոցառումների, համերգների և ցուցադրության արդյունավետ տարբերակներ:* | *Մենակ կամ խմբով վերլուծել և ներկայացնել հասարակական, սոցիալական, մշակութային կամ քաղաքական համոզմունքներ ներկայացնող թեմատիկ նախագծեր։* |
| **Մեկնաբանում** | *Խմբի հետ ընտրել և քննարկել ելույթները և աշխատանքները ցուցադրության համար:*  *Առաջարկել ստեղծագործական նախագծերի գեղագիտական չափանիշներ և սկզբունքներ:*  *Ձևավորել ստեղծագործական նախագծերի գեղագիտական չափանիշներ և սկզբունքներ:* | *Վերլուծել և ձևավորել ստեղծագործական նախա­գծերի թեմատիկ, տեխնիկական և գեղարվես­տա­կան սկզբունքներ։* |

|  |  |  |  |
| --- | --- | --- | --- |
| **Հիմնական (միջին) դպրոց** | | | **Միջնակարգ (ավագ) դպրոց** |
| **ԱՐՁԱԳԱՆՔՈՒՄ**  **(ԸՆԿԱԼՈՒՄ)**  Արվեստի միջոցով իմաստի արտահայտման /փոխանցման ընկալում, գիտակցում և գնահատում | **Քննադատական արձագանք** | *Կատարել արվեստագիտական հետազոտություն (դեկորատիվ կիրառական արվեստ, կերպարվեստ, երաժշտություն, պար, թատերական կամ օպերային ներկայացում, ֆիլմ և այլն):*  *Կատարել արվեստագիտական վերլուծություններ:* | *Տարբեր ստեղծագործությունների վերաբերյալ ձևավորել մասնագիտական քննադատական կարծիքներ։* |
| *Մեկնաբանել և վերլուծել արվեստի ստեղծագործությունները, դասակարգել արվեստի ստեղծագործությունները՝ ըստ տեսակների, ժանրերի, ոճերի։*  *Վերլուծել հանդիսատեսի համոզմունքների, գաղափարների, տեսակետների վրա ցուցադրությունների թողած ազդեցությունը։* | *Քննարկել և վերլուծել տարբեր ժամանակներում ստեղծված նախագծերը, դրանց թողած հասա­րակական ազդեցությունը։* |
| **Գնահատոմ և ինքնագնահատում** | *Ձևակերպել ստեղծագործությունները գնահատելու չափանիշներ։*  *Գնահատել ստեղծագործությունները տարբեր տեսանկյուններից։* | *Վերլուծել տարբեր արվեստագիտական գնահա­տականներ արդիականության, մշակութային արժևորման տեսանկյունից։* |
| *Ցույց տալ աշխատանքներում օգտագործված տարբեր լուծումները։*  *Բացահայտել և մեկնաբանել ստեղծագործությունների կատարման հաջողված և ձախողված հատվածները:*  *Գնահատել նախագծերը՝ վերլուծելով դրական և բացասական կարծիքները:* | *Գնահատել նախագծերը՝ հաշվի առնելով հասարակության տարբեր խավերի գեղագիտական նախընտրությունները։* |

|  |  |  |  |
| --- | --- | --- | --- |
| **Հիմնական (միջին) դպրոց** | | | **Միջնակարգ (ավագ) դպրոց** |
| **ԿԱՊԱԿՑՈՒՄ**  Գեղարվեստական ​​գա­ղա­փարների և աշ­խա­տանքի հա­մադրումը անհա­տա­կան/մասնա­վոր իմաստի և ար­տա­քին համա­տեքս­տի հետ | **Արվեստ, տեխնոլոգիաներ**  **և գյուտեր** | *Ներկայացնել տեխնիկական հնարները, մտահղացումները, որոնք արվեստագետները կիրառում են իրենց ստեղծագործություններն ավելի ազդեցիկ դարձնելու համար:*  *Առաջարկել տեխնիկական նոր լուծումներ՝ հայտնի ստեղծագործությունների կյանքը երկարացնելու, նորովի մատուցելու նպատակով: Համեմատել նույն թեման ներկայացնող ստեղծագործական նախագծերը (ֆիլմ, կտավ, հուշարձան, մեդիա, երաժշտական ստեղծագործություն և այլն), ներկայացնել նմանություններն ու տարբերությունները։* | *Ներկայացնել որևէ արվեստագետի կամ ստեղծագործություն՝ մատուցման ձևը համապատասխանեցնելով վերջինիս ոճին, ժամանակաշրջանին և այլն։* |
| *Ներկայացնել ստեղծագործության տեխնիկական հատկանիշները, ոճային առանձնա­հատկու­թյունները՝ հաշվի առնելով ստեղծման ժամանակաշրջանը, տեխնոլոգիական և գիտական նորարարությունների ազդեցությունը:*  *Բնութագրել ստեղծագործության տեխնիկական հատկանիշները, արտահայտչա­*  *միջոցները, բնորոշ գծերը՝ հաշվի առնելով ստեղծման ժամանակաշրջանը:* | *Ներկայացնել տեխնոլոգիական նոր մոտեցումների ազդեցությունը ժամանակակից արվեստի վրա։* |
|  | **Արվեստի պատմություն** | *Ներկայացնել գիտելիքներ ժամանակակից արվեստի վերաբերյալ։*  *Ցուցադրել ստեղծագործությունը ներկայացնելու կարողություններ արվեստագետի, կատարողի, նկարչի, արվեստի քննադատի, պատկերասրահի տնօրենի, պատմաբանի, հոգեբանի տեսանկյունից:*  *Մեկնաբանել «Բարձր արվեստը ժամանակից և տարածությունից դուրս է» միտքը, բերել օրինակներ:* | *Ձևակերպել և ներկայացնել արվեստի բնագավառում առկա հիմնական միտում­ները: Քննարկել, թե ինչպե՞ս են ժամա­նակը, տեղը և մշակույթը արտացոլվում առանձին ստեղծագործություններում ։* |
| *Համեմատել հայկական և համաշխար­հային արվեստում, միևնույն ժանրում ստեղծա­գործող արվեստագետների ստեղծագործություններ: Համադրել և նշել հայկական և համաշխար­հային արվեստի հիմնական առանձնահատ­կությունները։ Հետազոտել և ներկայացնել ժամանակակից հայկական արվեստի առանձնահատ­կությունները:* | *Ներկայացնել հայկական և համաշար­հային արվեստի առանձնահատ­կու­թյուն­ները, (ընդ­հանուր միտումները, ընդհան­րաո­ւթյուն­ներն ու տարբերությունները)։* |
| **Արվեստի դերը և**  **նշանակությունը** | *Ներկայացնել արվեստի ստեղծագործություններից ստացած տպավորությունները, զգացողությունները, ազդեցությունը:*  *Ներկայացնել, թե ինչո՞վ է արվեստի ստեղագործությունը նման կամ տարբեր իրականությունից:*  *Ներկայացնել, թե որքանո՞վ է մշակույթի, պատմության, ավանդությունների և սովորույթների իմացությունն ազդում ստեղծագործական գործընթացի վրա:* | *Ներկայացնել, թե որքանո՞վ է մշակույթի, պատմության, ավանդությունների և սովորույթների իմացությունն օգնում լիարժեք ընկալելու ստեղծագործությունը։* |
| *Ներկայացնել դպրոցական կամ տեղական նշանակություն ունեցող մշակութային միջոցառում:*  *Ներկայացնել համաշխարհային նշանակություն ունեցող որևէ մշակութային իրադարձություն:*  *Համեմատել և վերլուծել միևնույն մշակութային իրադարձության լուսաբանումը տարբեր մեդիաների միջոցով (հեռուստատեսություն, տպագիր մամուլ, համացանց և այլն):* | *Լուսաբանել միևնույն մշակութային իրադարձությունը տարբեր մեդիաների համար (հեռուստատեսություն, տպագիր մամուլ, համացանց և այլն)։* |
| *Ներկայացնել ժամանակակից արվեստի դրական կամ բացասական ազդեցությունն առօրյա կյանքում: Կիրառել ստեղծագործական կարողությունները՝ ներգրավվելով որևէ մշակութային միջոցառումում (դպրոցական, համայնքային, քաղաքային իրադարձություն):*  *Կիրառել ստեղծագործական կարողություններն ու մոտեցումները ուսումնական մյուս բնագավառներում:* | *Ստեղծագործաբար մոտենալ առօրեական խնդիրների լուծմանը։* |

\* Ծանոթագրություն

*2D - Հարթության վրա գեղանկարչական,գծանկարչական, գրաֆիկական աշխատանքներ (մատիտ, գրիչ, ջրաներկ, ակրիլ, յուղաներկ, թանաք և այլն)։ Կոլաժ, մոնտաժ, ֆրոնտաժ, տպագրություն, փորագրություն, դաջվածք թղթի, ստվարաթղթի, կտորի, փայտի վրա։ Բատիկ, լուսանկար՝ նաև թվայնացված։*

*3D - Կավով աշխատանքներ (ծեփ, փորագրություն), կաղապար, հարթաքանդակ, բարձրաքանդակ, կլոր քանդակ, ծավալային աշխատանքներ։ Ինստալիացիա։ Տեքստիլ։ Առարկաների, պատկերների, տարածքների (ինտերիեր, էքստերիեր) ձևավորում։ Ոսկերչական, արծաթագործա­կան իրերի և առարկաների, մարմնի վրա կրելու զարդերի ձևավորում։*

*4D -Ներկայացումներ։ Ցուցադրության ենթակա աշխատանքներ, որոնք դիտելու համար ժամանակ է պահանջվում։ Տեսագրություններ, թվային անիմացիոն աշխատանքներ և այլն։*

*2D, 3D, 4D ձևաչափերը կարող են իրականացվել հաղորդակցական և թվային տեխնոլոգիաների լայն կիրառմամբ։*

***Գրականություն***

1. ‹‹Կրթության մասին›› ՀՀ օրենք։
2. ‹‹Հանրակրության մասին›› ՀՀ օրենք։
3. Հանրակրթության պետական կրթակարգ, ՀՀ կառավարության նիստի N 33  արձանա­գրային որոշում, 26.08.2004:
4. ՀՀ կառավարության 2010 թ. ապրիլի 8-ի N 439-Ն որոշում։
5. ‹‹Հանրակրթության պետական չափորոշիչ››, 2010։
6. ՀՀ կառավարության 2021 թվականի փետրվարի 4-ի N 136-Ն որոշում։

Հանրակրթության պետական չափորոշիչ

1. COMPETENCES FOR DEMOCRATIC CULTURE (CDC), ձեռ­նարկ, ԵԽ, 2018։
2. ՅՈՒՆԵՍԿՕ, «Կրթություն հանուն կայուն զարգացման» ծրագիր:
3. Ազարյան Լ. Վաղ միջնադարյան հայկական քանդակը, Եր., 1975։
4. Աղասյան Ա. Հայ կերպարվեստի զարգացման ուղիները XIX-XX դարերում. Եր., 2009։
5. Աղասյան Ա. Քաջազի մշտավառ կանթեղը: (Ակնարկներ սփյուռքահայ կերպարվեստի պատմության), Եր., 2009 ։
6. Աղասյան Ա. Երվանդ Քոչարի տարածության մեջ, Եր., 2013 ։
7. Աղասյան Ա., Հակոբյան Հ., Հասրաթյան Մ., Ղազարյան Վ. Հայ արվեստի պատմություն, Եր., «Զանգակ-97» հրատ., 2009, 576 էջ:
8. Ակնարկ հայ երաժշտության պատմության, Եր., ՀՍՍՀ ԳԱ, 1963։
9. Բալյան Ա. Դպրոցականների գեղագիտական դաստիարակություն: Եր., «Լույս», 1979։
10. Բորև Յու., Գեղագիտություն, Եր., «Հայաստան», 1982։
11. Բրուտյան Ց. Գիտական աշխատությունների միջբուհական ժողովածու (Արվեստագի­տություն): Եր., 1974։
12. Բրուտյան Ց. Սփյուռքահայ երաժշտական մշակույթը: Եր., «Սովետական գրող», 1982։
13. Գեղագիտական դաստիարակություն: Եր., «Լույս», 1975։
14. Գևորգյան Ա. Արհեստներն ու կենցաղը հայկական մանրանկարներում, Եր., 1978:
15. Դավթյան Ս. Դրվագներ հայկական միջնադարյան կիրառական արվեստի պատմության: Եր., 1981։
16. Դրուսկին Մ., Արտասահմանյան երաժշտության պատմություն, Մոսկվա, 1976։
17. Երկանյան Վ., Հայկական մշակույթ: Եր., 1982:
18. Թաթիկյան Վ. Արցախի տոհմագորգերը, Եր., 2004։
19. Թահմիզյան Ն., Երաժշտությունը հին և միջնադարյան Հայաստանում: Եր., «Սովետական գրող», 1982։
20. Իգիթյան Հ. Հովնաթանյանից մինչև Մինաս: Եր., 2001։
21. Լուկին Յու. Էսթետիկայի հիմունքներ: Եր., «Լույս», 1984։
22. Խալաթյան Լ. Բեմանկարչություն: Հայ սովետական թատրոնի պատմություն, Եր., 1967:
23. Խանջյան Ա. Երևանի արձանները, Եր., 2004։
24. Խառատյան-Առաքելյան Հ., Հայ ժողովրդական տոները, Եր., 2005:
25. Խաչատրյան Շ. Ֆրանսահայ կերպարվեստ, Եր., 1991։
26. Կոմիտաս. Երկերի ժողովածու, բոլոր հատորները: Եր., «Հայաստան», 1969:
27. Կոմիտաս Վարդապետ. Ուսումնասիրութիւններ և յօդուածներ: Գիրք Ա: Եր., 2005:
28. Հակոբյան Հ. Վասպուրականի մանրանկարչությունը, Գիրք 1-2, Ե.,1976-1982 ։
29. Հ. Հովհաննիսյան. Թատրոնը միջնադարյան Հայաստանում, Երևան, 1978,
30. Ղազարյան Մ., Փայտի գեղարվեստական փորագրությունը Հայաստանում, Եր., 1990»
31. Նավոյան Մ. Դրվագներ հայ երաժշտության պատմության: Եր., «Զանգակ-97», 2009։
32. Տիգրանյան Գ. Հայ երաժշտական թատրոնի 100 տարին: Եր., «Հայաստան», 1969։
33. Տիգրանյան Գ. Հայ երաժշտական թատրոնի 100 տարին: Եր., «Հայաստան», 1968:
34. Ֆոր Էլի. Արվեստի պատմություն, I, II, III: Եր., «Սարգիս Խաչենց», «Փրիթինֆո», 2000-2007-2008:
35. Авсиян О.А. Натура и рисование по представлению. М.: Изобразительное искусство, 1985. 151 с.
36. Алексеев П.К., Короткова А.Л., Трофимов В.А., Основы изобразительной грамоты. СПб: НИУ ИТМО, 2011. 70 с.
37. [Вёльфлин Г.](https://hy.wikipedia.org/w/index.php?title=%D0%92%D1%91%D0%BB%D1%8C%D1%84%D0%BB%D0%B8%D0%BD,_%D0%93%D0%B5%D0%BD%D1%80%D0%B8%D1%85&action=edit&redlink=1) Основные понятия истории искусств.  Изд․ В. Шевчук, 2013. 330 с.
38. [Виппер Б.](https://hy.wikipedia.org/w/index.php?title=%D0%92%D0%B8%D0%BF%D0%BF%D0%B5%D1%80,_%D0%91%D0%BE%D1%80%D0%B8%D1%81&action=edit&redlink=1) Введение в историческое изучение искусства. Изд․ В. Шевчук, 2010.  368 с.
39. “Искусство в школе”. Обшественно-педагогический и научно-методический журнал, Москва, 2010 г
40. Рисунок, основы учебного академического рисунка, учебник, Ли Н.Г., 2007.
41. Штелер Т. Обратная перспектива: Павел Флоренский и Морис Мерло-Понти о пространстве и линейной перспективе в искусстве Ренессанса//.Историко-философский ежегодник 2006. Ин-т философии.РАН. — М.: Наука, 2006, с. 320—329
42. Next Generation Sciense Standarts, [https://www.nextgenscience.org](https://www.nextgenscience.org/)․
43. National Core Arts Standards: A Conceptual Framework for Arts Learning.
44. Julia G. Thompson. The First-Year Teacher’s Survival Guide, 3rd Edition.John Wiley & Sons, 2013. 562p.
45. Discipline-based art education: a curriculum sampler, Kay Alexander, Michael Day, 1991.
46. Achievement Objectives by Learning Area. Set of 8 charts. Published for the Ministry of Education, Wellington, New Zealand. 2007.
47. The College Board, Arts Education Standards and 21st Century Skills: An analysis of the National Standards for Arts Education as compared to the 21st Century Skills Map for the Arts, New York, N.Y., 2011.406p.
48. Office of Superintendent of Public Instruction. Washington State K–12. Arts Learning Standards for Visual Arts. Learning and Teaching. 2017. 186p.
49. Raul M. Sunico, Ph.D. Evelyn F. Cabanban Melissa Y. Moran, Music and Arts Appreciation for Young Filipinos, Department of Education Republic of the Philippines, 2015. 334p.
50. Rosehill School. Art & Design and D&T Policy,
51. Design and technology programmes of study: key stages 1 and 2, National curriculum in England,
52. Washington State K–12 Arts Learning Standards for Visual Arts,
53. Massachusetts Arts Curriculum Framework
54. A Framework for K-12 Science Education: Practices, Crosscutting Concepts and Core Ideas,
55. Massachusetts Science and Technology/Engineering, Curriculum Framework,
56. California Common Core State Standards,
57. Elementary STEM Education: The Future for Technology and Engineering Education,
58. Advancing Excellence in Technological Literacy,
59. Ontario Schools, Kindergarten to Grade 12: Policy and Program Requirements,
60. K–10 Curriculum Framework and Statement of Equity Principles and the Melbourne Declaration on Educational Goals for Young Australians,
61. NSW Syllabus for the Australian Curriculum,
62. Board of Studies NSW in its K–10 Curriculum Framewor,

***Էլեկտրոնային կայքեր***

1. <https://artclasscurator.com/art-criticism-steps>
2. <https://globalartsandhumanities.osu.edu/about/cross-disciplinary-research>
3. <https://www.educatorstechnology.com/>
4. <https://www.nationalartsstandards.org/>
5. [ttps://www.incredibleart.org/](https://www.incredibleart.org/)
6. <http://artsedge.kennedy-center.org/educators/standards>
7. <https://www.theartof.com/training>
8. <https://www.curriculumonline.ie/Home>
9. <https://www.nga.gov/education/learningresources.html>
10. http://www.ncpublicschools.org/acre/standards/phase2/.
11. <https://www.pltw.org/our-programs/pltw-gateway-curriculum>
12. <https://www.wabisabilearning.com/blog/20-blooms-taxonomy-infographics>
13. <https://www.k12.wa.us/student-success/resources-subject-area>
14. <https://www.stem.org.uk/resources#design-technology>
15. <https://curriculum.gov.mt/en/Curriculum/Year-1-to-6/Pages/default.aspx>
16. <https://www.wabisabilearning.com/case-study>
17. <https://www.thelearningweb.net/music-learning.html>
18. <https://www.slideshare.net/mrsnazlan/a-curriculum-framework-for-art-education>
19. https://www.nga.gov/education/teens.html
20. <https://www.theartof.com/training>,
21. <https://www.curriculumonline.ie/Home>,
22. <https://www.nga.gov/education/learningresources.html>,
23. <https://www.pltw.org/our-programs/pltw-gateway-curriculum> ,
24. <https://www.wabisabilearning.com/blog/20-blooms-taxonomy-infographics> ,
25. <https://www.k12.wa.us/student-success/resources-subject-area>,
26. <https://www.stem.org.uk/resources#design-technology>,
27. <https://curriculum.gov.mt/en/Curriculum/Year-1-to-6/Pages/default.aspx>,
28. <https://www.wabisabilearning.com/case-study>,
29. [https://www.thelearningweb.net/music-learning.htm](https://www.thelearningweb.net/music-learning.html),
30. <https://www.slideshare.net/mrsnazlan/a-curriculum-framework-for-art-education>