**«ԱՐՎԵՍՏ-ԱՐՀԵՍՏ»**

**ՈՒՍՈՒՄՆԱԿԱՆ ԲՆԱԳԱՎԱՌ**

**«ԿԵՐՊԱՐՎԵՍՏ» ԱՌԱՐԿԱՅԻ ՉԱՓՈՐՈՇԻՉ**

**«ԱՐՎԵՍՏ-ԱՐՀԵՍՏ»**

**ՈՒՍՈՒՄՆԱԿԱՆ ԲՆԱԳԱՎԱՌ**

«Արվեստ և արհեստ» ուսումնական բնագավառի առարկայախմբի բովանդակային տի­­րույթն ապահովում է գեղարվեստական կրթության և գեղագիտական դաստիարակության մի­ջո­ցով անձի մտավոր և ստեղծագործական կարողությունների բացահայտմանն ու զար­գաց­մանն ուղղված շարունակական գործընթաց, որն իրականացվում է միջառարկայական կա­պերի ակտիվ ներգրավմամբ, արվեստի տարբեր տեսակներին հաղորդակցվելու, ինքնուրույն գեղար­վեստական-ստեղծագործա­կան գործունեություն ծավալելու միջոցով:

Դասընթացի նպատակն է ժա­մա­նա­կա­կից 12-ամ­յա միջ­նա­կարգ կրթութ­յան շրջա­նակ­նե­րում և այ­լընտ­րան­քա­յին հա­յե­ցա­կար­գե­րով գոր­ծող դպրոց­նե­րի առ­կա­յութ­յան պայ­ման­նե­րում ա­պա­հո­վել արվեստի հավասարապես հասանելի, ներառական և որակյալ ու­սուցու­մ, Հանրա­կրթության պետական չափորոշիչով (ՀՊՉ) սահմանված կարողունակություններին համապա­տաս­խան՝ ուսումնական միա­տե­սակ վերջ­նա­կան արդ­յունք­՝ սովորող­ների` ստեղծա­գործա­կան գաղափարների մշակման, ստեղծա­գոր­ծական գործու­նեության, դրա մատուցման, արվես­տի ստեղծագործություններին գրագետ արձագանքելու և դրանք իմաստավորելու մի­ջոցով:

***Հանրակրթական դպրոցում արվեստի ուսումնական նպատակները.***

* Զարգացնել երևակայությունը, քննական, ստեղծագործական, պատկերավոր մտա­ծո­ղու­թյունը, դիտողականությունը, ուշա­դրությունը, նպատակասլացությունը, աշխա­տա­­սիրու­թյու­նը, դյուրազգացությունը, հանդուրժո­ղա­կանությունը:
* Ձևավորել դատողություններ, վերլուծություններ և որոշումներ կայացնելու, անհրա­ժեշտության դեպքում նաև հակազդելու կարողու­թյուններ:
* Ձևավորել գեղեցիկը և ներդաշնակը տեսնելու, զգալու, գնահատելու, պահպանելու և արարելու ցանկու­թյուն և կարողություն:
* Ձևավորել ակտիվ ունկնդիր, համերգասրահներ, թանգարաններ, պատկերա­սրահներ այցելելու ցանկություն և պահանջ:
* Սովորեցնել գործնականում կիրառել գեղարվեստական գործունեության ընթացքում ձեռք բերված գիտելիքները և կարողությունները:
* Ձևավորել ազգային, համամարդկային, սոցիալական, խմբային, անհատական և անձ­նական խնդիրները ստեղծագործաբար լուծելու կարողություններ։
* Ձևավորել մշակութային արժեքների պահպանման, բազմացման, փոխանցման գործում սեփական մասնակցությունն ունենալու պահանջմունք:
* Ստեղծել մշակույթի և արվեստի ոլորտում մասնագիտական կողմնորոշման համար նպաստավոր պայմաններ։
* Պահպանել և զարգեցնել մշակույթի և արվեստի բնագավառներում Հայաստանում ձևա­վոր­ված գեղարվեստական կրթության ավանդույթները, համապատասխանեցնել նոր տնտե­սական հարաբերություններին, ժամանակակից պահանջներին և միջազգային կրթական չա­փո­­րոշիչներին։

***Դասընթացի խնդիրները***

* Ընդլայնել երեխաների աշխարհայացքը:
* Զարգացնել գեղագիտական և գեղարվեստական ընկալունակությունը:
* Հաղորդակից դարձնել ազգային և համաշխարհային մշակութային արժեքներին, ժո­ղովրդական արվեստի նմուշներին։
* Սովորեցնել աշխատել նյութերով։

***Հիմնական սկզբունքները***

* Գեղարվեստական կրթության և գեղագիտական դաստիարակության անհրա­ժեշ­տու­թյուն բոլոր սովորողների համար:
* Գեղարվեստական կրթության և գեղագիտական դաստիարակության լավագույն ավան­դույթների պահպանում և արդիականացում:
* Յուրաքանչյուր աշակերտի համար մատչելիության և հասանելիության ապահովում:
* Սովորողների ակտիվ և ազատ ստեղծագործական գործունեության խրախուսում:
* Դասընթացի ուսումնասիրման ընթացքում «գիտելիքի ձեռքբերում-գործնական կի­րա­­ռում-արժեքային համակարգի և վերաբերմունքի ձևավորում» շղթայի անքակ­տելիության ապա­­­հովում:

Հանրակրթական դպրոցում «Արվեստ և արհեստ» ուսումնական բնագավառը ներկա­յաց­նող ծրագրերը կառուցվում են հիմնական գաղափարների հենքի վրա, պարուրաձև սկզբու­ն­քով: Առարկայական (ինտեգրված) ծրագրերն ապահովում են արդյունավետ ներառար­կայական և միջառարկայական կապեր՝ նպաստելով սովորողների ընդհանրական աշխար­հայացքի ձևա­վորմանը։

***Ուսումնական գործունեության ձևերը***

* Արվեստի տարբեր գործերի ուսումնասիրում, երաժշտության ունկնդրում, կերպարվեստի ստեղծագործությունների դիտում: Հանդիպումներ արվեստագետների հետ:
* Բանավեճեր, քննարկումներ, ինքնավերլուծություն, զրույցներ:
* Ուսումնական տարբեր նպատակներով կիրառվող խաղեր, մրցույթներ, հանդեսներ, ցու­ցա­դրություններ և ներկայացումներ:
* Նյութերի, միջոցների և տարբեր մոտեցումների փորձարկումներ:
* ​​Հետազոտություններ, տարբեր լրատվամիջոցների և տեղեկատվության  աղբյուրների ուսում­նասիրում:
* Անհատական և խմբային, ինքնուրույն և համագործակցային աշխատանքներ և նա­խա­գծեր:
* Ներկայացումներ և մոդելավորումներ, գծապատկերների և սխեմաների ստեղծում, ուսու­ցողական և գեղարվեստական ֆիլմերի դիտում­ներ, քննարկում:
* Մասնագիտական եզրույթների, արվեստագիտական բառապաշարի և լեզվի գործածում, գաղափարների և հասկացությունների սահմանում և վերհանում:
* Տեղեկույթ ու փաստարկներ որոնելու նպատակով մեդիագրագիտության հմտություն­ների կիրառում, համապատասխան տեղեկատվության և ուսումնասիրման նյութի տեղե­կաց­ված ընտրություն:
* Աշխատանքային թերթիկներ և ռուբրիկներ՝ տարբեր տիպի առաջադրանքներով, թեմա­տիկ միավորի վերաբերյալ առաջադրանքներ:

**ԴԱՍԸՆԹԱՑԻ ԸՆԴՀԱՆՈՒՐ ԲՆՈՒԹԱԳԻՐԸ**

Արվեստը հոգևոր գործունեության առանցքային տարրն է, աշխարհի զգացական-գործ­նա­կան յուրացման յուրահատուկ տեսակ, որի առաջացումը կապված է մարդկային հա­սա­րա­կու­թյան զարգացման հնագույն շրջանների հետ: Արվեստը նաև իրականության գեղա­գիտական-գեղ­ար­վեստական վերարտա­դրություն է` իր բազմաթիվ տեսակներով ու դրսևո­րումներով: Այն մարդկային կյանքի մշտական ուղեկիցն է, գործունեության արժեքա­վոր դրսևորումներից մեկը:

Արվեստի միջոցով կարելի է ճանաչել և հասկանալ մարդկության անցած ճանա­պարհը՝ սկսած նախապատմական ժամանակներից: Զարդանախշի, կենցաղային իրերի, երգվող մեղե­դիների, ծիսական պարերի, դրամատիկ պատմությունների տեսքով ձևավորված արվես­տը հասել է մինչև մեր օրեր: Դրանք հսկայական տեղեկատվություն են պարունակում, շատ դեպ­քե­րում՝ նաև դեռևս չվերծանված:

Դժվար է պատկերացնել ժամանակակից աշխարհն առանց երաժշտության, նորա­ձևու­թյան, թատրոնի, կինոյի, գրաֆիկական դիզայնի, կերպարվեստի, պարի և այլն: Ար­վեստի տար­բեր տեսակների դրսևումներն այնքան ներկա են մեր կյանքում, որ դրանց ուսում­նա­սի­րությունը կրթության կարևոր բաղադրիչ է հանդիսանում:

Արվեստի դասավանդումն իրականացվում է հայ ազգային մշակույթի հիմքի վրա։ Այն նպաս­տում է սովորողի ինքնաճանաչմանը և ինքնարտա­հայտ­մանը, նրա մտահորիզոնի ընդլայն­մանը, երևակայության, քննական, վերլուծական և ստեղծա­գործական մտածողության զարգաց­մանը, վարպետության, ստեղծարարության, կատա­րողա­կան առանձնահատ­կություն­ներին միտված ուսումնական գործունեության, գե­ղա­­­գիտա­կան և բարոյական չափանիշների, հայրե­նասի­րական և մարդասիրական զգացում­ների ձևավորմանը և կյանքի, շրջապատող աշխար­հի, աշխատանքի նկատմամբ ստեղծա­գործական վերաբեր­մուն­քի դրսևորմանը:

Հանրակրթական դպրոցում «Արվեստ-արհեստ» ուսումնական բնագավառը ներ­կայացված է երաժշտություն, կերպարվեստ, պար, թատրոն և դեկորատիվ-կիրառական արվեստ (ԴԿԱ) ուսում­նական առարկաներով տարրա­կան, միջին և ավագ դպրոցներում, առանձին կամ ինտե­գրված դասընթացով:

Չնայած արվեստի այս տեսակները փոխկապակցված են և շատ հաճախ ներկայանում են ինտեգրված, դրանցից յուրաքանչյուրը դրսևորվում է ստեղծագործական գործունեության իրեն հատուկ մոտեցումներով և կարող է ուսումնասիրվել առանձին: Յուրաքանչյուր առարկա ունի մասնագիտական իր եզրույթ­ները, ուսումնասիրման իր շրջանակը, ձևերը և մեթոդները, որոնք ձևավորում են գիտելիքներ և հմտություններ, յուրահատուկ աշխարհընկալում:

«Արվեստ-արհեստ» բնագավառի ինտեգրված դասընթացները հնարավորություն են տալիս հա­ղորդակցվելու արվեստին ազգային, ավանդական, ժամանակակից և ձևավորվող նոր ուղ­ղությունների տեսանկյունից՝ արդեն ծանոթ միջոցները, նյութերն ու մոտեցում­ները կի­րառելով ուսումնասիրությունների մեջ: Ժամանակակից մարտա­հրավերները նոր խնդիրներ են առաջադրում ուսումնական բոլոր բնագավառների համար: Արվեստի առար­կայախմբի ուսում­նական ծրագրերը կառուցված են «ստեղծագոր­ծության» շուրջ գի­­տելիքների, կա­րո­ղու­թյունների և հմտությունների, վերաբերմունքի, արժեքների ձևավոր­ման, զարգաց­ման և կատա­րելագործ­ման սկզբունքով, երբ սովորողը հանդես է գալիս որպես ստեղծագործող, հանդիսա­տես և արվեստաբան:

«Արվեստ-արհեստ» բնագավառի պար, թատրոն, երաժշտություն, կերպարվեստ և ԴԿԱ առար­կաների և «Արվեստ» ինտեգրված դասընթացների չափորոշիչով սահմանվել են հիմնական գաղափարներ և ենթագաղափարներ, որոնց համապատասխան՝ յուրաքանչյուր տարիքային խմբի համար նախատեսվել են չափորոշիչային պահանջներ կամ վերջնար­դյունք­ներ:

Սահմանված են հետևյալ հիմնական գաղափարներն ու ենթա­գաղափարները (հաս­կացու­թյունները).

**ՍՏԵՂԾՈՒՄ** - Նոր գեղարվեստա­կան ​​գաղափարների և ստեղ­­ծագործու­թյուն­ների ձևա­­կեր­պում, զարգա­ցում և ավարտ: Իրականացվում է՝

* նյութերի, միջոցների և մոտեցումների, գաղափարների ուսումնասիրման, փորձարկ­ման և հետազոտման,
* մասնագիտական բառապաշարի ձևավորման,
* անվտանգ և ապահով գործունեության,
* արվեստի տվյալ տեսակին բնորոշ տարրերի և սկզբունքների ուսումնա­սիրման,
* նորարարության և երևակայության վրա հիմնված ստեղծագործական գործու­նեության միջոցով։

**ՆԵՐԿԱՅԱՑՈՒՄ -** Գեղարվեստական​​ ստեղ­­ծագործություն­ների մեկ­նա­բա­նություն և ներ­կա­յացում: Ընտրվում, կատարվում, խմբավորվում, վերանայվում և ցուցադրվում կամ ներկա­յացվում են աշխա­տանքները: Դիտվում, վերլուծվում և մեկնաբանվում են արվեստի ստեղծա­գոր­ծությունները:

**ԱՐՁԱԳԱՆՔՈՒՄ (ԸՆԿԱԼՈՒՄ)** - Արվեստի միջոցով իմաստի արտահայտման/հաղորդ­ման գիտակ­ցում, ընկալում և արժևորում: Լինել ակտիվ հանդիսատես, ընկալել, արձագանքել և գնա­հատել (գրավոր և բանավոր) իր և մյուսների ստեղ­ծագործությունները:

**ԿԱՊԱԿՑՈՒՄ** - Գեղարվեստական ​​գա­ղա­փարների և աշ­խա­տանքների հա­մադրումը անհա­տա­կան/մասնա­վոր իմաստի և ար­տա­քին համա­տեքս­տի հետ: Արվեստի ստեղծա­գոր­ծու­­թյունների և ստեղծագործական գործունեության համադրումը պատմության տարբեր շրջան­ների, տեխնոլոգիական տարբեր միջոցների և մոտեցումների, սեփական կենսափորձի և շրջապատող իրականության տեսանկյունից:

|  |  |  |  |
| --- | --- | --- | --- |
| **ԱՐՎԵՍՏ-ԱՐՀԵՍՏ ԲՆԱԳԱՎԱՌ**  ԿԵՐՊԱՐՎԵՍՏ, ԱՐՎԵՍՏ | | | |
| **ՍՏԵՂԾՈՒՄ** | **ՆԵՐԿԱՅԱՑՈՒՄ** | **ԱՐՁԱԳԱՆՔՈՒՄ** | **ԿԱՊԱԿՑՈՒՄ** |
| Նոր գեղարվեստա­կան​​գաղափարների և ստեղ­­ծագործու­թյուն­ների ձևա­­կեր­պում, զարգա­ցում և ավարտ: | Գեղարվեստական​​ ստեղ­­ծագործություն­ների մեկ­նա­բա­նություն և ներկա­յացում: | Արվեստի միջոցով իմաստի արտահայտման/հաղորդման ընկալում, գիտակցում և գնահատում: | Գեղարվեստական ​​գա­ղա­փարների և աշ­խա­տանքների հա­մադրում անհա­տա­կան/մասնա­վոր իմաստի և ար­տա­քին համա­տեքս­տի հետ: |
| **Նյութ, միջոց,**  **մոտեցումներ** | **Վերանայում և ցուցադրում** | **Քննադատական արձագանք** | **Արվեստ, տեխնոլոգիաներ, գյուտեր** |
| **Տարրեր և սկզբունքներ** | **Մեկնաբանում** | **Գնահատում և ինքնագնահատում** | **Արվեստի պատմություն** |
| **Նորարարություն, երևակայություն** | **Արվեստի դերը և նշանակությունը** |

Յուրաքանչյուր գաղափարի համապատասխան վերջնարդյունքները ձևավորում են սովորողի գնահատման չափանիշը:

**ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ**

Ուսումնառության արդյունքների գնահատումն իրականացվում է ուսումնառության և դասավանդման գործընթացների արդյունավետությունը պարզելու և դրանց վրա ներազդելու նպատակով և նպատակաուղղված է չափորոշիչով սահմանված կարողունակությունների ձևավորմանը և զարգացմանը։

Առաջադիմու­թյան գնահատականն արձանագրում է սովորողի կարողունակության զարգացման աստիճանը՝ ըստ «Արվեստ-արհեստ» բնագավառի կերպարվեստ «Արվեստ» ինտեգրված դասընթացների չափո­րո­շիչով սահմանված վերջնարդյունքներին համապա­տասխան ձեռք բերված գիտելիքների, հմտու­­թյուն­ների, վերաբերմունքի և արժեքների մակարդակի:

Գնահատումն իրականացվում է ուսում­նա­կան տարվա ընթացքում (ընթացիկ), կիս­ամ­յակի և ուսումնական տարվա ավարտին (ամփոփիչ) և հանրակրթական ծրագրի յուրա­քանչյուր աստիճանի ավարտին (ամփոփիչ ատեստավորում)։

«Արվեստ» բնագավառի առար­կաների և «Արվեստ» ինտեգրված դասընթացների ընթացիկ գնահատումն իրակա­նացվում է քանակական (միավորային) և ձևավորող (ուսու­ցանող) ձևերով՝ դպրոցի մանկա­վարժական խորհրդի կողմից հաստատված կարգով։

Ձևավորող գնահատման դեպքում օգտագործվում են սովորողի առաջ­ընթացը բնութա­գրող որակումներ, վերլուծություն­ներ և մեկնաբանություններ, որոնք համեմատվում են ՀՊՉ տարրական, հիմնական և միջնակարգ հանրակրթական ծրագրի վերջնարդյունքների հետ:

Գնահատման այս ձևում կարևորվում է հետադարձ կապի առկայությունը, որն իր հերթին ապահովում է կրթական գործըն­թացի շարունակականությունը:

Առաջադրանքները բնույթով կարող են տարբեր լինել: Հաշվի են առնվում աշա­կերտների՝ արվեստի հայտնի գործիչների ստեղծա­գոր­ծու­թյուններին առնչվող փաստերի իմա­ցությունը, գիտելիքների կիրառումը, տրամա­բանական եզ­րա­հանգումները, վերլուծու­թյուն­­ները, համե­մատություն­ները, ինքնուրույն ստեղծա­գործական և գեղարվեստական գործունեու­թյունը:

«Արվեստ» բնագավառի դասերի ընթացքում ձևավորող գնահատման նպա­տակով երաշխա­վոր­վում են աշխատանքների հետևյալ տեսակները`

* թեմայի բովանդակության ընկալման և ստեղծագործական գործունեության վերա­բեր­յալ բա­նավոր և գրավոր հարցումներ,
* ինքնուրույն գործնական աշխատանքում նյութերի, միջոցների և մոտեցումների կիրառում, բովանդակության վերլուծու­թյուններ, քննարկումներ, զրույցներ,
* ինքնագնահատում և փոխադարձ գնահատում,
* ուսուցման խմբային աշխատանքի կազմա­կերպ­ում,
* ցուցահանդեսներ, միջոցառումներ, ելույթներ, ստուգատեսներ և այլն:

1-4-րդ դասարաններում և 5-րդ դասարանի առաջին կիսամյակում միավորային գնա­հատում չի կատարվում: Ընթացիկ գնահատումը կատարվում է բնութագրման միջոցով, իսկ որպես տարեկան ամփոփիչ գնահատական՝ կազմվում է յուրաքանչյուր սովորողի ուսում­նական առա­ջադիմության բնութագիրը՝ համաձայն կրթության պետական կառավար­ման լիազորված մարմնի սահմանած կարգի: Առաջարկվում է որպես կիսամյակի ամփոփիչ միջոց կիրառել ցու­ցահանդեսների, միջոցառումների, ստուգատեսների կամ բաց դասերի ձևաչա­փերը:

Միավորային գնահատումն իրականացվում է որոշակի ժամանակա­հատ­վա­ծում ուսում­նական նյութի որոշակի ծավալի շրջանակներում սովորողների ձեռք­բե­րում­ները պարզելու և պաշտոնապես գրանցելու նպատակով: Միավորային գնա­հատումը սովո­րաբար իրականաց­վում է առանձին թեմատիկ միավորի ուսուցման, քառորդի կամ կիսամյակի վերջում:

Միավորային գնահատումը կիրառվում է 5-րդ դասարանի երկրորդ կիսամ­յակից՝ գնա­հատման համար սահմանելով 10 միավորային սանդղակ:

10 միավո­րային սանդղակում որևէ թիվ չի համարվում անբավարար գնահատական, և յուրաքանչյուր նիշ նկարագրում է աշակերտի հաջողության որևէ մակարդակ: Քանակական գնահատումը ցույց է տալիս աշակերտի ուսումնական հաջողությունները և սկսվում 1 միա­վո­րից:

Սովորողների նախագծային աշխատանքները գնահատվում են կիսամյակի ավարտին կամ տարեվերջին։ 7-12-րդ դասարաններում սովորողների միավորային գնահատականները ձևա­վոր­վում են նաև անհատական կամ խմբային ուսումնական նախագծերի հիման վրա։

**ԿԵՐՊԱՐՎԵՍՏ (Կ) ՀԻՄՆԱԿԱՆ ԳԱՂԱՓԱՐ**

|  |  |  |  |  |
| --- | --- | --- | --- | --- |
| Նոր գեղարվեստա­կան​​գաղա­փար­ների և ստեղ­­ծա­գոր­ծու­թյուն­ների ձևա­­կեր­պում, զարգա­ցում և ավարտ |  | **ՍՏԵՂԾՈՒՄ**  **(Ս)** | **Նյութեր, միջոցներ և մոտեցումներ**  **(ՆՄ)** | *1. Օգտագործել տարբեր նյութեր, մոտեցումներ ստեղծագոր­ծական աշխատանքներ ստանալու համար /2D, 3D:* |
| *2. Ձևավորել համապատասխան բառապաշար:* |
| *3. Հոգ տանել նյութերի և գործիքների մասին, պահպանել անվտանգության կանոնները:* |
|  | **Դիզայնի տարրեր և սկզբունքներ**  **(ԴՏ)** | *1. Ցուցադրել գիտելիքներ կերպարվեստի և դիզայնի տարրերի վերաբերյալ* |
| *2. Կիրառել դիզայնի սկզբունքները գործնական աշխատանքներում:* |
|  | **Նորարարություն, երևակայություն**  **(ՆԵ)** | *1. Ստեղծել 2D և 3D իրատեսական արվեստի աշխատանքներ:* |
| *2. Ստեղծել 2D և 3D վերացական արվեստի աշխատանքներ:* |
| *3. 2D և 3D երևակայական աշխատանքներ:* |

|  |  |  |  |  |
| --- | --- | --- | --- | --- |
| Գեղարվեստական​​ ստեղ­­ծագործու­թյուն­ների մեկ­նա­բա­նություն և ներկա­յացում |  | **ՆԵՐԿԱՅԱՑՈՒՄ**  **(Ն)** | **Վերանայում և ցուցադրում**  **(ՎՑ)** | *1. Ընտրել և խմբավորել աշխատանքները, ստեղծել պորտֆոլիո:* |
| *2. Խմբով աշխատել ցուցադրություններ կազմակերպելու նպատակով:* |
| *3. Պատրաստել նախագծեր և առավել արդյունավետ ցուցադրել դրանք:* |
|  | **Մեկնաբանում**  **(Մ)** | *1. Ընտրել և քննարկել աշխատանքները ցուցադրության համար:* |
| *2. Նշել այն սկզբունքները, որոնցով առաջնորդվել են ցուցադրություն կազմակերպելիս:* |

|  |  |  |  |  |
| --- | --- | --- | --- | --- |
| Արվեստի միջոցով իմաստի արտահայտման /փոխանցման ընկալում, գիտակցում և գնահատում |  | **ԱՐՁԱԳԱՆՔՈՒՄ**  **(ԸՆԿԱԼՈՒՄ)**  **(Ա)** | **Քննադատական արձագանք**  **(ՔԱ)** | *1. Քննարկել արվեստի ստեղծագործությունը:* |
| *2. Դասակարգել կերպարվեստի տեսակները, ժանրերը, ոճերը:* |
| *3. Մեկնաբանել և վերլուծել իր և ընկերների աշխատանքները:* |
|  | **Գնահատում և ինքնագնահատում**  **(Գ)** | *1. Ձևակերպել ստեղծագործությունները գնահատելու չափանիշներ:* |
| *2. Ցույց տալ աշխատանքների ուժեղ և թույլ կողմերը:* |

|  |  |  |  |  |
| --- | --- | --- | --- | --- |
| Գեղարվեստական ​​գա­ղա­փարների և աշ­խա­տանքների հա­մադրումն անհա­տա­կան/մասնա­վոր իմաստի և ար­տա­քին համա­տեքս­տի հետ |  | **ԿԱՊԱԿՑՈՒՄ**  **(Կ)** | **Արվեստ, տեխնոլոգիաներ և գյուտեր**  **(ԱՏ)** | *1. Սեփական աշխատանքները ներկայացնել տեխնոլոգիական նոր մոտեցումներով:* |
| *2. Վերլուծել, թե ինչ նյութեր և միջոցներ են օգտագործում նկարիչները:* |
|  | **Արվեստի պատմություն**  **(ԱՊ)** | *1. Ներկայացնել գիտելիքներ արվեստի պատմությունից և տեսությունից:* |
| *2. Ներկայացնել հայկական կերպարվեստի հիմնական ուղղությունները:* |
|  | **Արվեստի դերը և նշանակությունը**  **(ԱԴ)** | *1. Ներկայացնել արվեստի ստեղծագործությունների ազդեցությունը:* |
| *2. Իմանալ մշակութային հաստատությունների նշանակությունը:* |
| *3. Ներկայացնել արվեստի դերը առօրյայում:* |

**«ԿԵՐՊԱՐՎԵՍՏ» ԱՌԱՐԿԱՅԻ**

**ՉԱՓՈՐՈՇԻՉ**

**(1-1**2**-ՐԴ ԴԱՍԱՐԱՆՆԵՐ)**

**ԲԱՑԱՏՐԱԳԻՐ**

Իր յուրահատկության, բովանդակության, ինչպես նաև ուսումնական բոլոր առար­կա­ների հետ փոխադարձ կապ ստեղծելու բացառիկ հնարավորության շնորհիվ կեր­պար­վես­տը կոչված է խթանելու սովորողների մտավոր և հոգևոր ներուժի բացա­հայտումը, զար­գա­ցումը և հարստացումը, ընդհանուր աշխարհայացքի ձևավոր­ումը:

Կերպարվեստի տարբեր տեսակներին հաղորդակցվելը և ինքնուրույն գեղարվես­տական գոր­ծունեություն իրականացնելը նպաստում են`

* իրականության գիտակցական և զգայական ընկալման ձևավորմանը,
* վերլուծական և ստեղծագործական մտածողության զարգացմանը,
* ինքնաճանաչմանը, ինքնաարտահայտմանը և մտահորիզոնի ընդլայնմանը,
* գեղարվեստական կրթությանը, գեղագիտական և բարոյական դաս­տիարա­կու­թյանը,
* ազգային-հայրենասիրական և մարդասիրական զգացումների ար­մա­տա­վոր­մանը:

**ԴԱՍԸՆԹԱՑԻ ՀԻՄՆԱԿԱՆ ԿԱՌՈՒՑՎԱԾՔԸ**

Դասընթացն իրականացվում է երկու հիմնական բաժիններով` ստեղծա­գոր­ծական գոր­­ծու­նեություն և արվեստի միջոցով իրականության ընկալում:

**Գեղարվեստական գործունեություն** - Գծանկար, գունանկար, ծեփ, հորինվածք, տպագրո­­ւ­թյուն/դաջ­վածք, դեկորատիվ գործունեություն, ավարտուն աշխատանքներ և ցուցադրու­թյուններ:

Գաղափարների հավաքագրում, ստեղծագործական աշխատանքների կատարման պայման­ների, մո­տեցումների և միջոցների ուսումնասիրություն, անհրաժեշտ նյութեր և գործիքներ:

Կերպարվեստի տարրերի և դիզայնի սկզբունքների ուսումնասիրություն, բնօրինակից, հիշո­ղու­թյամբ կամ երևակայությամբ տարբեր առարկաների պատկերում: Թեմատիկ պատկերում. իրականության, բնության որոշ երևույթ­ների, կենցաղային թեմաներով սովո­րողների տպա­վորու­թյունների իրա­տեսա­կան, վերացական, երևակայական (2D, 3D) հաղորդում: Ստեղ­ծագործական աշխա­տանքների վերա­նա­յում, ավարտ և ցուցադրություն:

**Արվեստի միջոցով իրականության ընկալում** - Ստեղծագործական աշխատանքների մեկնա­բա­­նություն, վերլուծություն, քննարկում, գնահատում և արժևորում: Արվեստի ստեղծագոր­ծությունների նշանա­կության, նպատակների, իմաստի ուսումնասիրություն:

Արվեստագետների դերը հասարակության մեջ: Տարբեր ժամանակաշրջանների արվես­տի տեսակ­ների, ժանրերի, ձևերի, ոճերի և ուղղությունների ուսումնա­սիրություն: Տեխնոլո­գիական նորա­րարությունների դերն արվեստի բնագավառում: Արվեստագիտական տարբեր մասնա­գիտու­թյուններ: Արվեստի ուսում­նասիրումը և մյուս առարկայական բնագավառները: Արվեստի կապը գիտության մյուս ճյուղերի հետ:

**ՈՒՍՈՒՄՆԱԿԱՆ ԳՈՐԾԸՆԹԱՑԻ ՈՒՍՈՒՄՆԱՄԵԹՈԴԱԿԱՆ ԵՎ ՆՅՈՒԹԱՏԵԽՆԻԿԱԿԱՆ ԱՋԱԿՑՈՒԹՅԱՆ ՆԿԱՐԱԳՐՈՒԹՅՈՒՆԸ**

Կերպարվեստի ուսումնական գործունեությունն իրականացվում է խառը ուսուցման ձևաչափով՝ ելնելով թեմայի բովանդա­կությունից, առաջարկվող գործունեության ձևերի բնույթից, դասի նպա­տակից, դասարանի, սովորող­ների, ուսումնասիրվող նյութի, քննարկվող հիմնա­խնդրի  առանձ­նա­հատկու­թյուն­ներից, առկա հնարավորություններից և այլ հանգա­մանք­ներից։ Առաջարկվում է կիրառել դեմ առ դեմ և առցանց ուսուցման եղանակները համա­դա­սա­րանական, անհատական, զույգերով և փոքր խմբային աշխատանքների միջոցով։ Ուսուցումն իրականացվելու է համապատասխան նկարա­կալներով, դազգահներով, նվագա­րաններով, տեխնիկապես հագեցած արվեստի սեն­յակ­ներում կամ դպրոցական արվեստա­նոցներում։ Ուսում­նական գործըն­թացում կարող են ընտրվել ուսում­նական գործու­նեության այլընտրանքային տեսակներ։

**ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ**

Ծրագրերում առարկայի բովանդակային գծերը տարածվում են միասնաբար և փոխ­կա­պակց­ված, ամբողջական թեմատիկ միավորների միջոցով, պահպանելով բովանդա­կու­թյան պարու­րաձև սկզբուն­քը:

Ուսումնասիրվող յուրաքանչյուր միավորի համար նշված են՝

* համապատաս­խանությունն առարկայական վերջնարդյունքին (նաև ինտեգրված),
* տվյալ թեմայի ուսումնասիրության ար­դյունքում ակնկալ­վող վերջնարդյունքները,
* նպատակը, ուղղորդող հարցադրումները,
* թեմայի բովան­դակային բաղադրիչը, դրա հետ առնչվող գործունեության ձևերը,
* խաչվող ընդհանրական հասկացությունները, որոնք ընդհանրական են տարբեր գիտու­թյուն­ների համար և օգնում են սովորողներին միավորելու տարբեր առար­կա­ներից ձեռք բերած գիտե­լիք­ներն աշխարհի մասին մեկ ամբողջական պատկե­րաց­ման շրջա­նակներում,
* առաջարկվող թեմատիկան, որի շուրջ կազմակերպվում են ստեղծագործական գործ­ըն­թաց­ները,
* միջառարկայական կապերը, որոնք ապահովելու են տվյալ միավորի ուսումնա­սիրության ամ­բողջա­կա­նու­թյունը,
* համապատասխանությունը հանրակրթության պետական չափորոշչին։
* Կարևոր է նկա­­­տի ունենալ, որ սովո­րող­ների գեղարվեստական հմտու­թյունների զարգա­ցումն ու արժեքային համակարգի ձևավորումը դիտվում են որպես բոլոր թեմաների ուսուց­մանն ուղեկցող խնդիր­ներ:



**ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐ**

Յուրաքանչյուր տարիքային խմբի համար նախատեսված ստեղծագործական գործըն­թաց­ները ձևավորված են չափորոշչով սահմանված և կարողունակություններին միտված՝ սովորողներին ներ­կայացվող ուսումնառության ակնկալվող վերջնարդյունքների հիման վրա։ Մյուս վերջնար­դյունքներին կերպարվեստի դասընթացն առնչվում է անուղղակիորեն։

Հաշվի առնելով սովորողների տարիքային, հոգեբանական, ինչպես նաև կոգնիտիվ և ստեղծա­գործական մտածողության անհատական առանձնահատկությունները՝ առաջարկում ենք առարկա­յա­կան ծրագրերը կառուցել ոչ թե տարեկան, այլ երկամյա դասընթացների ուսում­նառության վերջ­նար­դյունքների հիմքով։ Այս ձևաչափը հնարավորություն է տալիս ուսում­նասիրվող բովանդակությունը յու­րաց­նել առա­վել ամբողջական՝ սովորողներին չկաշ­կանդելով ստեղծագործական գործունեության պարտա­դրանքով։

Այսպիսով, կերպարվեստ առարկայի շրջանակներում իրականացվող ստեղծա­գործա­կան գործու­նեու­­թյան համար մշակված վերջնարդյունքները ներկայացված են հանրա­կրթական դպրոցի երեք աս­տիճաններում՝ տարրական, հիմնական (միջին) և միջնակարգ (ավագ), և ընդ­հան­րա­կան են 1-2-րդ, 3-4-րդ, 5-6-րդ, 7-8-րդ և 10-12-րդ դասարաններում։ 9-րդ դասարանը՝ որպես հիմնական (միջին) դպրոցի ավարտա­կան փուլ, ներկայացված է առանձին վերջնար­դյունքներովև ծրագրով։

**Առարկայի ուսուցման չափորոշչային ընդհանրական վերջնարդյունքների ծածկա­գրումը**



Դասարան(ներ)

Առարկա

Հիմնական գաղափար

Ենթագաղափար

Վերջնարդյունք (ընդհանուր)

Վերջնարդյունք (տվյալ դասարան(ներ) ում)

**Խաչվող հասկացություններ**

Աշխարհի ճանաչողության միասնական մեթոդաբանական հիմքերի ապահովման նպա­տա­կով առարկայի բովանդակությունը կառուցվում է նաև մի շարք ընդհանրական խաչ­վող հասկացություն­ների հենքի վրա: Դրանք առանցքային գաղափարներ են, որոնք օգնելու են սովորողներին միավորելու, փոխկապակցելու տարբեր առարկաներից ձեռք բե­րած գիտե­լիք­ները աշխարհի մասին մեկ ամբողջական պատկերացման շրջանակներում: Խաչվող հասկա­ցություններն ընտրվեն ու կիրառվեն իրական կյանքի հետ համադրման համատեքստում:

Առաջարկում ենք տասներկու առանցքային գաղափարներ՝

* **Օրինաչափություն**
* **Պատճառ և հետևանք**
* **Մասշտաբ, համամասնություն, քանակ**
* **Կառուցվածք և գործառույթ**
* **Համակարգ և մոդել**
* **Էներգիա, նյութ**
* **Կայունություն և փոփոխություն**
* **Զարգացում**
* **Անհատ և հարաբերություններ**
* **Ժամանակ և տարածություն**
* **Անհատական և մշակութային արժեհամակարգ**
* **Համաշխարհայնացում**

**Համապատասխանությունը հանրակրթության պետական չափորոշչին**

Առարկայական ծրագրերի բոլոր բաժիններում կարողունակությունների ձևավորման ակնկալվող վերջնարդյունքները նշված են ծածկագրերով՝ հան­րա­կրթա­կան տար­րա­կան (Տ), հիմ­նական (Հ) և միջնակարգ (Մ) ծրագրի և շրջանավարտի ուսումնա­ռության ակնկալվող վերջնարդյունքների հաջորդական թվին համապատասխան։

**ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐ՝ ԸՍՏ ԿՐԹԱԿԱՆ ԱՍՏԻՃԱՆՆԵՐԻ**

|  |  |  |  |  |  |
| --- | --- | --- | --- | --- | --- |
| **ԿԵՐՊԱՐՎԵՍՏ**  **Սովորողները հետազոտում, ստեղծում, ներկայացնում, վերլուծում, քննարկում և կապակցում են կերպարվեստային գաղափարներ և ստեղծագործություններ** | | | | | |
|  | | **Տարրական դպրոց** | | **Հիմնական (միջին) դպրոց** | **Միջնակարգ (ավագ) դպրոց** |
| **ՍՏԵՂԾՈՒՄ**  Նոր գեղարվեստա­կան​​գաղա­փարների և ստեղ­­ծագոր­ծու­թյուն­ների ձևա­­կեր­պում, զարգա­ցում և ավարտ | **Նյութեր, միջոցներ և մոտեցումներ** | | *Փորձարկել տարբեր նյութեր, նաև՝ թափոններ, հետաքրքիր աշխատանքներ ստանալու նպատակով։*  *Ստեղծել պատկերներ, կոլաժ­ներ, ծավա­լային աշխատանք­ներ:*  *Փորձարկել տարբեր միջոց­ներ, գտնել ստեղ­ծագոր­ծա­կան աշխատանքներ ստա­նալու հետաքրքիր մոտեցումներ (2D, 3D)։\** | *Օգտագործել տարբեր նյութեր, մոտեցումներ ստեղծագոր­ծական աշխատանքներ ստա­նալու համար (2D, 3D)։*  *Տարբեր նյութեր և մոտեցումներ կիրառել ստեղ­ծագոր­ծական աշխատանքներն ավելի արտահայտիչ դարձնելու համար (2D, 3D)՝ կախված թեմայից և առաջադրանքի բնույթից։*  *Ստեղծել պատկերներ, կոլաժներ, ծավալային աշխա­տանք­ներ` փորձարկելով անծանոթ նյութեր: Հետազոտել նոր նյութեր և միջոցներ ստեղծագոր­ծություններին իմաստ հաղորդելու նպատակով:* | *Հետազոտել տարբեր նյութեր, միջոցներ, գտնել ստեղծագոր­ծական աշխատանքներ ստանալու նոր մոտեցումներ (2D, 3D 4D), որոնք կարող են ունենալ հասարակական ներգործություն։* |
| *Ստեղծել աշխատանքներ՝ ըստ թեմայի, գաղա­փարի, սկզբունքի, բառակապակ­ցու­թյան։*  *Ձևավորել համապատասխան բառապաշար:* | *Պատրաստել արվեստի եզրույթների բառարաններ և պաս­տառներ կերպար­վեստի և դիզայնի տարրերի և սկզբունք­ների վերաբերյալ:*  *Հետազոտական աշխատանքներում կամ զրույցներում կիրառել համապատասխան բառապաշար:* | *Ձևակերպումներում կիրառել մասնա­գիտական բառա­պաշար և եզրույթներ։* |
| *Կարգավորել և պահպանել աշխատան­քային տարածքը:*  *Հոգ տանել նյութերի և գոր­ծիք­ների մասին, պահպա­նել անվտանգության կանոնները:* | *Խնայողաբար վերաբերվել օգտագործվող նյութերին, հոգ տանել նյութերի և գործիք­ների մասին, պահպանել անվտան­գության կանոնները:*  *Մեկնաբանել ավանդական և ոչ ավանդա­կան աշխատանքային գործիքների և միջոց­ների ազդեցությունը մարդկանց առողջու­թյան և շրջակա միջավայրի վրա:* | *Բացատրել ավանդական և ոչ ավան­դական աշխատան­քա­յին գործիք­ների և միջոցների ազդեցու­թյունը մարդկանց առողջության և շրջակա միջավայրի վրա, ցուցադրել նյութերի, գործիքների և միջոցների անվտանգ կիրառման հմտություններ։* |
| **Դիզայնի, կերպար­վեստի**  **տարրեր և սկզբունքներ** | | *Կատարել աշխատանքներ՝ օգտա­գոր­ծելով կերպարվես­տի տարրերը՝ գիծ, գույն, ձև, համաչա­փություն, ծավալ, տոն, տարա­ծու­թյուն, ռիթմ, միաս­նա­կանու­թյուն, մակե­րես:* | *Կատարել աշխատանքներ՝ գծանկար, գեղանկարչություն, քանդակ, կոլաժ, մեդիա, լուսանկար և այլն՝ օգտագործելով կերպար­վեստի տարրերը (հորիզոնի գիծ, լույս ու ստվեր, համաչափություն, հավասարակշռու­թյուն, հակադրու­թյուն, շարժում, ազդեցու­թյուն, նյութ, կրկնություն):* | *Կատարել աշխատանքներ՝ օգտա­գործելով կերպարվես­տի տարրերը (գծանկար, գեղանկար­չություն, քանդակ, կոլաժ, մեդիա, լուսանկար, տպագրություն, դաջվածք և այլն)։* |
| *Նշել արվեստի ստեղծագոր­ծու­թյուննե­րում և շրջակա մի­ջավայ­րում առկա պատ­կեր­­ներ, ձևեր, գույներ:*  *Կիրառել կերպարվեստի տար­րերը բնօրի­նակից պատկերելու և թեմատիկ աշխա­տանքների միջոցով:* | *Կիրառել դիզայնի սկզբունքները գեղարվեստական գործունեության ձևերում (արդյունաբերական գրաֆիկա, նորաձևու­թյուն, ինտերիեր, էքստերիեր)։*  *Կատարել աշխատանքներ՝ օգտագոր­ծելով դիզայնի սկզբունքերը (2D, 3D, գովազդ, տարածքի ձևավո­րում, պաս­տառ, կենցա­ղային իրերի ձևավորում, մեդիա և այլն)։* | *Կատարել աշխատանքներ՝ օգտագործելով դիզայնի սկզբունքերը*  *(2D, 3D, գովազդ, տարածքի ձևավորում, պաստառ, կենցաղային իրերի ձևավո­րում, նորաձևություն, մեդիա և այլն)։* |
| **Նորարարու­թյուն, երևակայու­թյուն** | | *Ստեղծել 2D և 3D աշխա­տանք­ներ՝ բնօրինակը ներ­կայացնելով այլ մեկնա­բա­նու­թյուններով (գունային երանգ­ներ, միայն գիծ, միայն տոն):*  *Ստեղծել 2D և 3D իրատե­սա­կան արվեստի աշխատանք­ներ:* | *Ստեղծել 2D և 3D իրատեսական արվեստի աշխատանքներ։*  *Ստեղծել 2D և 3D աշխատանքներ՝ ներ­կայացնելով կեր­պ­ար­վեստի տարբեր ոճեր և ժանրեր (նատյուրմորտ, բնա­նկար, դիմանկար, քանդակ)։* | *Ստեղծել 2D, 3D, 4D աշխա­տանքներ՝ ներկայացնելով կերպարվեստի տար­բեր ոճեր և ժանրեր (նատյուրմորտ, բնա­նկար, դիմանկար, քանդակ, մանրա­կերտ)։* |
| *Ստեղծել 2D և 3D աշխա­տանքներ՝ բնօրինակը ներկայացնելով վերացական արվեստի տեսանկյունից:* | *Ստեղծել 2D և 3D աշխատանքներ՝ բնօրինակը ներկայաց­նելով վերացական արվեստի տեսանկյունից (օպ-արտ, պոպ-արտ, պուանտելիզմ, էքսպրեսիոնիզմ և այլն):* | *Ստեղծել 2D և 3D վերացա­կան արվես­տի աշխատանք­ներ (կուբիզմ, ֆուտու­րիզմ, սյուրռեալիզմ և այլն)։* |
| *Ստեղծել 2D և 3D երևակայական աշխատանքներ։* | *Ստեղծել 2D և 3D երևակայական թեմատիկ աշխատանքներ (հորինվածքներ)։* | *Ստեղծել 2D, 3D և 4D երևակայական թեմատիկ աշխատանքներ*  *(հորինվածքներ)։* |

|  |  |  |  |  |
| --- | --- | --- | --- | --- |
| **ՆԵՐԿԱՅԱՑՈՒՄ**  Գեղարվեստական​​ ստեղ­­ծագործու­թյուն­ների մեկ­նա­բա­նություն և ներկա­յացում | **Վերանայում և ցուցադրում** | *Ընտրել և խմբավորել աշխատանք­ները, ստեղծել պորտֆոլիո։*  *Ընտրել տարվա ընթացքում կատար­ված աշխատանքներից ցուցադրման համար:* | *Ընտրել ստեղծագործություններ ցուցադրման համար և աշխատել խմբով ցուցահանդես կազմակերպելու նպատա­կով: Առաջարկել խմբային և անհատական ցուցա­դրության թեմաներ կամ սկզբունքներ:*  *Ընտրել և ներկայացնել թեմատիկ նախագծեր որոշակի հանդիսատեսի համար:* | *Մենակ կամ խմբով ներկայացնել ամբող­ջա­կան, ավարտուն թեմատիկ նախագծեր լայն լսարանի համար։* |
| *Խմբով մասնակցել ցուցադրություն­ների:*  *Խմբով աշխատել ցուցադրություն­ներ կազմակերպելու նպատակով:* | *Առաջարկել խմբային և անհատական ցուցադրությունների հետաքրքիր տարբերակներ։*  *Ներկայացնել արվեստի մի քանի բնագավառ ընդգրկող խմբային կամ անհատական նախագծեր։* | *Ներկայացնել հասարակական նշանա­կություն կամ ազդեցություն ունեցող ար­վես­տագիտական նախագծեր՝ խմբով կամ մենակ։* |
| *Առաջարկել ցուցադրության արդյունա­վետ տարբերակ­ներ:*  *Ընտրել ցուցադրության համար ոչ ավան­դական տարբերակ:* | *Առաջարկել նախագծեր առավել արդյունավետ ցուցադրելու նպատակով:*  *Պատրաստել նախագծեր և առավել արդյունավետ ցուցադրել դրանք:*  *Առաջարկել հանդիսատեսի համոզմունքների, գաղափար­ների, տեսա­կետների վրա ազդեցություն թողնող ցուցա­դրության արդյունավետ տարբերակներ:* | *Մենակ կամ խմբով վերլուծել և ներկա­յացնել հասարակական, սոցիալական, մշակութային կամ քաղաքական համոզ­մունքներ ներկայացնող թեմատիկ նախագծեր։* |
| **Մեկնաբանում** | *Բացատրել, թե ինչու են ընտրվել տվյալ աշխատանք­ները։*  *Ընտրել ստեղծագործություն­ներ և քննարկել դրանք ծնողի, դասընկերոջ կամ ուսուցչի հետ, բացատրել, թե ինչպես է կատարվել աշխա­տանքը:* | *Ընտրել և ներկայացնել աշխատանք­ները՝ ցուցադրության համար:*  *Խմբի հետ ընտրել և քննարկել աշխա­տանքները ցուցա­դրության համար:*  *Ձևավորել ստեղծագործական նախագծերի գեղագիտական չափանիշներ:* | *Վերլուծել և ձևավորել ստեղծագործական նա­խագծերի թեմատիկ, տեխնիկական, գեղար­վեստական և նորարա­րական սկզբունքներ։* |
| *Մեկնաբանել սեփական աշխատանք­ները:*  *Բացատրել, թե ինչպես են ընտրվել նկար­ները ցուցադրություն կազմակերպելիս:* | *Նշել այն սկզբունքները, որոնցով առաջ­նորդվել է ցուցա­դրություն կազմակերպե­լիս:*  *Ձևավորել սկզբունքներ ցուցադրություն կազմակերպելիս:*  *Ձևավորել ստեղծագործական նախագծերի տեխիկական չափանիշներ:* |
| **ԱՐՁԱԳԱՆՔՈՒՄ**  **(ԸՆԿԱԼՈՒՄ)**  Արվեստի միջոցով իմաստի արտահայտման /փոխանցման ընկալում, գիտակցում և գնահատում | **Քննադատական արձագանք** | *Բացատրել, թե ինչպես են գույները, գծերը և պատկեր­ները դարձել նկար:*  *Ճանաչել կերպարվեստի հիմնական տարրերը:* | *Քննարկել արվեստի ստեղծագործու­թյունը։ Կատարել արվեստագիտական հետազո­տություն­ներ և վերլուծություն­ներ:* | *Տարբեր ստեղծագործու­թյունների վերա­բերյալ ձևավորել մասնագի­տական քննադատական կարծիքներ:* |
| *Դասակարգել աշխատանք­ներն՝ ըստ տեսակների:*  *Դասակարգել կերպարվեստի տեսակները։* | *Դասակարգել կերպարվեստի տեսակ­ները, ժանրերը, ոճերը:*  *Կատարել համեմատություններ և դասակարգել ստեղծագործությունները:* | *Կատարել հետազոտություններ և վերլուծել ստեղծագործական նախա­գծերը:* |
| *Մեկնաբանել և վերլուծել իր և ընկերների աշխատանքները։* | *Վերլուծել իր և ընկերների աշխատանք­ները բոլոր մանրամասներով:*  *Մեկնաբանել և վերլուծել արվեստի ստեղծագոր­ծությունները:*  *Վերլուծել հանդիսատեսի համոզմունքների, գա­ղա­փարների, տեսակետների վրա ցուցադրու­թյուն­ների թողած ազդեցությունը:* | *Քննարկել և վերլուծել տարբեր ժամա­նակներում ստեղծված նախագծերը, դրանց թողած հասարակա­կան ազդե­ցությունը։* |
| **Գնահատոմ և ինքնագնա­հատում** | *Գնահատել իր և ընկերների աշխատանքները:*  *Բացարել, թե ինչու է հավա­նում նկարը:*  *Գնահատել ստեղծագործական կարողություն­ները:* | *Գնահատել ստեղծագործությունները՝ ըստ չափա­նիշների:*  *Ձևավորել ստեղծագործությունների գնահատման չափանիշներ:* | *Վերլուծել տարբեր արվես­տագի­տական գնահատա­կան­ներ արդիա­կանության, մշակութային արժևորման տեսանկյունից:* |
| *Ցույց տալ աշխատանքների ուժեղ և թույլ կողմերը:*  *Ցույց տալ աշխատանքներում օգտագործված տարբեր լուծումները:*  *Գնահատել նախագծերը՝ վերլուծելով դրական և բացասական կարծիքները:* | *Գնահատել նախագծերը՝ հաշվի առնե­լով հասարակության տարբեր խավերի գեղագիտական նախընտրու­թյունները:* |

|  |  |  |  |  |  |
| --- | --- | --- | --- | --- | --- |
| **ԿԱՊԱԿՑՈՒՄ**  Գեղարվեստական ​​գա­ղա­փարների և աշ­խա­տանքի հա­մադրումը անհա­տա­կան/ մասնա­վոր իմաստի և ար­տա­քին համա­տեքս­տի հետ | **Արվեստ, տեխնոլոգիաներ և գյուտեր** | *Նույն թեմայով աշխատանքը ներ­կա­յացնել տարբեր նյութերով:*  *Սեփական աշխատանքերը ներկա­յացնել տեխնոլոգիալան նոր մոտե­ցումներով:* | | *Պատրաստել աշխատանքների թվայնացված պորտֆոլիո:*  *Արվեստի վերաբերյալ պատրաստել տեսաշարեր:*  *Համեմատել նույն թեման ներկայացնող ստեղծագործական նա­խագծերը (ֆիլմ, կտավ, հուշարձան, մեդիա և այլն), ներկայացնել նմանություններն ու տարբերությունները:* | *Ներկայացնել որևէ արվեստագետի կամ ստեղծագործություն՝ մատուցման ձևը համապատասխանեցնելով վեր­ջինիս ոճին, ժամանակաշրջանին և այլն։* |
| *Վերլուծել, թե ինչ նյութեր և միջոց­ներ են օգտագործում նկարիչ­ները, քանդակագործներն ու ճարտա­րա­պետները։* | | *Ներկայացնել նկարչական նյութերը և տեխնոլոգիաները՝ ըստ կիրառման անհրաժեշտության:*  *Ուսումնասիրել և ներկայացնել տարբեր ժամանակների տեխ­­նոլոգիական և գիտական նորարարությունների ազդե­ցու­թյունը կերպարվեստի վրա:* | *Ներկայացնել տեխնոլո­գիա­կան նոր մոտեցում­ների ազդեցությունը ժամա­նա­կակից արվեստի վրա։* |
| **Արվեստի պատմություն** | *Հայտնել կարծիք արվեստի տեսակ­ների մասին:*  *Ներկայացնել գիտելիքներ արվեստի պատմությունից:* | | *Ներկայացնել գիտելիքներ կերպարվեստի պատմությունից և տեսությունից:*  *Ներկայացնել գիտելիքներ ժամանակա­կից կերպարվեստի վերաբերյալ։*  *Ցուցադրել ստեղծագործությունը ներկա­յացնելու կարողու­թյուն­ներ՝ արվես­տա­գե­տի, նկարիչի, արվեստի քննա­դա­տի, պատ­կերասրահի տնօրենի, պատմա­բանի, հոգեբանի տեսան­կյունից:* | *Ձևակերպել և ներկայացնել կերպար­վեստի բնագավա­ռում առկա հիմնա­կան միտումները: Քննարկել, թե ինչպես են ժամանակը, տեղը և մշա­կույթը արտացոլվում առանձին ստեղ­ծագործություններում։* |
| *Կարծիք հայտնել հայազգի արվես­տագետների ստեղ­ծագործու­թյուն­ների մասին:*  *Ներկայացնել հայկական կերպար­վեստի սիրած արվեստագետ­ներին:* | | *Ներկայացնել հայկական կերպար­վեստի հիմնական ուղղու­թյուն­ները։*  *Համեմատել հայկական և համաշխար­հային կերպարվեստի հիմնական առանձնահատկությունները:*  *Հետազոտել և ներկայացնել ժամանակա­կից հայկական արվես­տի առանձնա­հատկությունները:* | *Ներկայացնել հայկական և համաշ­խար­հային արվես­տի առանձնա­հատ­կու­թյուն­ները (ընդհանուր մի­տում­ները, նմանություն­ներն ու տարբերու­թյուն­ները)։* |
|  | **Արվեստի դերը և նշանակությունը** | | *Ներկայացնել, թե ինչով է արվեստի ստեղագործու­թյունը նման կամ տարբեր իրականությունից:*  *Ներկայացնել արվեստի ստեղծա­գործություններում պատկերված միևնույն թեմայի տարբեր արտա­հայ­տությունները:* | *Ներկայացնել արվեստի ստեղծագործու­թյունների նշանակու­թյունը պատմության տեսանկյունից:*  *Ներկայացնել արվեստի ստեղծագործու­թյուն­ների ազդեցու­թյունը՝ ըստ ներ­կայացման ձևերի:*  *Ներկայացնել, թե որքանով է մշակույթի, պատմության, ավան­դությունների և սովորույթների իմացությունը ազդում ստեղծագործական գործընթացի վրա:* | *Ներկայացնել, թե որքանով է մշա­կույ­թի, պատմության, ավանդու­թյունների և սո­վորույթների իմացու­թյունը օգնում լիարժեք ընկա­լելու ստեղծագործու­թյու­նը։* |
| *Ներկայացնել մշակութային հաս­տա­­տությունները՝ ըստ նշանա­կու­թյան։*  *Հայտնել կարծիք մշակու­թային հաստատությունների նշանա­կության վերաբերյալ:* | *Ներկայացնել մշակութային հաստատու­թյուններում ընդունված վարքակա­նոնները տարբեր ժամանակներում։ Պահպանել մշակութային հաստատություններում ընդունված վարքականոնները։*  *Համեմատել և վերլուծել միևնույն մշակու­թային իրադարձու­թյան լուսաբանումը տարբեր մեդիաների միջոցով (հեռուս­տա­տեսություն, տպագիր մամուլ, համացանց և այլն)։* | *Լուսաբանել միևնույն մշակութային իրադար­ձությունը տարբեր մե­դիաների համար (հեռուս­տատեսություն, տպագիր մամուլ, համացանց և այլն)։* |
| *Աշխատանքները կապել սեփական կյանքի փորձի հետ: Ներկայացնել արվեստի դերն իր շրջապատում:* | *Ներկայացնել արվեստի դերն առօրյայում:*  *Ներկայացնել ժամանակակից արվեստի դրական կամ բացա­սական ազդեցու­թյունը առօրյա կյանքում:*  *Կիրառել ստեղծագործական կարողու­թյուններն ու մոտեցում­ները ուսումնական մյուս բնագավառներում:* | *Ստեղծագործաբար մոտենալ առօրեական խնդիրների լուծմանը։* |

\* Ծանոթագրություն

*2D - Հարթության վրա գեղանկարչական, գծանկարչական, գրաֆիկական աշխատանքներ (մատիտ, գրիչ, ջրաներկ, ակրիլ, յուղաներկ, թանաք և այլն)։ Կոլաժ, մոնտաժ, ֆրոնտաժ, տպագրություն, փորագրություն, դաջվածք թղթի, ստվարաթղթի, գործվածքի, փայտի վրա։ Բատիկ, լուսանկար, նաև՝ թվայնացված։*

*3D - Կավով աշխատանքներ (ծեփ, փորագրություն), կաղապար, հարթաքանդակ, բարձրաքանդակ, կլոր քանդակ, ծավալային աշխատանքներ։ Ինստալյացիա։ Տեքստիլ։ Առակաների, պատկերների, տարածքների (ինտերիեր, էքստերիեր) ձևավորում։ Ոսկերչական, արծաթագոր­ծական իրերի և առարկաների, մարմնի վրա կրելու զարդերի ձևավորում։*

*4D -Ներկայացումներ։ Ցուցադրության ենթակա աշխատանքներ, որոնք դիտելու համար ժամանակ է պահանջվում։ Տեսագրություններ, թվային անիմացիոն աշխատանքներ և այլն։*

*2D, 3D, 4D ձևաչափերը կարող են իրականացվել հաղորդակցական և թվային տեխնոլոգիաների լայն կիրառմամբ։*

***Գրականություն***

1. ‹‹Կրթության մասին›› ՀՀ օրենք։
2. ‹‹Հանրակրության մասին›› ՀՀ օրենք։
3. Հանրակրթության պետական կրթակարգ, ՀՀ կառավարության նիստի N 33  արձանա­գրային որոշում, 26.08.2004:
4. ՀՀ կառավարության 2010 թ. ապրիլի 8-ի N 439-Ն որոշում։
5. ‹‹Հանրակրթության պետական չափորոշիչ››, 2010։
6. ՀՀ կառավարության 2021 թվականի փետրվարի 4-ի N 136-Ն որոշում։

Հանրակրթության պետական չափորոշիչ

1. COMPETENCES FOR DEMOCRATIC CULTURE (CDC), ձեռ­նարկ, ԵԽ, 2018։
2. ՅՈՒՆԵՍԿՕ, «Կրթություն հանուն կայուն զարգացման» ծրագիր:
3. Ազարյան Լ. Վաղ միջնադարյան հայկական քանդակը, Եր., 1975։
4. Աղասյան Ա. Հայ կերպարվեստի զարգացման ուղիները XIX-XX դարերում. Եր., 2009։
5. Աղասյան Ա. Քաջազի մշտավառ կանթեղը: (Ակնարկներ սփյուռքահայ կերպարվեստի պատմության), Եր., 2009 ։
6. Աղասյան Ա. Երվանդ Քոչարի տարածության մեջ, Եր., 2013 ։
7. Աղասյան Ա., Հակոբյան Հ., Հասրաթյան Մ., Ղազարյան Վ. Հայ արվեստի պատմություն, Եր., «Զանգակ-97» հրատ., 2009, 576 էջ:
8. Ակնարկ հայ երաժշտության պատմության, Եր., ՀՍՍՀ ԳԱ, 1963։
9. Բալյան Ա. Դպրոցականների գեղագիտական դաստիարակություն: Եր., «Լույս», 1979։
10. Բորև Յու., Գեղագիտություն, Եր., «Հայաստան», 1982։
11. Բրուտյան Ց. Գիտական աշխատությունների միջբուհական ժողովածու (Արվեստագի­տություն): Եր., 1974։
12. Բրուտյան Ց. Սփյուռքահայ երաժշտական մշակույթը: Եր., «Սովետական գրող», 1982։
13. Գեղագիտական դաստիարակություն: Եր., «Լույս», 1975։
14. Գևորգյան Ա. Արհեստներն ու կենցաղը հայկական մանրանկարներում, Եր., 1978:
15. Դավթյան Ս. Դրվագներ հայկական միջնադարյան կիրառական արվեստի պատմության: Եր., 1981։
16. Դրուսկին Մ., Արտասահմանյան երաժշտության պատմություն, Մոսկվա, 1976։
17. Երկանյան Վ., Հայկական մշակույթ: Եր., 1982:
18. Թաթիկյան Վ. Արցախի տոհմագորգերը, Եր., 2004։
19. Թահմիզյան Ն., Երաժշտությունը հին և միջնադարյան Հայաստանում: Եր., «Սովետական գրող», 1982։
20. Իգիթյան Հ. Հովնաթանյանից մինչև Մինաս: Եր., 2001։
21. Լուկին Յու. Էսթետիկայի հիմունքներ: Եր., «Լույս», 1984։
22. Խալաթյան Լ. Բեմանկարչություն: Հայ սովետական թատրոնի պատմություն, Եր., 1967:
23. Խանջյան Ա. Երևանի արձանները, Եր., 2004։
24. Խառատյան-Առաքելյան Հ., Հայ ժողովրդական տոները, Եր., 2005:
25. Խաչատրյան Շ. Ֆրանսահայ կերպարվեստ, Եր., 1991։
26. Կոմիտաս. Երկերի ժողովածու, բոլոր հատորները: Եր., «Հայաստան», 1969:
27. Կոմիտաս Վարդապետ. Ուսումնասիրութիւններ և յօդուածներ: Գիրք Ա: Եր., 2005:
28. Հակոբյան Հ. Վասպուրականի մանրանկարչությունը, Գիրք 1-2, Ե.,1976-1982 ։
29. Հ. Հովհաննիսյան. Թատրոնը միջնադարյան Հայաստանում, Երևան, 1978,
30. Ղազարյան Մ., Փայտի գեղարվեստական փորագրությունը Հայաստանում, Եր., 1990»
31. Նավոյան Մ. Դրվագներ հայ երաժշտության պատմության: Եր., «Զանգակ-97», 2009։
32. Տիգրանյան Գ. Հայ երաժշտական թատրոնի 100 տարին: Եր., «Հայաստան», 1969։
33. Տիգրանյան Գ. Հայ երաժշտական թատրոնի 100 տարին: Եր., «Հայաստան», 1968:
34. Ֆոր Էլի. Արվեստի պատմություն, I, II, III: Եր., «Սարգիս Խաչենց», «Փրիթինֆո», 2000-2007-2008:
35. Авсиян О.А. Натура и рисование по представлению. М.: Изобразительное искусство, 1985. 151 с.
36. Алексеев П.К., Короткова А.Л., Трофимов В.А., Основы изобразительной грамоты. СПб: НИУ ИТМО, 2011. 70 с.
37. [Вёльфлин Г.](https://hy.wikipedia.org/w/index.php?title=%D0%92%D1%91%D0%BB%D1%8C%D1%84%D0%BB%D0%B8%D0%BD,_%D0%93%D0%B5%D0%BD%D1%80%D0%B8%D1%85&action=edit&redlink=1) Основные понятия истории искусств.  Изд․ В. Шевчук, 2013. 330 с.
38. [Виппер Б.](https://hy.wikipedia.org/w/index.php?title=%D0%92%D0%B8%D0%BF%D0%BF%D0%B5%D1%80,_%D0%91%D0%BE%D1%80%D0%B8%D1%81&action=edit&redlink=1) Введение в историческое изучение искусства. Изд․ В. Шевчук, 2010.  368 с.
39. “Искусство в школе”. Обшественно-педагогический и научно-методический журнал, Москва, 2010 г
40. Рисунок, основы учебного академического рисунка, учебник, Ли Н.Г., 2007.
41. Штелер Т. Обратная перспектива: Павел Флоренский и Морис Мерло-Понти о пространстве и линейной перспективе в искусстве Ренессанса//.Историко-философский ежегодник 2006.Ин-т философии.РАН. — М.: Наука, 2006, с. 320—329
42. Next Generation Sciense Standarts, [https://www.nextgenscience.org](https://www.nextgenscience.org/)
43. COMPETENCES FOR DEMOCRATIC CULTURE (CDC), ձեռ­նարկ: ԵԽ, 2018:
44. National Core Arts Standards: A Conceptual Framework for Arts Learning.
45. Julia G. Thompson. The First-Year Teacher’s Survival Guide, 3rd Edition.John Wiley & Sons, 2013. 562p.
46. Discipline-based art education: a curriculum sampler, Kay Alexander, Michael Day, 1991.
47. Achievement Objectives by Learning Area. Set of 8 charts. Published for the Ministry of Education, Wellington, New Zealand. 2007.
48. The College Board, Arts Education Standards and 21st Century Skills: An analysis of the National Standards for Arts Education as compared to the 21st Century Skills Map for the Arts, New York, N.Y., 2011.406p.
49. Office of Superintendent of Public Instruction. Washington State K–12. Arts Learning Standards for Visual Arts. Learning and Teaching. 2017. 186p.
50. Raul M. Sunico, Ph.D. Evelyn F. Cabanban Melissa Y. Moran, Music and Arts Appreciation for Young Filipinos, Department of Education Republic of the Philippines, 2015. 334p.
51. Rosehill School. Art & Design and D&T Policy,
52. Design and technology programmes of study: key stages 1 and 2, National curriculum in England,
53. Washington State K–12 Arts Learning Standards for Visual Arts,
54. Massachusetts Arts Curriculum Framework

A Framework for K-12 Science Education: Practices, Crosscutting Concepts and Core Ideas,

1. Massachusetts Science and Technology/Engineering, Curriculum Framework,
2. California Common Core State Standards,
3. Elementary STEM Education: The Future for Technology and Engineering Education,
4. Advancing Excellence in Technological Literacy,
5. Ontario Schools, Kindergarten to Grade 12: Policy and Program Requirements,
6. K–10 Curriculum Framework and Statement of Equity Principles and the Melbourne Declaration on Educational Goals for Young Australians,
7. NSW Syllabus for the Australian Curriculum,
8. Board of Studies NSW in its K–10 Curriculum Framewor,

***Էլեկտրոնային կայքեր***

1. <https://artclasscurator.com/art-criticism-steps>
2. <https://globalartsandhumanities.osu.edu/about/cross-disciplinary-research>
3. <https://www.educatorstechnology.com/>
4. <https://www.nationalartsstandards.org/>
5. [ttps://www.incredibleart.org/](https://www.incredibleart.org/)
6. <http://artsedge.kennedy-center.org/educators/standards>
7. <https://www.theartof.com/training>
8. <https://www.curriculumonline.ie/Home>
9. <https://www.nga.gov/education/learningresources.html>
10. <https://www.pltw.org/our-programs/pltw-gateway-curriculum>
11. <https://www.wabisabilearning.com/blog/20-blooms-taxonomy-infographics>
12. <https://www.k12.wa.us/student-success/resources-subject-area>
13. <https://www.stem.org.uk/resources#design-technology>
14. <https://curriculum.gov.mt/en/Curriculum/Year-1-to-6/Pages/default.aspx>
15. <https://www.wabisabilearning.com/case-study>
16. <https://www.thelearningweb.net/music-learning.html>
17. <https://www.slideshare.net/mrsnazlan/a-curriculum-framework-for-art-education>
18. https://www.nga.gov/education/teens.html
19. <https://www.theartof.com/training>,
20. <https://www.curriculumonline.ie/Home>,
21. <https://www.nga.gov/education/learningresources.html>,
22. <https://www.pltw.org/our-programs/pltw-gateway-curriculum> ,
23. <https://www.wabisabilearning.com/blog/20-blooms-taxonomy-infographics> ,
24. <https://www.k12.wa.us/student-success/resources-subject-area>,
25. <https://www.stem.org.uk/resources#design-technology>,
26. <https://curriculum.gov.mt/en/Curriculum/Year-1-to-6/Pages/default.aspx>,
27. <https://www.wabisabilearning.com/case-study>,
28. [https://www.thelearningweb.net/music-learning.htm](https://www.thelearningweb.net/music-learning.html),
29. <https://www.slideshare.net/mrsnazlan/a-curriculum-framework-for-art-education>