**«ԵՐԱԺՇՏՈՒԹՅՈՒՆ»**

**ԱՌԱՐԿԱՅԻ ՓՈՐՁՆԱԿԱՆ**

**ՉԱՓՈՐՈՇԻՉ**

**1-1**2**-ՐԴ ԴԱՍԱՐԱՆՆԵՐ**

**ԲԱՑԱՏՐԱԳԻՐ**

Երաժշտությունը, ինչպես և արվեստի մյուս տեսակները, արտացոլում և պատ­կերում է մեր իրականությունը` շրջակա աշխարհը, մարդկանց, բնության երևույթ­ները: Երաժշտու­թյուննառաջին հերթին հաղորդակցության միջոց է մարդ­կանց միջև, սերունդ­ների միջև, ինքնարտահայտվելու և մյուսներին հասկանալու հատուկ միջոց: Իսկ առօրյա կյանքում երաժշտությունն ուղեկցում է մարդուն ամենուր, բացահայտում է նրա վերաբերմունքը շրջակա աշխարհի նկատ­մամբ, հարստացնում է նրա հոգեկան աշխարհը, օգնում նրան ապ­րել, աշխա­տել և արարել:

Ըստ ռուս երաժշտագետ Բ. Ասաֆևի՝ «երաժշտությունն իրականության կերպարա­հնչյու­նային արտացոլումն է», նրանում հնչում է կենդանի խոսք` հուզիչ կամ խաղաղ զրույց, դիմում, կոչ, հարց ու պատասխան և այլն:

Մարդկության զարգացմանը զուգահեռ՝ երաժշտությունը ձեռք է բերում հատուկ նշանա­կություն, երբ խոսք է լինում անհատի հոգեկան աշխարհի կամ մի ամբողջ մշակույ­թի մասին, երաժշտությունը հանդես է գալիս որպես այդ մշակույթը բնութագրող, բացա­հայտող և ներկայացնող խորհրդանիշ:

Երաժշտության կարևորագույն առանձնահատկությունն այն է, որ մարդու զգայարան­ների վրա թողնում է անմիջական և ուժեղ ազդեցություն: Ահա թե ինչպես է արտահայտվել երաժշ­տու­թյան ազդեցության մասին մեծ Կոմիտասը. «Մեկ հասկացված, անկեղծ ձայն հազար ճառ կարժե, որովհետև ճառը պետք է մարսե հասարակությունը, որ կարենա անկե սնունդ առնել, ինչ-որ ժամանակներու գործ է: Իսկ ձայնը վայրկյանին մեջ կթափանցե մարդու կուրծքեն ներս և այնտեղ կհիմնե զգացման և մտքի վառարան»:

Երաժշտությունը, որպես ուսումնական առարկա, կարևոր դեր ունի երեխայի՝ իբրև մարդ անհատի ձևավորման և զարգացման խնդրում տարբեր՝ գաղափարական, կամա­յին, մտավոր, ստեղ­ծագործական, բարոյական, գեղագիտական, հուզական որակներով: Երաժշտական կրթու­թյունն ուսումնական գործըն­թաց է, որի հիմքում ընկած է հայ ազգա­յին երաժշտությունը՝ ուղղված այն կարողունակությունների ձևավորմանը, որոնց միջո­ցով զարգա­նում է ակտիվ, անհատական մոտի­վացիայով սովորող՝ ընդունակ ինքնա­կրթվելու և ամբողջ կյանքում պահպանելու հետաքրքրու­թյունն ազգային և համաշխար­հայաին բարձ­րա­կարգ երաժշտության և ընդհանրապես արվեստի նկատ­մամբ: Այն նպաստում է նաև սովորողի մտահորիզոնի ընդլայնմանը, երևակայու­թյան, ստեղծագործական և վերլու­ծական մտածողության զարգաց­մանը, գեղագիտական և բարոյական չափանիշների, հայրե­նասիրական և մարդասիրական զգացումների ձևավորմանը, ինչպես նաև կյանքի, շրջապատող աշխարհի նկատմամբ ստեղծա­գործական վերաբերմունքի դրսևորմանը:

Երաժշտությունը կատարյալ միջոց է բոլոր երեխաներին և մասնավորապես հատուկ կարիքներ ունեցողներին ուսուցման գործընթացում ներառելու համար: Երաժշտական փորձառու­թյունը կարող է արդյունավետ լինել լեզվական, ճանաչողական և շարժողական կարողությունների զարգացման համար՝ միաժամանակ նպաստավոր պայման­ներ ստեղ­ծե­լով սոցիալականացման համար:

**Երաժշտություն առարկայի չափորոշիչը և ծրագիրը ստեղծվել է համաձայն ՀՊՉ-ի կարողունակությունների և վերջնարդյունքների:**

**«ԵՐԱԺՇՏՈՒԹՅՈՒՆ» ԱՌԱՐԿԱՅԻ**

**ՈՒՍՈՒՄՆԱԿԱՆ ՀԻՄՆԱԿԱՆ ՆՊԱՏԱԿՆԵՐՆ ՈՒ ԽՆԴԻՐ­ՆԵՐԸ**

**Տարրական ծրագիր**

* **Ձևավորել** հետաքրքրություն, սեր և հուզազգացմունքային վերաբերմունք երաժշտու­թյանը:
* Ձևավորել և զարգացնել երաժշտական ճաշակ և երաժշտությանը հաղոր­դակից լինելու պահանջմունք:
* Բացահայտել և զարգացնել սովորողների երաժշտական ընդու­նակությունները, երգեցիկ ձայնը, կատարման, ունկնդրման, մեկնաբանման և սեփական կար­ծիք հայտնելու հմտությունները, երևակայությունը և ստեղծա­գոր­ծական պատկե­րացումները:
* Սովորողի երաժշտական դաստիարակության հիմքում դնել ազգային, նաև համաշ­խար­հային երաժշտությունը:
* Արժևորել երաժշտությունը և երաժշտական գործունեությունը՝ որպես մար­դու հոգեկան հարստացման, մշակույթի և կյանքի աղբյուր:

**Հիմնական ծրագիր**

* Ձևավորել և ուղղորդել սովորողներին դեպի արդյունավետ երաժշտաստեղ­ծա­գործական գործունեություն՝ ունկնդրում, երգեցողություն, երաժշտառիթմական շարժում, իմպ­րովիզացիա և այլն:
* Երաժշտական գործունեություն իրականացնել՝ գործնականորեն կիրառելով ձեռք բերված երա­­ժշտատեսական գիտելիքները և հմտու­թյուն­ները:
* Ձևավորել և զարգացնել տրամաբանական, ստեղծագործական, կերպարային մտածողություն, վերլուծական հմտություններ:
* Ձևավորել և զարգացնել ազգային երաժշ­տության գիտակ, ազգային ավանդույթները կրող, պահպանող ու սերունդներին փոխանցող անհատ:
* Ընդլայնել սովորողների երաժշտական և ընդհանուր մտահորիզոնը, շարու­նա­կել դաս­տիա­րակել երաժշտական ճաշակ, զարգացնել կայուն հետաքրքրություն այլ ժողովուրդ­ների, դասական և ժամանակակից երաժշտության նկատ­մամբ, արժևո­րել մշակութային բազմազանությունը**:**
* Շարունակելզարգացնել ճանաչողական գործունեության կայուն հետաքրքրություն, զար­գացնել երեխաների երաժշտական ընդունակու­թյունները և կատարողական հմտու­թյունները՝ ելնելով նրանց հետաքրքրություններից և հակումներից**:**
* Շարունակել զարգացնել քննական մտածողությունը, սեփական հիմնավորված դիրքո­րոշումն արտահատելու, մյուսների կարծիքը լսելու, հարգելու, պատճա­ռա­հե­տևանքային կապերը վերլուծելու և որոշումներ կայացնեու հմտությունը:
* Դաստիարակել աշխարհի նկատմամբ գեղագիտական վերաբերմունք, երա­ժշ­տա­կան տեղեկատվության նկատմամբ՝ քննադատական վերաբերմունք:
* Դաստիարակել հոգևոր և բարոյագեղագիտական բարձր արժեքներով օժտված մարդ, երաժշտության գիտակից և ակտիվ ունկնդիր:
* Դաստիարակել հատուկ վերաբերմունք և հետաքրքրություն մշակութային օջախների գործու­նեության նկատմամբ, պատշաճ վարքագիծ, համապատասխան պահվածք, երաժշտություն ունկնդրելու մշակույթ:
* Ապահովել շարունակական կրթության և երաժշտությանը հաղորդակ­ց­վելու հնա­րա­վորությունները բոլոր սովո­րող­­ների համար:

**Միջնակարգ ծրագիր**

* Շարունակել զարգացնել սովորողների ստեղծագործական երևակայությունը, նպաստել ինքնաճանաչմանը և ինքնարտահայտմանը:
* Սովորեցնել հուզականորեն և գիտակցված ընկալել երաժշտությունը, երաժշտական կերպարների զարգացումը և դրսևորել գնահատող վերաբերմունք երաժշտության նկատմամբ:
* Ազգային երաժշտական արվեստի նմուշներին հաղորդակցվելու միջոցով գիտակցել և արժևորել սեփական ազգային պատկանելությունը, պատմությունը, մշակույթը, դրսևորել հպարտություն, հարգալից վերաբերմունք սեփական ազգային արժեքների նկատմամբ, հասկանալ նրա տեղը համաշխարհային երաժշտու­թյան պատմության մեջ:
* Շարունակել զարգացնել երաժշտագեղագիտական ճանաչողությունը, երա­ժշ­տու­թյանը հաղորդակցվելու պահանջմունքը՝ հետագա բարոյագեղա­գի­տական զարգացման, սոցիա­լականացման, ինքնակրթության և ինքնարտահայտման համար:
* Գիտակցել և գնահատել երաժշտական ստեղծագործությունների հեղինակային իրա­վունք­ները, քննադատաբար վերաբերվել այն միջավայրին, որը ստեղծվել է տեղեկա­տվական տեխնոլոգիաների և լրատվամիջոցների շնորհիվ, ճշտել տեղեկության հավաստիությունը:
* Դաստիարակել աշխարհի նկատմամբ գեղագիտական վերաբերմունք, երա­ժշ­տա­կան տեղեկատվության նկատմամբ՝ քննադատական վերաբերմունք:
* Գիտակցելերաժշտական արվեստի դերը ժողովուրդ­ների հասարա­կա­կան, մշա­կութա­յին և պատ­մա­կան համատեքս­տում, հասկանալ նրա՝ որպես միջմշակութային հաղորդա­կ­ցության լեզվի նշանակությունը:
* Դաստիարակել հատուկ վերաբերմունք հայրենի երկրի, մարզի, քաղաքի մշակու­թային օջախ­ների գործունեու­թյանը, համերգասրահներ, թատրոններ, թանգա­րան­ներ, պատ­կերա­սրահներ այցելելու ցանկություն և պահանջմունք:
* Մշակութային օջախներում դրսևորել պատշաճ վարքագիծ, համապատասխան պահ­վածք, երաժշտություն ունկնդրելու մշակույթ:
* Արժևորել երաժշտության դերը մարդու և հասարակության կյանքում գեղեցիկը զգալու, գիտակցելու, արարելու, արվեստի աշխարհում անհատական դիրքորոշում, վերաբեր­մունք դրսևորելու միջոցով:

**ՈՒՍՈՒՄՆԱԿԱՆ ԳՈՐԾՈՒՆԵՈՒԹՅԱՆ ՁԵՎԵՐԻ ՆԿԱՐԱԳՐՈՒԹՅՈՒՆԸ**

Վերոնշյալնպատակներն իրակա­նացվում են երաժշտության դասավանդման ընթաց­քում ուսումնական գործունեու­թյան տարբեր ձևերի միջոցով: Երաժշտական ուսումնական գործունեության ձևերը դասաժամին կամ դրանից դուրս սովորողի կողմից կատարվող գեղարվեստական գործու­նեությունն է՝ երաժշտությամբ ինքնարտահայտվելու միջոց: Երաժշտու­թյան մեկ դասաժամի ընթաց­քում իրա­կանացվում են ուսումնական գործու­­նե­ության մի քանի ձևեր: Սովորողների երաժշտական գործունեության բոլոր ձևերի աշխատանքների հիմքում երաժշտության ակտիվ ընկալումն է, երաժշտություն լսելու և նրա մասին մտորելու կարողության զարգացումը: Եթե տարրական դպրոցի սովորողի մեջ ուժեղ է երաժշտության ընկալման զգայական, հուզական կողմը (նա նկարագրում է միայն իր զգացողությունները և տպավորու­թյունները), ապա միջին դպրոցում զգայականին ավե­լա­նում է նաև գիտակցականը: Զգայական, պատկերային մտածողությունից սովորողն անցնում է իմացական հասկացություններին, որոնք կազմավորում են երաժշտական մտքի խորությունը, գիտակցությունը, ձևավորում ու զարգացնում են երեխայի ստեղծագործական երևակայությունը: Ուսուցումն ակնկալվում է իրականացնել է ՏՀՏ միջոցներով, նվագարաններով, տեխնիկապես հագե­ցած արվեստի սեն­յակ­ներում։

«Երաժշտություն» առարկայի առաջարկվող գործունեության ձևերն են.

* երաժշտական ստեղծագործության ունկնդրում և երաժշտության պատ­մու­թյուն,
* երգերի անհատական և խմբային կատարում,
* երաժշտառիթմական և պարային շարժում,
* անհատական ստեղծագործում կամ իմպրովիզացիա (շարժումային և երգային, հան­պատրաստից հորինում),
* ուսումնական էքսկուրսիաներ թանգարաններ, համերգասրահներ և այլ մշակու­թա­յին օջախներ:

**Երաժշտության ունկնդրում և երաժշտության պատմություն:** Երաժշտության ունկն­դրու­մը և ընկալումը բարդ գործընթաց է, որովհետև այն կախված է յուրաքանչյուր ան­հա­տի ներքին զգացողու­թյունից, որը բացահայտելը, ձևավորելը և զարգացնելը բավականին դժվար է:Այն զարգացնում է ուշա­դիր ունկնդրելու, համադրելու, համե­մա­տելու կարողությունը և վերլուծական հմտությունները: Երաժշտության ունկնդրման միջո­ցով սովորողը ծանոթանում է նաև երաժշտության պատմությանը, ուսումնասիրում է ունկնդրվող ստեղծագործության ստեղծման պատմական ժամանակաշրջանը, կոմպո­զի­տո­րի ստեղծա­գործական գործունեության առանձնա­հատկությունները և այլն:Սովորողը հասկանում է, որ ունկնդրել չի նշանակում միայն լսել, պետք է ներկայացնել, մեկնաբանել, վերլուծել երաժշտու­թյունից ստացած տպավորությունները, դրսևորել հուզական արձա­գանք, ինքնու­րույն կարծիք հայտնել, մենակ կամ խմբով ներկայացնել ուսումնասի­րություն­ներ, հետազո­տական կամ նախագծային աշխատանքներ և այլն:

**Անհատական և խմբային երգեցողու­թյունը** երեխաների ամենասիրած գործու­նեու­թյան տեսակն է, որի ընթացքում զար­գանում է նրանց լսողու­թյունը, ռիթմի ու լադի զգացո­ղությունը: Երգեցողությունից է երե­խան ստանում իր առա­ջին երաժշտական տպավորու­թյուններն ու զգայական ընկա­լումը: Սկսած առաջին դասերից՝ պետք է սովորեցնել երեխաներին ճիշտ երգեցողու­թյան կանոնները` ձայնի դրվածքը, շնչառությունը, բառերի հստակ արտասանությունը, մաքուր ինտոնացիան և այլն: Խմբային երգեցողության միջո­ցով ձևավ­որվում և ընդլայնվում է սովորողների երգչային ձայ­նա­ծավալը, ճիշտ շնչա­ռու­թյուն­ը, ձայնա­կազ­մու­թյունը, առոգանությունը, մաքուր ինտոնացիայով միաձայն (ու­նի­սոն) և երկ­ձայն երգելու կարողությունը, անսամբլային զգացողությունը, որը հիմ­քեր է նախա­պատ­րաստում հետագայում խմբերգային երգեցողության համար: Խմբային երգեցողու­թյունը զարգացնում է նաև մի շարք բարոյական արժեքներ` բարություն, ընկերա­սի­րու­թյուն, հանդուր­ժողա­կա­նու­թյուն, միասնականություն, մեկը մյուսին լսելու, սեփական պար­տակա­նությունների նկատ­­մամբ պատասխա­նատու վերաբերմունք դրսևորելու կարողու­թյուն: Տարրական դպրոցում սովո­րող­նե­րը ծա­նոթանում են նաև ձեռքի նշաններով երգե­ցողու­թյանը. այն զարգացնում է սովորողների երաժշտա­լսո­ղական պատկե­րացումները, նախա­պատ­րաստում է նաև անցումը միա­ձայ­ն երգեցողությունից բազմաձայն երգեցո­ղության:

Երաժշտական գործունեության մյուս ձևը **երաժշտառիթմական և պարային շարժումն** է, որը նպաստում է սովո­րող­ների հոգևոր և ֆիզիկական ուժերի ներդաշնակ զարգաց­մանը, ժամանակի և տարածության մեջ ճիշտ կողմնորոշվելու ունակությանը: Գոր­ծունեության այս ձևի ընթացքում սովորողը կատարում է ունկնդրվող կամ կատարվող ստեղծագործություն­ների ռիթմական նվագակ­ցություններ, սովորում և կատարում է պարային տարրեր, շար­ժումներ կամ ամբողջական պարեր:

Երեխաների սիրած գործունեության տեսակներից է **խաղը,** մասնավորապես՝ երա­­ժշ­տական շարժախաղերը, որոնք կարևոր դեր են կատարում կրտսեր դպրո­ցա­կանների շարժումային գործունեության զարգացման գործում: Շարժախաղերը լայն հնարավորու­թյուն են տալիս երեխաներին ցուցա­դրելու ինքնուրույնություն և ստեղ­ծա­գործական երևա­կայություն:

Գործունեության հաջորդ ձևը **անհատական ստեղծագործումը կամ իմպրովի­զացիան** է**,** որի գլխավոր նպատակը սովորողների ստեղծագոր­ծական ունակու­թյուն­ների զար­գացումն է: Կիրառվում են շարժումային, պարային, երգեցիկ և նվագա­րա­նային իմպ­րո­վիզացիաներ, փոքրիկ մեղե­դի­ների հորինումներ, տրված անավարտ մեղեդու շարու­նակություն և այլն: Իմպրովիզացիայի բոլոր միջոցները երեխաների մեջ զար­գացնում են գեղարվեստական երևակայություն, ինքնուրույ­նություն, սեփական հույզերը և զգաց­մունք­ները երաժշտության միջոցով արտահայտելու ձգտում, բարձրացնում են երաժշտա­կան գործունեության ակտիվությունը:

Սովորողները բոլոր երաժշտատեսական գիտելիքները ձեռք են բերում երաժշտու­թյամբ գործնականորեն զբաղվելու ընթացքում, ծանոթանոմ են երաժշտության մեջ դրանց կիրառմանը:

Շատ կարևոր է նաև սովորողների երաժշտագեղագիտական ճաշակի և մտահորի­զո­նի ձևավորումը, որը պետք է իրականացվի **ուսումնական էքսկուրսիաների** (այդ թվում նաև վիրտուալ), համերգասրահներ, թանգարաններ, թատրոններ այցե­լու­թյան ընթացքում: Դրանք կարելի է իրա­կանացնել՝ ակտիվացնելով թանգարանների կրթական ծրագրերի հետ համագործակցությունը:Սովորողի կյանքում կարևոր տեղ է գրավում նաև **դպրո­ցա­կան համերգ­նե­րի կազ­մա­կեր­պու­մը**, որը ձևավորում է երաժշտություն ունկնդրելու սովորություն և միջոցա­ռում­ներ կազմակերպելու փորձ:

Ուսումնական գործունեու­թյունը մի ամբողջական գործընթաց է, որի մեջ հավասարապես ներկա­յաց­վում են տարբեր տեսակներ: Թե ինչ ծավալով և ինչ ձևերով կկիրառվեն դրանք, կախված է դասի նպատակից, խնդիրներից և տիպից:

**«ԵՐԱԺՇՏՈՒԹՅՈՒՆ» ԱՌԱՐԿԱՅԻ ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ**

***Հիմնական սկզբունքները***

Առարկայի բովանդակությունը կառուցվում է`

1. Յուրաքանչյուր աշակերտի համար մատչելիության և հասանելիության ապահովման սկզբունքով,
2. Սովորողների ակտիվ և ազատ ստեղծագործական գործունեության խրախուսման սկզբունքով,
3. Պարուրաձև սկզբունքով,
4. Պարզից բարդին անցնելու սկզբունքով,
5. Արվեստի, նոր տեխնոլոգիաների ժամանակակից նվաճումներին համա­պատաս­խան,
6. Սովորողների տարի­քային զարգացման առանձնահատկություններին համապատասխան,
7. Հիմնարար գաղա­փարների հենքի վրա,
8. Առավելապես գործնական ուղղվածությամբ:

|  |  |  |  |
| --- | --- | --- | --- |
| **Ստեղծում** | -Ստեղծել հետաքրքիր կերպարներ արտա­հայ­տիչ եր­գե­­ցո­ղու­թյան, հա­մա­պա­տաս­­խան դիմա­խաղի և դերա­սանական հնարների մի­ջո­ցով,  -Ստեղծել ռիթմական նվագակցություն բնական և ռիթմական նվագարան­ների միջոցով:  -Ստեղծել փոքրիկ մեղեդի: | **Վերջնարդյունքներ** | |
| **Երաժշտական գործու­նեության ձևերը** | **Տարրական ծրագիր** |
| **Երաժշտության**  **ունկնդրում** | **Հաղոր­դակցվի և ինքնա­­րտահայտ­վի** ունկն­դր­վողնյու­թի խաղային, հե­քիա­թա­յին կերպարնե­րի, խոսակ­ցական և երա­ժշտա­կան ինտոնա­ցիա­ների միջոցով, կատարի համա­պա­տաս­խան նմանողա­կան շար­ժումներ: Բեմա­կանացնի ման­­կա­կան օպերաներից հատ­­ված­ներ, հետաքր­քիր երաժշ­տա­կան կերպար­ներով, ներ­կա­յացնի կիրառված արտահայտչամի­ջոցները: Ճանաչի երաժշ­տության պարզ տեսակ­նե­րը: Ճանաչի և գրի նոտա­ները: **Տարբերի** ազգային և սիմֆոնիկ նվագախմբի նվագա­րան­ները՝ ըստ հնչողության: |
| **Երգեցողություն** | **Ստեղծի** հետաքրքիր կերպարներ երաժշտական խաղերի, հեքիա­թների, ման­կա­կան օպերաների, ժողովրդական ծեսերի ուսուցման ընթացքում արտա­հայ­տիչ եր­գե­­ցո­ղու­թյան, հա­մա­պա­տաս­­խան դիմա­խաղի և դերա­սանական հնարների մի­ջո­ցով: |
| **Երաժշտառիթմական շարժում** | **Ստեղ­ծի** երաժշ­տա­կան նյու­թին համա­պա­տաս­­խան ռիթմական նվա­գակցու­թյուն «բնա­կան» նվագարաններով՝ ձեռքերով, ոտքե­րով և ռիթմական նվա­գա­րան­­ներով: |
| **Իմպրովիզացիա** | **Ստեղ­ծի** փոքրիկ իմ­պրո­վի­­զա­­­­­­ցիա­ն­­­եր՝շարունակի և ա­վար­­տի փոքրիկ մե­ղեդին: Տրված քառատողով **հորի­նի** ռիթմական պատկեր և մեղե­դի: |
| **Ներկայացում** | -Կատարել և ներկա­յաց­նել փոքրիկ երա­­­­ժշ­տա­­­կան ստեղ­ծա­գոր­ծու­թյուն­ներ, մեկ­նա­բա­նել, հա­ղորդել, փո­խան­­­ցել իմա­ստը, հիմ­նա­կան գաղա­փարը:  -Զարգացնել և կատա­րե­լա­գործել գե­ղար­վե­ստա­կան հնար­նե­րը: | **Կատարում** | **Երգի** (մենակ կամ խմ­­բով), ներկայացնի հայ ազգային և այլ ազգե­րի ժո­ղո­վրդա­կան, կոմ­պոզի­տո­րական երգեր՝ ճիշտ կեց­ված­ք­ով, շնչառությամբ, հստակ առո­գանու­թյամբ, մա­­­քուր ին­տո­նա­­ցիա­յով, ան­սամ­բլային զգա­ցո­ղու­թյամբ, հե­տև­ե­լով խմբա­վարի շար­ժում­­ներին: Կա­տա­­րումն ուղեկցի պարա­յին կամ ռիթմա­կան շար­­ժու­մով:  Ձեռքի նշաններով **երգի** հնչյունաշարի աստիճանները և **կա­տա­րի** երկ­ձայն մեղե­դիներ: |
| **Ներկայացում** | **Ներկայացնի** ստեղծա­գոր­ծու­թյան բնույ­­­թը, բովանդա­կու­թյու­նը, տեսակը, տեմ­պը, տեմբրը, ռեգիստրը, դինա­միկան: Երաժշտությունից ստացած իր տպա­վո­րություն­ներն ու զգացողություն­նե­­րը **ներկայացնի** գրագետ կա­պակ­ցված խոս­քով, օգ­տա­գոր­ծելով երա­ժշտական մաս­­նագի­տական եզրույթներ: |
| **Ընկալում (արձագանքում)** | -Հասկանալ, ընկալել ու վեր­լուծել երաժշտ­ա­­­կան ստեղ­ծագոր­ծու­թյունը:  -Մեկնաբանել երաժշտական ստեղծա­գոր­ծու­թյան բովանդա­կու­թյունն ու գաղափարը:  -Կիրառել գնա­հատման ձևեր: | **Ընկալում և հուզա­կան արձագանք** | **Ընկալի** մեղե­դու տրա­մա­դրու­թյուն­­ը, բնույթը, **արտա­հայտի** հույ­զերով, եր­գե­լով, պա­րե­լով, **հիմնա­վորի** կա­տա­րած ռիթ­մա­կան կամ պարային շար­ժում­ները:  **Վերլուծի** ստեղ­ծա­գոր­­ծությունը՝ նկարագրիբո­վանդա­կու­թյունը, **համեմատի և ցույց տա** արտահայտ­չական և նկարա­գրա­կան ինտո­նա­ցիա­­նե­րը: |
| **Մեկնաբանություն** **և գնա­հատում** | Ստեղծագործությունից ստացած զգացողու­թյուն­ներն արտահայ­տի գույ­ների միջոցով կամ նկարե­լով: **Մեկնաբանի** իր և դասըն­կեր­ների աշխա­տանքն­­­երի լավ և վատ կողմերը, կատարի ինքնա­գնա­հատում և փո­խա­դարձ գնա­հա­տում: |
| **Կապակցում** | -Սինթեզել և կապել գի­տե­լիք­ներն ու ան­ձ­նական փոր­ձը՝ երա­­ժշտական ստեղ­­­ծա­գործու­թյունը հաս­­կա­նալու և ըն­կա­լելու հա­մար:    -Առավել խոր ըն­կալ­ման համար գե­ղար­վես­տական գաղա­փար­ները և ստեղ­ծա­գործու­թյուն­ները հա­մա­­դրել հասարա­կա­կան, մշա­կու­թա­յին և պատ­մա­կան համատեքստում: | **Երաժշտությունը և նոր տեխնոլոգիաները** | **Բացատրի,** թե համա­ցանցն ինչպես է օգնում իրեն ավելի հաճախ և ար­դյունավետ հա­ղոր­դակցվելու երաժշ­տու­թյան հետ:  **Ստեղծի** իր նախասիրած երգերի և ունկնդրվող ստեղծագործությունների շարք, ձայնագրի և օգտագործի առօրյայում, զվարճանքների ժամանակ:  **Կատարի** առցանց դիտումներ համաշխարհային հայտնի օպերային թատրոն­ներից և համերգասրահներից: |
| **Երաժշտության**  **պատ­մություն** | **Դրսևորի** հետաքրքրու­թյուն և սեր հայ ժողովրդական և կոմպո­զիտո­րա­կան երաժշտու­թյան նկատմամբ: **Ընկալի և** **բացատրի** երաժշտական արվեստի դերը ժողովուրդ­ների հասարա­կա­կան, մշա­կութա­յին և պատ­մա­կան հա­մատեքս­տում: **Դառնա** հայ ազգային երաժշտության կրողը, պահ­պա­նողը և սերունդներին փո­խանցողը: **Դրսևորի** հետաքրքրու­թյուն, սեր և հարգանք իր ազ­գային արժեքների նկատ­մամբ: |
| **Երաժշտության դերը և նշանա­կու­թյունը կյան­քում** | **Բացատրի** երաժշ­տության դերն ու նշանակությունն իր առօր­յայում՝ դպրո­ցա­կան կյանքում, հանգստի և զվարճանքների ժամանակ:  **Մեկնաբանի** երաժշտու­թյան կարևոր դերը ժողովուրդների մերձեց­մա­ն գործըն­թա­ցում, **արժևորի** մշա­կութային բազմա­զանու­թյունը:  **Դրսևորի** հետաքրքրություն կենդանի կատարումների նկատմամբ, հաճախակի  այ­ցե­­լի (նաև առցանց) ակտիվ հան­գստի անցկաց­ման վայրեր՝ թան­գա­­րաններ, համեր­գա­սրահներ, թատրոններ, ցուցաբերի համապատասխան վարքագիծ: |

|  |  |  |  |
| --- | --- | --- | --- |
| **Ստեղծում** | -Ստեղծել թեմատիկ էլեկ­տրոնային ռեսուրսներ,  -Իրականացնել թեմատիկ ուսումնասիրություններ, հետազոտություններ, նախագիծ: | **Վերջնարդյունքներ** | |
| **Երաժշտական գործու­նեության տեսակներ** | **Հիմնական ծրագիր** |
| **Երաժշտության**  **ունկնդրում** | Ինքնուրույն կամ խմբով **ստեղ­ծի** փոքրիկ սահիկաշար, տեսա­նյութ արվեստի տարբեր տեսակների փոխառնչությունների մասին, երա­ժշ­տա­կան ստեղծա­գոր­ծու­­թյուն­ների ուն­­կն­­­դրումից ստա­ցած տպա­վո­րու­թյունների, կոմպոզիտորների և կատարողների ար­վեստի մա­սին ե­զ­­­րա­­­­­­հան­գումներ անի:  **Ունկնդրի և արժևորի** տարբեր ժանրե­րի, երա­ժշտական ուղղու­թյունների ստեղծա­գոր­ծությունները, թվար­կի դրանց առան­­ձնա­հատ­կություն­ները:  **Հաղոր­դակցվի և ինքնարտա­հայտ­­վի** ազգային և համաշխարհային երա­ժշ­­տու­թյան միջոցով՝ համադրելով արվեստի տարբեր տեսակների գեղարվես­տական կերպար­նե­րի յուր­օրինակու­թյունը: |
| **Երգեցողություն** | **Դրսևորի** երաժշ­տական գի­տե­լիքներ և հմտու­թյուն­ներ ճիշտ և ար­տա­հայ­տիչ երգե­ցո­ղու­թյան գոր­ծընթացում, արժևորի բոլոր ժան­րերի և երգեցիկ ձայնե­րի բարձր­ար­վեստ կատա­րումները:  **Ստեղծի** (մենակ կամ խմբով) հայ և եվրոպական երգարվեստին կամ երգիչ կատա­րող­ներին նվիրված ուսումնա­սիրու­թյուն կամ հետազո­տություն: |
| **Երաժշտառիթմական շարժում** | **Ստեղ­ծի** երաժշ­տա­կան նյու­թին համա­պա­տաս­խան ռի­թ­­մա­կան նվա­գակ­ցու­թյուն կամ պարա­յին շարժում­ներ:  Ընտրի ռիթմական նվա­գա­րաններ (օգտագործելով նաև նոր տեխնոլո­գիա­ներ) և **ստեղ­ծի** ե­րա­­ժշտա­ռիթ­մական բազ­­մա­ձայն նվագակցու­­թյուն: |
| **Իմպրովիզացիա** | Տրված արտահայտ­չա­միջոցներով փորձի **ստեղծել** երաժշտական կերպար­ներ և կազմա­կերպ­ի թատերականացված ե­րա­ժշտական ներկայացումներ: |

|  |  |  |  |
| --- | --- | --- | --- |
| **Ներկայացում** | -Կատարել և ներկա­յաց­նել փոքրիկ երա­­­­ժշ­տա­­­կան ստեղծա­գոր­ծու­թյուն­ներ, մեկ­նա­բա­նել, հա­ղորդել, փո­խան­­­ցել իմա­ստը, հիմ­նա­կան գաղա­փարը:  -Զարգացնել և կատա­րե­լա­գործել գե­ղար­վե­ստա­կան հնար­նե­րը: | Կատարում | **Երգի** (մենակ կամ խմ­­բով) տարբեր ժամա­նա­կների և ոճերի ազգային կամ այլ ազգերի երգեր, ռո­ման­սներ և խմ­բեր­գեր օպերա­նե­րից մա­քուր ին­տո­նա­­ցիա­յով (նաև երկձայն), հստակ ռիթ­մով, նրբե­րանգ­ներով, ներշնչանքով, զար­գացն­ե­­լով մեղե­դա­յին գիծը, հե­տևե­­լով նվա­գակցու­թյանը և խմբա­վարի շարժում­ներին: **Կատարի** ազգային ամբող­ջա­կան պարեր (մենապար, զուգապար, խմբապար): **Կիրառի** իր ստեղծագործական ու­նակու­թյուն­ներն ու հմտությունները երա­ժշ­տության դասերից դուրս: |
| Ներկայացում | **Ներկայացնի** երաժշտական ստեղ­ծա­գոր­­ծու­թյան կեր­պա­րը՝ որպես մարդ­կային զգաց­մունքների, մտքերի, երևակայու­թյան, բնության երևույթ­նե­րի, իրա­­­դարձու­թյուն­­նե­րի նկարա­գրություն և համեմատի արվեստի այլ տեսակների գեղարվես­տական կեր­պար­­ների հետ:  **Ներկայացնի** հանրա­մատչելի երաժշտության առան­ձ­նա­հատ­­­կությունները՝ օգտա­գոր­ծելով երաժշ­տա­կան մասնագիտական եզ­րույթ­ներ: **Ուսումնասիրի** ազգային երգ ու պարի ծագումնաբա­նու­թյունը, զարգացումը և ներկայացնի հետազոտա­կան կամ նախագծային աշխատանքներով: Ներկայացնի ժա­մա­նակա­կից տար­բեր հե­ղինակ­նե­րի, երաժիշտ կատարող­նե­րի, նվագախմբերի, երգչա­խմբերի արվես­տին նվիրված սահիկահանդես կամ շնորհանդես:  **Դրսևորի** երաժշ­տական և դերասանական գի­տե­լիքներ և հմտու­թյուն­ներ՝ գեղար­վես­տական կերպարները ճիշտ և ար­տա­հայ­տիչ ներկայացնելու համար: |
| **Ընկալում (արձագանքում)** | -Հասկանալ, ընկալել ու վեր­լուծել երաժշտ­ա­­­կան ստեղ­ծագոր­ծու­թյունը:    -Մեկնաբանել երաժշտա­կան ստեղծա­գործության բովանդակությունն ու գաղափարը:  - Կիրառել գնա­հատման ձևեր: | **Ընկալում և հուզա­կան արձագանք** | **Հասկանա, ընկալի և մեկնա­բա­նի** տարբեր ժանրերի երաժշ­տու­թյունը, ցու­ցաբե­րի հուզա­կան ար­ձա­գանք, իր անհա­տական երա­ժշ­տական տպավորու­թյունները **ներկա­յաց­նի** բանավոր ելույթ­ների, էսսեների կամ շնորհան­դեսների միջո­ցով: Ներկա­յացման ընթաց­քում օգտա­գոր­ծի ար­վես­տի մյուս ճյու­ղերի հնարա­վո­րու­­թյունները: **Արժևորի** ազգային և համաշ­խար­հա­յին կատարողների և նվա­­գա­խմբերի, երգչախմբերի արվեստը: |
| **Մեկնաբանություն** **և գնա­հատում** | **Վերլուծի** երաժշտական ստեղծագործությունը և **մեկնաբանի**, թե որ ար­տա­­­հայտ­չա­մի­­ջոցնե­րի կիրառ­ման շնորհիվ է հե­ղի­նա­կը ներկայա­ցրել իր մտա­հղա­ցումը: **Արտահայտի** սեփա­կան տեսակետը հեղի­նակի գաղափարի վե­րաբեր­յալ՝ ակտի­վո­րեն ներ­գրավ­­վելով քննար­­կում­նե­րի, բանա­վեճ­երի մեջ, հարգի ուրիշ­նե­րի կար­ծի­­քը, հիմ­նա­վորի սե­փական կար­ծիքը: Գնահատի ըստ նշված չափա­նիշ­ների: |
| **Կապակցում** | -Սինթեզել և կապել գի­տե­լիք­ներն ու ան­ձ­նա­կան փոր­ձը՝ երա­­ժշտա­կան ստեղ­­­ծա­գոր­ծու­թյու­նը հաս­կա­նալու և ըն­կա­լելու հա­մար:    -Առավել խոր ըն­կալ­ման համար գե­ղար­վես­տա­կան գաղա­փար­ները և ստեղ­ծա­գործու­թյուն­նե­րը հա­մա­­դրել հասա­րա­­կա­կան, մշա­կու­թա­յին և պատ­մա­կան համա­տեքս­­տում: | **Երաժշտությունը և նոր տեխնո­լոգիա­ները** | **Ներկայացնի** նոր տեխ­­­նոլոգիա­նե­րի դերը երա­ժշտա­կան արվե­ս­­տի նոր ուղ­ղու­թյունների առա­ջ­ացման և զար­գաց­­ման գործըն­թա­ցում և **ար­­ժևորի** դրանցմի­ջո­ցով ստեղծ­վածարվես­տի կեր­պարի ներ­գոր­ծու­թյան ուժը մար­դու զգաց­մունք­նե­րի և գի­տակ­ցու­թյան վրա:  Կատարի հետազոտություններ հայտնի երա­ժիշտ կատարողների կամ տարբեր ոճե­րի անսամբլների, երաժշտական մրցանակաբաշխությունների, փառատոների մասին, նյութը **ներկա­յացնի՝** կիրառելով նոր տեխնոլո­գիաներ:  Փորձի **ստեղ­ծել** որևէ ժողո­վր­դական երգի ժամանակակից մշակում՝ օգտվելով համակարգչային ծրագրերից և կատա­րի այն: |
| **Երաժշտության պատ­մություն** | **Մեկնա­բանի** մարդկության զարգաց­ման փուլե­րի ազ­դե­ցու­թյունը երաժշտա­կան ուղղու­թյուն­ների ձևավորման և զարգացման, տարբեր նվա­գա­րան­ների ու նվա­գա­խմբ­երի ստեղծման, նոր ժանրերի, ոճերի առա­ջացման վրա:  Ուսումնասիրի XX-XXI դա­րերի երաժշտական ուղ­ղու­թյունները և հե­տա­­­­­զո­տա­կան աշխա­տան­­քով ներկա­յաց­նի որևէ կոմ­պոզի­տորի, կատարողի ստեղծա­գոր­ծական գործունեու­թյունը:  Ազգային երաժշ­տու­թյան իմացությունն **օգտագործի** իր երկրի պատմու­թյու­նը, մշա­կույթը, ազգային արժեքները ներկայաց­նելու և մեկնաբա­նելու համար: |
| **Երաժշտության դերը և նշանակու­թյունը կյան­քում** | **Բացատրի** երա­ժշտա­կան արվեստի դերը գեղար­վեստական մշակույթի մեջ և **ներկա­յացնի** իր երաժշտական նախասի­րու­թյունները, նախըն­տրած կատա­րողներին, փոքրիկ շնորհան­դե­սով ներկա­յաց­նի տար­վա ընթաց­քում իր այցե­լած հա­մերգ­­ներից և թան­գա­րան­ներից ստացած տպավորություն­ները:  **Արժևորի** երա­ժշ­տու­­թյունը՝ որ­պես կյան­քի և շրջակա մի­ջա­վայրի գեղար­­­վես­տ­ա­­կան ար­տա­ցոլան միջոց, ար­ժ­­ևորի ազգային արժեքները: |

|  |  |  |  |  |
| --- | --- | --- | --- | --- |
| **Ստեղծում** | | - Ստեղծել թեմատիկ էլեկ­տրոնային ռեսուրս­ներ:  -Իրականացնել թեմատիկ ուսումնա­սիրություններ, հետազո­տություններ, նախագիծ: | **Վերջնարդյունքներ** | |
| **Երաժշտական գործու­նեության տեսակներ** | **Միջնակարգ ծրագիր** |
| **Երաժշտության**  **ունկնդրում** | **Հաղոր­դակցվի և ինքնար­տա­­հայտ­վի** հայ և համաշխարհային երաժշ­տա­կան ար­վեստի գոհարներով: Երաժշ­տա­կան ​​անհատական ​​կամ խմբային ստեղ­ծագոր­ծա­կան գործունեության ըն­թաց­­­քում ցուցաբերի գիտելիքներ, ​​հմտություններ և վե­րա­բերմունք՝ օգտա­գործելով ինքնարտահայտման զա­նա­զան երաժշտական ​​միջոցներ և տեղեկատվական տեխնոլո­գիա­ների բազմաթիվ հնարավո­րու­թյունները: |
| **Երգեցողություն** | **Ստեղծի** (մենակ կամ խմբով) իր նախ­ընտրած ժամանա­կաշրջանի հայ կամ արտասահ­մանցի կոմպոզիտորների, երգիչ կատարողների ստեղծագործական գոր­ծու­նե­ու­թյանը նվիրված նախագիծ կամ դպրոցական միջոցառման հա­մար երաժշ­տական նյութ: |
| **Երաժշտառիթմական շարժում** | **Ստեղ­ծի** երաժշ­տա­կան նյու­թին հա­մա­­պա­տաս­խան ռիթմա­կան նվա­գակ­ցություն՝ կիրառելով նոր տեխնոլո­գիա­ները: |
| **Իմպրովիզացիա** | **Ստեղծի** (մենակ կամ խմբով) նախ­ընտրած դասական փո­ք­րիկ մեղեդու ժա­մա­նակակից մշակումներ: |
| **Ներկայացում** | | -Կատարել և ներկա­յաց­նել փոքրիկ երա­­­­ժշ­տա­­­կան ստեղծա­գոր­ծու­թյուն­ներ, մեկ­նա­բա­նել, հա­ղորդել, փո­խան­­­ցել իմա­ստը, հիմ­նա­կան գաղա­փարը:  -Զարգացնել և կատա­րե­լա­գործել գե­ղար­վե­ստա­կան հնար­նե­րը: | **Կատարում** | **Երգի** (մենակ կամ խմբով) ժո­ղո­վր­դական կամ դասական տարբեր ոճի երգեր, խմբեր­գեր ար­տահայ­տիչ, ներշնչանքով, ան­սամ­բլային զգա­ցո­ղու­թյամբ, հե­տևելով խմբա­վարի շարժում­ներին: Իրականացնի ստեղծագոր­ծական գա­ղափարներ ան­հա­տապես և խմ­բով: **Կիրառի** իր ստեղծագոր­ծա­կան ու­նակու­թյուններն ու հմտու­թյունները երաժշ­տության դասերից դուրս, մասնակցի դպրոցական երգ­չա­խմբի կամ այլ երաժշտական խմբերի աշ­խա­տանքներին: |
| **Ներկայացում** | **Ներկայացնի (մենակ կամ խմբով)** ստեղծա­գոր­ծու­թյուններիցստացած տպա­վո­րու­թյուն­ները պաստառներով, հետազո­տու­թյուններով, նախա­գծա­յին աշխա­տան­ք­ներով, գրա­գետ կա­պակ­ցված խոսքով, օգտագործելով երա­ժշ­տական մասնա­գի­տա­կան եզ­րույթ­ներ, հիմնավորի և մեկ­­նա­­­բանի իր կար­ծիքը: Խմբային աշխա­տանքի ընթացքում նպաստի ​​խմբի ստեղ­ծագոր­ծա­կան և հետազոտական առաջա­դրանքների ընդ­հա­նուր արդյունքի ձեռք­բեր­մանը: |
| **Ընկալում (արձագանքում)** | -Հասկանալ, ընկալել ու վեր­լուծել երաժշտ­ա­­­կան ստեղ­ծագոր­ծու­թյունը:  -Մեկնաբանել երաժշտա­­կան ստեղծա­գործության բովանդակությունն ու գաղափարը:  - Կիրառել գնա­հատման ձևեր: | | **Ընկալում և հուզա­կան արձագանք** | **Ընկալի՝ հասկանա և բացատրի** ստեղծա­գործության գաղ­ա­փարը, օգտա­գործված արտա­հայտ­չամիջոցները, ցուցաբերի հուզա­կան արձագանք**,** իր հույզե­րն ու ապրումները արտահայտի տարբեր ձևե­րով՝ օգտվելով նոր տեխնոլո­գիա­ներից: Ցուցաբերի վեր­լու­ծելու, հա­մա­դրելու և համեմատելու հմ­տու­­թյուններ: |
| **Մեկնաբանություն** **և գնա­հատում** | **Համե­մատի և մեկնաբանի** հա­կա­դիր կամ նույն բնույթի ստեղծա­գոր­ծու­թյունները, **դրսևո­րի** վերլուծական կարողություններ**,** ստեղծա­գոր­ծական և անկախ մտածո­ղու­թյուն: Գնահատումը կատարի ըստ սահ­մանաված չափանիշների: |
| **Կապակցում** | -Սինթեզել և կապել գի­տե­լիք­ներն ու ան­ձ­նական փոր­ձը՝ երա­­ժշտական ստեղ­­­­ծա­գործու­թյունը հաս­կա­նալու և ըն­կա­լելու հա­մար:  -Առավել խոր ըն­կալ­ման հա­մար գե­ղար­վես­տական գա­ղա­փար­ները և ստեղծա­գոր­ծու­թյուն­ները հա­մա­­դրել հասարա­կա­կան, մշա­կու­թա­յին և պատ­մա­կան համա­տեքստում: | | **Երաժշտությունը և նոր տեխնո­լոգիա­ները** | **Օգտվի** համացանցի բազմաթիվ հնարավորություններից սեփական ստեղծագոր­ծա­կան մտահղացումներն իրականացնելու համար, իր ելույթներն ուղեկցի տեսաձայ­նային միջոցներով:  **Զարգացնի** գեղագիտական, երաժշտական ճաշակը**,** **ընդլայնի** ազգային և եվրո­պական մշա­կու­թային ժառանգության նվա­­ճումների մասին գիտելիքները, նոր տեխնոլոգիաների, մաս­նավորապես՝ ուսումնական վիր­­տու­ալ այցերի (համեր­գա­սրահ­ներ, թատ­րոն­ներ, թանգարաններ) միջոցով:  **Դրսևորի** հետաքրքրություն նոր տեխոլոգիաների միջոցով աշխարհի հանրահայտ կատարողների ու նվա­գախմբերի համերգներին առցանց ներկա լինելու հնարա­վո­րության նկատմամբ: |
| **Երաժշտության**  **պատ­մություն** | **Բացատրի** երաժշտական արվեստի դերը ժողովուրդ­ների հասարա­կա­կան, մշա­կութա­յին և պատ­մա­կան համատեքս­տում: Հասկանա նրա՝ որպես միջ­մշակութային հաղորդա­կ­ցության միջոցի, դերը, ճանաչի մշակութային բազմա­զա­նությունը:  **Արժևորի** հայ ազգային երաժշտու­թյունը, դառ­նա նրա կրողը, պահ­պա­նողը և սե­րունդ­ներին փո­խանցողը: |
| **Երաժշտության դերը և նշանա­կությունը կյան­քում** | **Դրսևորի** հատուկ վերաբերմունք իր երկրի, մարզի, քաղաքի մշակու­թային օջախ­ների գործունեու­թյան՝ որպես իր կյանքի անքակտելի մասի, նկատմամբ:  **Արժևորի** երաժշտության դերն ու նշանակությունն իր կյանքում, կազմակերպի ընտանեկան և դպրոցական համերգներ, ակտիվ մասնակցի համայնքային մշակու­թային միջոցառումներին, համերգներին, ձեռք բերի ունկնդրելու փորձ, համերգ­ներ հաճախելու մշակույթ: |